text:
༉ ཁ་ཙ་ལས་ རང་ལུགས་གནམ་ལོ་ལྕགས་ཕོ་བྱི་ལོ་གིས་ སྤྱི་ལོ་༢༠༢༡ འདི་ ལྕགས་མོ་གླང་ལོ་ལུ་ རྩིས་སྤྲོད་ཡོདཔ་བཞིན་དུ་ ལོ་འདི་ནང་ཡང་ ནད་ཡམས་ཀོ་བིཌ་-༡༩ འི་ གདོང་ལེན་འཕྲོ་མཐུད་འབྱུང་ནི་བཟུམ་མཐོངམ་མས།
ག་འཆརཔ་ཟེར་བ་ཅིན་ ཀོ་བིཌ་-༡༩ འི་ སྨན་ཁབ་ཐོན་ཡོད་རུང་ ནད་ཡམས་ཐོབ་མི་དེ་ སྨན་ཁབ་ཀྱིས་ བརྒྱ་ཆ་ཧྲིལ་བུ་ དྲག་ཚུགས་པའི་ ངེས་པ་མེདཔ་ལས་ ནད་ཡམས་དམ་འཛིན་འབད་ནི་ལུ་ ལཱ་ཁག་འོང་ནི་ཨིན་མས།
གནམ་ལོ་བྱི་ལོ་ནང་ ནད་ཡམས་ལུ་བརྟེན་ སློབ་གྲྭ་ཚུ་ སྒོ་བསྡམས་དགོཔ་བྱུངམ་ལས་ སློབ་ཕྲུག་ཚུ་ལུ་ ཡོངས་འབྲེལ་ཐོག་ལས་ སློབ་སྟོན་འབད་དགོཔ་ བྱུང་ཡོད་རུང་ ཕམ་ཉམ་ཆུང་གི་ ཨ་ལོ་ཚུ་ལུ་ འགྲུལ་འཕྲིན་དང་ ཡོངས་འབྲེལ་གྱི་ མཐུན་རྐྱེན་མེད་མི་ལུ་བརྟེན་ གདོང་ལེན་བྱུང་བའི་ གནད་དོན་ཚུ་ཐོན་ཡི།
དེ་གིས་མ་དོ་བར་ ནད་ཡམས་ལུ་བརྟེན་ ལྟ་བཤལ་ལས་སྡེ་རྐྱངམ་གཅིག་ནང་ར་ འབྲུག་མི་༡༡,༠༠༠ ལྷགཔ་ཅིག་ལུ་ ལཱ་གཡོག་བྱང་ཡོདཔ་བཞིན་དུ་ ཕྱི་རྒྱལ་ལུ་ ལཱ་འབད་མི་ཚུ་ རྒྱལ་ཁབ་ནང་ ལོག་འོང་མི་ཚུ་བརྩིས་ཏེ་ མི་༣༠,༠༠༠ ལྷགཔ་ཅིག་ལུ་ ལཱ་གཡོག་མེདཔ་ཐལ་ཡོདཔ་ད་ སྤྱི་ལོ་༢༠༢༠ ཟླ་༡༢ པའི་ནང་ ཕྱིའི་ལས་མི་༡༠,༠༠༠ ལྷགཔ་ཅིག་ ཁོང་རའི་ རྒྱལ་ཁབ་ནང་ ལོག་སོང་ཡོདཔ་ལས་ རྒྱལ་ཁབ་ནང་ ལས་མི་མ་ཐོབ་པའི་ དཀའ་ངལ་བྱུང་ནུག།
ནད་ཡམས་ལུ་བརྟེན་པའི་ དཀའ་ངལ་ལེ་ཤ་བྱུང་ཡོད་རུང་ ཀོ་བིཌ་-༡༩ དེ་ མི་སྡེ་ནང་ ཁྱབ་སྤེལ་འགྱོ་ནི་ལས་ དམ་འཛིན་འབད་ཚུགས་མི་དེ་ཡང་ གཞུང་དང་ གསོ་བ་ལྷན་ཁག་གིས་ གསོ་བའི་སྒྲིག་གཞི་ཚུ་ དམ་དམ་སྦེ་ ལག་ལེན་འཐབ་པའི་ཁར་ འགྲུལ་སྐྱོད་བཀག་དམ་ལན་ཐེངས་༢ བསྟར་སྤྱོད་འབད་མི་ལུ་བརྟེན་ཨིན་མས།
ཐབས་ལམ་དེ་ཚུ་ བསྟར་སྤྱོད་མ་འབད་བ་ཅིན་ ད་རེས་ རྒྱལ་ཁབ་ནང་ ཀོ་བིཌ་-༡༩ ཐོབ་མི་༨༦༡ ལས་ མངམ་ཐོན་ཐོནམ་འོང་།
ནད་ཡམས་ཀོ་བིཌ་-༡༩ འི་སྨན་ཁབ་ཐོན་ཡོད་རུང་ བརྒྱ་ཆ་ཧྲིལ་བུ་སྦེ་ དྲག་ཚུགས་པའི་ ནུས་ཤུགས་མེདཔ་ལས་ འབྲུག་གིས་མ་དོ་བར་ གོང་འཕེལ་ཐལ་མི་ རྒྱལ་ཁབ་ཚུ་ལུ་ཡང་ ནད་ཡམས་ལུ་ གདོང་ལེན་འབད་ནི་དེ་ དོ་འགྲན་ཅན་ཅིག་སྦེ་ར་ གནས་ནི་དང་ དཔལ་འབྱོར་བསྐྱར་གསོ་འབད་ནི་ལུ་ཡང་ ལཱ་ཁག་འོང་ནི་ཨིན་མས།
ཨིན་རུང་ འཛམ་གླིང་རྒྱལ་ཁབ་ཚུ་དང་ཕྱདཔ་ད་ འབྲུག་འདི་ ནང་པ་ཆོས་ལྡན་གྱི་ རྒྱལ་ཁབ་ཅིག་འབདཝ་ལས་ གཞུང་དགེ་འདུན་གྲྭ་ཚང་དང་ ཆོས་སྡེ་ཚུ་གིས་ ནད་ཡམས་ལས་ བཟློག་ཐབས་ལུ་ སྐུ་རིམ་དང་ སྨན་བླ་ཚུ་ སྒྲུབ་གནང་བཞིན་དུ་ཡོད་མི་ལུ་བརྟེན་ ད་ཚུན་གྱི་བར་ན་ ནད་ཡམས་ལུ་བརྟེན་པའི་ གནོད་སྐྱོན་སྦོམ་མ་བྱུང་པར་ཡོདཔ་ཨིན།
གཞུང་སྐྱོང་གི་ ཁ་ཐུག་ལས་འབད་རུང་ ནད་ཡམས་ཀྱི་ ཉེན་འཚུབས་བྱུང་སའི་ ས་ཁོངས་ཚུ་ནང་ ལྟ་རྟོག་དམ་དམ་འབདཝ་མ་ཚད་ ཉེན་ཅན་ས་ཁོངས་ལས་ ཉེན་ཁ་ཆུང་མི་ ས་ཁོངས་ནང་ འགྱོ་མི་ཚུ་ ངེས་པར་དུ་ བདུན་ཕྲག་༡ གི་རིང་ ཟུར་བཞག་ནང་ སྡོད་དགོ་པའི་ཁར་ ཕྱི་ཁ་ལས་ འོང་པ་ཅིན་ ཉིན་གྲངས་༢༡ ཟུར་སྡོད་དགོ་པའི་ སྒྲིག་གཞི་བཟོ་མི་དེ་གིས་ ནད་ཡམས་ཁྱབ་སྤེལ་འགྱོ་ནི་ལས་ བཀག་ཚུགས་ཏེ་ཡོདཔ་ཨིན།
འདི་འབདཝ་ལས་ གནམ་ལོ་བྱི་ལོ་ནང་ ཀོ་བིཌ་-༡༩ འཐོབ་ནི་དང་ སྤེལ་ནི་ལས་ བཀག་ཐབས་ལུ་ འགྲུལ་སྐྱོད་བཀག་དམ་ལན་ཐེངས་༢ འབད་མི་དང་ དུས་རྒྱུན་དུ་ ཁ་རས་ལག་ལེན་འཐབ་དགོ་པའི་ སྒྲིག་གཞི་བཟོ་མི་དེ་ དུས་བསྐལ་གསརཔ་ནང་ མདུན་སྐྱོད་འབད་བའི་ རྟགས་མཚན་དང་ མི་ངོ་སོ་སོ་གིས་ འགན་ཁར་གསརཔ་འབག་དགོ་པའི་ བརྡ་མཚོན་ཅིག་ཡང་ཨིན།
ང་བཅས་ཆ་ཁྱབ་ གནམ་ལོ་ལྕགས་མོ་གླང་ལོའི་ དུས་བསྐལ་གསར་པའི་ནང་ འཛུལཝ་དང་འབྲེལ་ འགན་ཁུར་རྩ་ཅན་ འབག་དགོཔ་ཡོད་མི་དེ་ཡང་ ནད་ཡམས་ཀྱི་ གདོང་ལེན་ལུ་ དུས་རྒྱུན་དུ་ ཁ་རས་སྤུབ་ནི་དང་ ལགཔ་གུ་སྨན་ཆུ་དབུར་ནི་ རང་དང་གཞན་གྱི་བར་ན་ ས་སྟོང་བཞག་ནི་ཚུ་ཨིན།
གསོ་བའི་སྒྲིག་གཞི་ཚུ་ ཚུལ་ལྡན་སྦེ་ ལག་ལེན་འཐབ་པ་ཅིན་ སྨན་ཁབ་ལུ་ བསྒུག་མ་དགོ་པར་ ནད་ཡམས་དེ་ སྤྱི་རུབ་ཀྱི་ཐོག་ལས་ དམ་འཛིན་འབད་ཚུགས།


c: text/html

text:
རྩོད་དཔོན་ཡོངས་ཁྱབ་ཡིག་ཚང་འདི་ འབྲུག་གི་འཛིན་སྐྱོང་ལྷན་སྡེའི་ཁྲིམས་དོན་ཡན་ལག་ཅིག་ཨིན། ཡིག་ཚང་འདི་ འགོ་ཐོག་ སྤྱི་ལོ་༡༩༩༩ལུ་ གཞུང་སྐྱོང་ལེགས་ལྡན་འཕེལ་རྒྱས་ཀྱི་ཐབས་ལུ་ གཞི་འཛུགས་འབད་ཡོད་མི་ དམིགས་བསལ་ལས་བྱེད་ཚོངས་ཆུང་གི་རྒྱབ་སྣོན་དང་འཁྲིལ་ཏེ་ ཁྲིམས་དོན་ཡིག་ཚང་སྦེ་ གཞི་བཙུགས་འབད་ཡོདཔ་ཨིན། (Ref.: RCSC/S-4/99/12 dated 13th December 1999).
རྩོད་དཔོན་ཡོངས་ཁྱབ་ཡིག་ཚང་དང་ཁྲིམས་དོན་ལྷན་ཁག་གཉིས་ ཕྱག་འགན་ཐུན་མོང་ཨིན་པའི་གོ་རྟོགས་བྱུང་ཡོདཔ་དང་ ཡིག་ཚང་འདི་ བློན་པོ་ལྷན་ཚོགས་ཀྱི་ཁྲི་འཛིན་ མི་རྗེ་བློན་པོ་སངས་རྒྱས་དངོས་གྲུབ་ ཞལ་བཞུགས་པའི་སྐབས་ལུ་ བློན་པོ་ལྷན་ཚོགས་ཀྱི་ཐབས་གནས་ཅན་གྱི་གསར་གཏོད་ཡིག་ཚང་ཅིག་སྦེ་ ཆ་གནས་བསྒྲུབས་ནུག། (As mentioned in the Minutes of the Meeting dated 19th October 2001)
དེ་ཡང་ གཞུང་གི་ལས་སྡེ་ཁག་ཚུ་ནང་ དེ་འཕྲོ་ལས་དང་ལེན་འབད་དགོ་པའི་དབང་ཚད་ལོག་སྤྱོད་དང་འབྲེལ་བའི་དཀའ་ངལ་ཚུ་ བརྟག་ཞིབ་འབད་ནིའི་འདུན་པ་བསྐྱེད་དེ་གཞི་བཙུགས་འབད་ནུག (As mentioned in the Minutes of the Meeting dated 19th October 2001)
སྤྱི་ལོ་༢༠༠༠སྤྱི་ཟླ་༡པའི་སྤྱི་ཚེས་༠༡ལུ་ རྒྱལ་ཡོངས་ཚོགས་འདུའི་དྲུང་ཆེན་ དྲགོས་བཀྲིས་ཕུན་ཚོགས་འདི་ ཨ་རྟག་གི་ཕྱག་འགན་གྱིས་མ་ཚད་པར་ དོ་རུང་ཕྱག་འགན་ལྷན་ཐབས་ ཁྲིམས་དོན་ཡིག་ཚང་གི་ཡོངས་ཁྱབ་མདོ་ཆེན་སྦེ་ བསྐོ་བཞག་གནང་ནུག (Ref.: RCSC/S-4/99/4051 dated 24th November 1999)
ཁྲིམས་དོན་ཡིག་ཚང་འདི་ སྤྱི་ལོ༢༠༠༠སྤྱི་ཟླ་༤པའི་སྤྱི་ཚེས་༡༤གི་ཚེ་ ཁྲིམས་མཐུན་གྱི་བྱ་རིམ་ཡོངས་རྫོགས་བསྒྲུབ་ནིའི་དོན་ལུ་ གཞུང་གི་སྐུ་ཚབ་སྦེ་ འགན་ཁུར་འབག་སྟེ་ ཕྱག་ལཱ་གནང་སའི་ཡིག་ཚང་ལྟེ་བ་ཅིག་སྦེ་ གཞུང་འབྲེལ་དུ་གཞི་བཙུགས་འབད་གནང་ནུག ཁྲིམས་དོན་ཡིག་ཚང་འདི་ ཧེ་མ་ མུ་ཏིག་ཐང་སྨད་ལུ་ཡོད་པའི་ ཆུ་ཁ་གློག་མེ་ལས་འགུལ་མགྱོན་ཁྱིམ་གྱི་སྒྲིང་ཁྱིམ་ནང་སྦེ་ གཞིས་ཆགས་ཡོདཔ་དང་ རྒྱལ་གཞུང་ཞི་གཡོག་ལྷན་ཚོགས་དང་ ནང་སྲིད་ལྷན་ཁག་འོག་གི་ཁྲིམས་དང་བཀའ་བཀྱོན་སྡེ་ཚན་གྱི་ཉེས་བཤེར་ལཱ་འགན་ཚུ་ ཡིག་ཚང་འདི་གིས་ རྩིས་ལེན་ཏེ་ ཕྱག་ལཱ་གནང་ནི་འགོ་བཙུགས་ནུག།
སྤྱི་ལོ་༢༠༠༡གི་ལོར་ དུས་ཡུན་ཐུང་ཀུ་ཅིག་གི་དོན་ལས་ ཁྲིམས་དོན་ཡིག་ཚང་གི་མིང་འདི་ ཁྲིམས་དོན་ལས་ཁུངས་ཟེར་ མིང་བཏགས་གནང་ནུག
སྤྱི་ལོ་༢༠༠༡སྤྱི་ཟླ་༩པའི་སྤྱི་ཚེས་༧ལུ་ ཕུན་ཚོགས་གླིང་དྲུང་ཁག་གི་དྲང་དཔོན་ ཀུན་ལེགས་ཚེ་རིང་འདི་ ཡིག་ཚང་འདི་གི་མདོ་ཆེན་སྦེ་ བསྐོ་བཞག་འབད་ཞིནམ་ལས་ ཡིག་ཚང་གི་མིང་འདི་ ལོག་སྟེ་ར་ ཁྲིམས་དོན་ཡིག་ཚང་ཟེར་ མིང་བཏགས་གནང་ནུག ཁྲིམས་དོན་ཡིག་ཚང་འདི་ནང་ མདོ་ཆེན་གསར་བསྐོས་གནང་བའི་ཤུལ་ ཡོངས་ཁྱབ་མདོ་ཆེན་ དྲགོས་བཀྲིས་ཕུན་ཚོགས་ཀྱི་གནས་ཡུན་འདི་ དེམ་ཅིག་སྦེ་མཇུག་བསྡུ་ནུག
དྲགོས་ཀུན་ལེགས་ཚེ་རིང་གིས་ སྤྱི་ལོ་༢༠༠༦སྤྱི་ཟླ་༣པའི་སྤྱི་ཚེས་༦ (Ref.: OLA/B-18/434 dated 6th March 2006)ལུ་ འབྲུག་གི་རྩོད་གཞིའི་མཐར་ཐུག་ས་ ཁྲིམས་ཁང་གོང་མའི་དྲང་དཔོན་ལུ་ གོ་གནས་ཡར་སེང་མ་གནང་ཚུན་གྱི་རིངས་ལུ་ ཁྲིམས་དོན་ཡིག་ཚང་གི་མདོ་ཆེན་སྦེ་ ཕྱག་ལཱ་གནང་སྟེ་བཞུགས་ནུག ད་རེས་ནངས་པ་ དྲགོས་ཀུན་ལེགས་ཚེ་རིང་འདི་ རྒྱལ་ཡོངས་ཚོགས་སྡེའི་ནང་ མངའ་བདག་རྒྱལ་པོའི་ཁྱད་ལྡན་གྱི་འཐུས་མིའི་གྲས་ལས་གཅིག་ཨིན།
ཡིག་ཚང་འདི་ནང་ མདོ་ཆེན་གསརཔ་བསྐོ་བཞག་མ་གནང་ཚུན་ཚོད་ ད་ལྟོ་ བུམ་ཐང་རྫོང་ཁག་ཁྲིམས་འདུན་གྱི་དྲང་དཔོན་ དྲགོས་པདྨ་རིག་འཛིན་གྱིས་ ལས་ཚབ་མདོ་ཆེན་སྦེ་ ཕྱག་འགན་བསྣམས་ཏེ་ ཕྱག་ལཱ་གནང་ནུག
སྤྱི་ལོ་༢༠༠༦སྤྱི་ཟླ་༤པའི་སྤྱི་ཚེས་༢༦ལུ་ དབང་འདུས་ཕོ་བྲང་ཁྲིམས་འདུན་གྱི་དྲང་དཔོན་ དྲགོས་དམ་ཆོས་རྡོ་རྗེ་འདི་ ཡིག་ཚང་འདི་གི་མདོ་ཆེན་གསརཔ་སྦེ་ བསྐོ་བཞག་གནང་ནུག དེ་ལས་ཚུར་ ཁྲིམས་དོན་ཡིག་ཚང་གིས་ སྤྱི་ལོ་༢༠༠༢ལུ་ བློན་པོ་ལྷན་ཚོགས་ཀྱིས་གནང་བའི་འགན་ཚད་དང་འཁྲིལ་ ཕྱག་ལཱ་གནང་སྟེ་སྡོད་ནུག ཨིན་རུང་ སྤྱི་ལོ་༢༠༠༦སྤྱི་ཟླ་༦པའི་སྤྱི་ཚེས་༣༠ལས་ འབྲུག་གི་རྩ་ཁྲིམས་ཟིན་བྲིས་ཀྱི་རྩ་ཚན་༢༩པའི་དགོངས་དོན་དང་འཁྲིལ་ ཡིག་ཚང་གི་དབང་ཚད་བསྟར་སྤྱོད་འབད་ཐབས་ལུ་ རྒྱལ་ཡོངས་ཚོགས་འདུའི་ཚོགས་ཐེངས་༨༥པ་ཚོགས་པའི་སྐབས་ རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་འདི་ ཆ་འཇོག་གྲུབ་གནང་ནུག།
སྤྱི་ལོ་༢༠༠༦སྤྱི་ཟླ་༨པའི་སྤྱི་ཚེས་༡༥ལུ་ བློན་པོ་ལྷན་ཚོགས་ཀྱི་མཉམ་འབྲེལ་ཚོགས་ཆུང་ཞལ་འཛོམས་ཐེངས་༣༡༨པའི་ནང་ གཞུང་འབྲེལ་དུ་རྩོད་དཔོན་ཡོངས་ཁྱབ་ཡིག་ཚང་ཅིག་ གཞི་བཙུགས་འབད་དགོ་པའི་ཁར་ དེ་ནང་ རྩོད་དཔོན་ཡོངས་ཁྱབ་ཅིག་ཡང་བསྐོ་བཞག་འབད་དགོ་པའི་གྲོས་ཐག་བཅད་ནུག དེ་དང་འཁྲིལ་ཏེ་ སྤྱི་ལོ་༢༠༠༦སྤྱི་ཟླ་༩པའི་སྤྱི་ཚེས་༢༥གི་ཚེ་ འབྲུག་གི་ཁྲིམས་སྤྱི་བློན་པོ་ མི་རྗེ་བསོད་ནམས་སྟོབས་རྒྱས་ཀྱིས་ རྩོད་དཔོན་ཡོངས་ཁྱབ་ཡིག་ཚང་འདི་ གཞུང་འབྲེལ་སྦེ་འགོ་འབྱེད་གནང་པའི་ཤུལ་ དམ་ཆོས་རྡོ་རྗེ་འདི་ ཧེ་མའི་གོ་གནས་ལས་ རྩོད་དཔོན་ཡོངས་ཁྱབ་ལུ་བསྐོ་བཞག་གནང་ནུག ཤུལ་ལས་ དྲགོས་དམ་ཆོས་རྡོ་རྗེ་གིས་ ཡིག་ཚང་འདི་ལས་ དགོངས་ཞུ་མཛད་དེ་ སྤྱི་ལོ་༢༠༠༧སྤྱི་ཟླ་༨པའི་སྤྱི་ཚེས་༢༢ལུ་ ཡིག་ཚང་གི་ཕྱག་འགན་ཚུ་ག་ར་རྩིས་སྤྲོད་གནང་ནུག (Ref.: OAG/Adm-or/92 dated 22/8/2007) དྲགོས་དམ་ཆོས་རྡོ་རྗེ་འདི་ ད་ལྟོ་ ཕྱི་འབྲེལ་ལྷན་ཁག་གི་བློན་པོའི་གོ་གནས་ལུ་བཞུགས་ཏེ་ཡོད།
ཡིག་ཚང་འདི་ནང་ རྩོད་དཔོན་ཡོངས་ཁྱབ་མེད་པར་ཡུན་རིངམོ་ལུས་པའི་ཤུལ་ སྤྱི་ལོ༢༠༠༨ཀྱི་ལོར་ རྩོད་དཔོན་ཡོངས་ཁྱབ་ཡིག་ཚང་གི་འོག་ལུ་ཡོད་པའི་ཟིན་འགོད་དང་བསྐྱར་ཞིབ་སྡེ་ཚན་གྱི་གཙོ་འཛིན་ ཀརྨ་ལྷུན་རྩེ་གིས་ ལས་ཚབ་རྩོད་དཔོན་ཡོངས་ཁྱབ་སྦེ་ ཕྱག་ཕྱིད་ཞུ་ནུག དེ་བསྒང་ ཡིག་ཚང་ལས་བྱེདཔ་གི་ཁ་གྱངས་དང་འཁྲིལཝ་ད་ ཡིག་ཚང་གི་ས་སྒོ་དོག་དྲགས་འབད་ནི་དེ་གིས་ ལས་བྱེདཔ་ཚུ་མ་ཤོང་པའི་དཀའ་ངལ་བྱུང་ནུགདེ་འབད་ནི་དེ་གིས་ སྤྱི་ལོ་༢༠༠༨ལུ་ དཔེ་མཛོད་ཁང་ མཛོད་ཁང་ བདག་སྐྱོང་དང་དངུལ་རྩིས་སྡེ་ཚན་བདེ་ཡངས་སྦེ་ཤོང་ཚུགས་པའི་སྦ་སྒོར་ཅིག་བརྐྱབས་ནུག ལོ་དེ་གི་སྤྱི་ཟླ་༢པའི་སྤྱི་ཚེས་༢༡ལུ་ ཀརྨ་ལྷུན་རྩེའི་འགོ་ཁྲིད་བཟང་པོའི་འོག་ འབྲུག་རྒྱལ་ལྔ་པའི་འཁྲུངས་སྐར་དུས་སྟོན་དང་འབྲེལ་ རྩོད་དཔོན་ཡོངས་ཁྱབ་ཡིག་ཚང་གི་ཡོངས་འབྲེལ་འཆར་སྒོ་ཅིག་ཡང་ འགོ་འབྱེད་འབད་ནུག ཀརྨ་ལྷུན་རྩེ་འདི་ ད་ལྟོ་ ཐིམ་ཕུག་ལུ་ཡོད་པའི་འབྲུག་པི་ཨེན་བི་དངུལ་ཁང་གི་སྲིད་འཛིན་འོགམ་སྦེ་ ཕྱག་ཞུ་སྟེ་ཡོད།
རྩོད་དཔོན་ཡོངས་ཁྱབ་ཡིག་ཚང་འདི་ནང་ རྩོད་དཔོན་ཡོངས་ཁྱབ་མེད་པར་ ལོ་གཅིག་འགྱོ་བའི་ཤུལ་ལས་ སྤུ་ན་ཁ་རྫོང་ཁག་གི་དྲང་དཔོན་ རིག་འཛིན་དཔལ་འབྱོར་འདི་ རྩོད་དཔོན་ཡོངས་ཁྱབ་སྦེ་ བསྐོ་བཞག་གནང་པའི་ཤུལ་ སྤྱི་ལོ་༢༠༠༨སྤྱི་ཟླ ༧པའི་ནང་ ཀརྨ་ལྷུན་རྩེ་ལས་ ཡིག་ཚང་འདི་རྩིས་ལེན་ནུག དྲགོས་རིག་འཛིན་དཔལ་འབྱོར་གྱིས་ ཡིག་ཚང་ས་སྒོའི་དཀའ་ངལ་སེལ་ནིའི་དོན་ལུ་གཏན་ཐབས་བསྒྲིགས་ཡོདཔ་ལས་བརྟེན་ ཡིག་ཚང་གསརཔ་རྐྱབ་ནིའི་དོན་ལུ་ འཆར་གཞི་ནང་ཚུད་ནུག། དྲགོས་རིག་འཛིན་དཔལ་འབྱོར་འདི་ རྩོད་དཔོན་ཡོངས་ཁྱབ་སྦེ་ཕྱག་ཕྱིད་ཞུ་སྟེ་ ལོ་ངོ་༢ཙམ་ཅིག་འགྱོ་བའི་ཤུལ་ མངོན་མཐོ་ཁྲིམས་ཀྱི་འདུན་སའི་དྲང་དཔོན་སྦེ་ བསྐོ་བཞག་གནང་ནུག
རྩོད་དཔོན་ཡོངས་ཁྱབ་ཡིག་ཚང་གི་བྱུང་རབས་ནང་ རྩོད་དཔོན་ཡོངས་ཁྱབ་འདི་ ཡིག་ཚང་ནང་འཁོད་ལས་ བསྐོ་བཞག་འབད་ནི་ འགོ་བཙུགས་ཡོད་མི་དེ་ཡང་ ཉེས་བཤེར་དང་རྩོད་བཤེར་སྡེ་ཚན་གྱི་གཙོ་འཛིན་ ཕུན་ཚོགས་དབང་འདུས་འདི་ དྲགོས་རིག་འཛིན་དཔལ་འབྱོར་གྱི་ཚབ་ལུ་ རྩོད་དཔོན་ཡོངས་ཁྱབ་ཀྱི་གོ་གནས་ལུ་ གསར་བསྐོས་གནང་སྟེ་ སྤྱི་ལོ་༢༠༡༠སྤྱི་ཟླ་༥པའི་སྤྱི་ཚེས་༡༤ལུ་ ཡིག་ཚང་ཕྱག་འགན་ཚུ་ རྩིས་ལེན་ནུག

robotstxt: allowed

filter: keep


text:
༉ མི་དབང་མངའ་བདག་རིན་པོ་ཆེའི་ཞབས་ལས་ འབྲུག་རྒྱལ་པོའི་རྒུད་གསོའི་སྐྱིད་སྡུག་ ད་རུང་ ཟླཝ་༡༥ འཕྲོ་མཐུད་གནང་དགོ་པའི་ བཀའ་རྒྱ་ཕེབས་མི་དེ་ བློན་ཆེན་ཌོག་ཊར་བློ་གྲོས་ཚེ་རིང་གིས་ བཀའ་སྐྱོར་ཏེ་ བདུན་ཕྲག་༡ གི་ཤུལ་ལས་ མི་༢༥,༠༠༠ ལྷགཔ་ཅིག་གིས་ སྐྱིད་སྡུག་གི་ ཞུ་ཡིག་བཙུགས་ཡོདཔ་ཨིན་པས།
དེ་ཡང་ ཟླ་རིམ་འོང་འབབ་རྒྱབ་སྐྱོར་གྱི་དོན་ལུ་ མི་༡༩,༣༤༡ དང་ སྐྱིན་འགྲུལ་ལེན་མི་༧,༣༧༤ གིས་ སྐྱེད་སྤྲོད་ནིའི་ རྒྱབ་སྐྱོར་གནང་དགོཔ་སྦེ་ ཐོ་བཀོད་འབད་ནུག།
འབྲུག་རྒྱལ་པོའི་རྒུད་གསོའི་སྐྱིད་སྡུག་ འཕྲོ་མཐུད་གནང་ནིའི་སྐོར་ལས་ སྤྱི་ཟླ་༤ པའི་ཚེས་༢༢ ལུ་ གསལ་བསྒྲགས་གནང་ཡོདཔ་མ་ཚད་ སྤྱི་ཟླ་༤ པའི་ཚེས་༢༩ ལས་ ཟླ་རིམ་འོང་འབབ་རྒྱབ་སྐྱོར་གྱི་དོན་ལུ་ མི་༡༧,༤༢༨ ཀྱིས་ ཡང་བསྐྱར་དུ་ ཞུ་ཡིག་བཙུགས་ཡོདཔ་ད་ མི་༡,༩༡༣ དེ་ ཞུ་ཡིག་བཙུགས་མི་ གསརཔ་ཨིན་པས།
འབྲུག་རྒྱལ་པོའི་རྒུད་གསོའི་སྐྱིད་སྡུག་ལས་ མགྲིན་ཚབ་ཅིག་གིས་ བཤད་མིའི་ནང་ འདས་པའི་ལོ་༡ ནང་ སྐྱིད་སྡུག་ལས་ ཕན་ཐོགས་བྱུང་མི་ཚུ་གིས་ ནད་ཡམས་ཀོ་བིཌ་-༡༩ ལུ་བརྟེན་ འཚོ་སྐྱོང་ལུ་ དཀའ་སྡུག་འཕྲོ་མཐུད་དེ་རང་བྱུང་བཞིན་དུ་ཡོད་པ་ཅིན་ སྐྱིད་སྡུག་ལོག་ཞུ་ཆོག་ཟེར་ཨིནམ་ད་ ཁྱད་ཚད་ལྡན་མི་ཆ་མཉམ་གྱིས་ ཞུ་ཡིག་བཙུགས་པའི་ ཟླཝ་ནང་ལས་ སྐྱིད་སྡུག་འཐོབ་ནི་ཨིན་པས།
སྐྱིད་སྡུག་གི་དོན་ལུ་ ཞུ་ཡིག་ཚུ་ཡང་ སྟབས་བདེ་ཧིང་དང་འཁྲིལ་ ཟླཝ་༣ གྱི་བར་ན་ཚར་རེ་ བཙུགས་དགོཔ་སྦེ་ བཟོ་ཡོདཔ་ད་ དེ་ཡང་ མགྲིན་ཚབ་ཀྱིས་ སླབ་མིའི་ནང་ དཔལ་འབྱོར་གྱི་ གོ་སྐབས་དང་ གནོད་པ་ཚུ་ སྡེ་ཚན་སོ་སོའི་ནང་ མ་འདྲ་བའི་ཁར་ ཤུལ་མའི་ཟླཝ་༡༥ ཚུན་གྱི་ གནས་སྟངས་ག་དེ་སྦེ་ འོང་ག་སླབ་མི་ཤེས་ནི་ཨིནམ་ལས་ དུས་ཡུན་ཟླཝ་༣ བཞག་པ་ཅིན་ ཞུ་ཡིག་བཙུགས་མི་ཚུ་གིས་ ཁོང་རའི་གནས་སྟངས་སྐོར་ ཧ་གོ་སྟེ་ ཐག་བཏོག་ཚུགས་ནིའི་ ལྷན་ཐབས་ལུ་ཨིན་ཟེར་ཨིན་པས།
དེ་བཟུམ་སྦེ་ འབྲུག་རྒྱལ་པོའི་རྒུད་གསོའི་སྐྱིད་སྡུག་ལས་ སྐྱེད་སྤྲོད་ནིའི་ རྒྱབ་སྐྱོར་འཕྲོ་མཐུད་དགོ་མི་ཚུ་གིས་ཡང་ ཐོ་བཀོད་ངོ་རྟགས་ཚུ་ ལག་ལེན་འཐབ་ཐོག་ལས་ ཟླཝ་༣ གྱི་བར་ན་ཚར་རེ་ ཞུ་ཡིག་བཙུགས་དགོཔ་ཨིན་པས།
སྤྱི་ལོ་༢༠༢༡ ཟླ་༤ པ་ལས་༦ པ་ཚུན་ ཟླཝ་༣ གྱི་སྐྱིད་སྡུག་ཞུ་ནིའི་དོན་ལུ་ ཞུ་ཡིག་བཙུགས་ནི་དེ་ སྤྱི་ཟླ་༤ པའི་ཚེས་༢༦ ལས་ འགོ་བཙུགས་ཡོདཔ་ཨིན་པས།
ད་ཚུན་གྱི་བར་ན་ སྐྱིན་འགྲུལ་གྱི་ རྩིས་ཁྲ་འཆང་མི་བསྡོམས་༢,༩༦༥ གི་ ཐོ་བཀོད་འབད་ཡོད་མི་ལས་༢,༩༣༨ ལུ་ སྐྱིད་སྡུག་དགོཔ་ཨིན་རུང་༢༧ ལུ་ སྐྱིད་སྡུག་དགོཔ་མེདཔ་ཨིན་པས།
སྐྱིད་སྡུག་གི་དོན་ལུ་ ཞུ་ཡིག་བཙུགས་འདོད་ཡོད་མི་ཚུ་གིས་ ཁ་གསལ་གྱི་དོན་ལུ་ འབྲུག་རྒྱལ་པོའི་རྒུད་གསོའི་སྐྱིད་སྡུག་གི་ ཡོངས་འབྲེལ་འཆར་སྒོ་ www.royalkidu.bt ནང་ བལྟ་དགོ་ཟེར་ཨིནམ་ད་ ཟླ་རིམ་འོང་འབབ་རྒྱབ་སྐྱོར་གྱི་དོན་ལུ་ བརྒྱུད་འཕྲིན་ཨང་༡༡༨༦/༡༡༨༧/༡༡༨༨ དང་ སྐྱིན་འགྲུལ་གྱི་ སྐྱེད་རྒྱབ་སྐྱོར་གྱི་དོན་ལུ་ བརྒྱུད་འཕྲིན་ཨང་༡༠༢༥/༡༠༢༦/༡༠༢༧ ཐོག་ལུ་ གཏང་པ་ཅིན་ སྐྱིད་སྡུག་ཡིག་ཚང་གིས་ ལན་སླབ་འོང་ཟེར་ཨིནམ་ད་ ཕུན་ཚོགས་གླིང་གི་དོན་ལུ་འབད་བ་ཅིན་ བརྒྱུད་འཕྲིན་ཨང་༡༡༨༨ ཐོག་ལུ་ གཏང་དགོཔ་ཨིན་པའི་གནས་ཚུལ།
རིག་འཛིན་དབང་ཕྱུག།


text:
LibreOffice 7.4 Help
ཨེགསི་ཨེམ་ཨེལ་ཚགས་མ་གི་དོན་ལུ་ ཡིག་སྣོད་བརྡ་དོན་འདི་ ཐོ་བཀོད་འབད་ནི་དང་ཞུན་དག་འབད། XML filter.
ཨེགསི་ཨེམ་ཨེལ་ཡིག་སྣོད་ཀྱི་ ཌོཀ་དབྱེ་བ་འདི་ཐོ་བཀོད་འབད།
ཁྱོད་ཀྱིས་ ཚགས་མ་འདི་གསལ་བཀོད་མ་འབད་བར་ཡིག་སྣོད་ཅིག་ཁ་ཕྱེཝ་ད་ མི་མང་ངེས་འཛིན་འདི་ ཚགས་མ་སྐྱོན་འཛིན་ནི་དོན་ལུ་ ལག་ལེན་འཐབ་ཨིན།
Opens a file selection dialog.
འ་ནི་འདི་ཕྱིར་འདྲེན་ཚགས་མ་ཨིན་པ་ཅིན་ ཁྱོད་ཀྱིས་ཕྱིར་འདྲེན་འབད་དགོ་ནི་དོན་ལུ་ ཨེགསི་ཨེསི་ཨེལ་ཊི་གི་ཡིག་སྣོད་མིང་འདི་ཐོ་བཀོད་འབད།
འ་ནི་འདི་ནང་འདྲེན་ཚགས་མ་ཨིན་པ་ཅིན་ ཁྱོད་ཀྱིས་ནང་འདྲེན་དོན་ལུ་ལག་ལེན་འཐབ་དགོ་པའི་ ཨེགསི་ཨེསི་ཨེལ་ཊི་སི་ཊ་ཡིལ་ཤིཊི་འདི་གི་ཡིག་སྣོད་མིང་འདི་ ཐོ་བཀོད་འབད།
ཁྱོད་ཀྱིས་ནང་འདྲེན་གྱི་དོན་ལུ་ལག་ལེན་འཐབ་ནི་ཨིན་པའི་ ཊེམ་པེལེཊི་གི་མིང་འདི་ཐོ་བཀོད་འབད། ཊེམ་པེལེཊི་ནང་ལུ་ བཟོ་རྣམ་ཚུ་ ཨེགསི་ཨེམ་ཨེལ་ངོ་རྟགས་འདི་བཀྲམ་སྟོན་འབད་ནི་དོན་ལུ་ ངེས་འཛིན་འབདཝ་ཨིན།
The path to the directory that contains the template must be included in - LibreOffice - Paths. When you open an XML file whose filter uses the template, the template opens first. In the template, you can map LibreOffice styles to display XML tags in the XML document.


text:
༉ ཕུན་ཚོགས་གླིང་ལུ་ ནད་ཡམས་ཀོ་བིཌ་-༡༩ ཐོབ་མི་ རྒྱུན་མ་ཆད་པར་ ཐོན་དོ་ཡོདཔ་ད་ ཁ་ཙ་ཡང་ ཚ་རིམས་སྨན་བཅོས་ཁང་ལས་ མི་༣ དང་ གདོང་གཟང་སྟེ་ སྒྲིག་གཡོག་རྒྱུག་མི་༡ ལུ་ ནད་རྟགས་ཡོད་པའི་ གྲུབ་འབྲས་ཐོན་ནུག།
དུས་ཅི་ སྤྱི་ཟླ་༤ པའི་ཚེས་༡༧ ལས་ ཀོ་བིཌ་-༡༩ ལུ་བརྟེན་ ཕུན་ཚོགས་གླིང་ལུ་ འགྲུལ་སྐྱོད་བཀག་དམ་འབད་དེ་ ད་རིས་ ཉིན་གྲངས་༨༢ ལངམ་ཨིན་པས།
རྒྱ་ཁྱབ་ས་ཁོངས་༡ པ་དང་༣ པའི་ནང་ འགྲུལ་སྐྱོད་བཀག་དམ་ ལྷོད་ཡངས་བཏང་ཡོད་རུང་ རྒྱ་ཁྱབ་ས་ཁོངས་༢ པ་ ཕུན་ཚོགས་གླིང་ཁྲོམ་སྡེ་ལྟེ་བའི་ནང་ཡོད་མི་ ཚོང་པ་མང་ཤོས་ཅིག་ འགྲོ་འགྲུལ་བཀག་དམ་འོག་ལུ་ར་ཡོདཔ་ཨིན་པས།
མ་གཞི་ མི་མང་བརྟག་དཔྱད་ ཐེངས་༣ པ་ འབད་བའི་ཤུལ་ལས་ བཀག་དམ་ལྷོད་ཡངས་བཏང་ཡོད་རུང་ སྤྱི་ཟླ་༧ པའི་ཚེས་༣ ལས་ རྒྱ་ཁྱབ་ས་ཁོངས་༢ པ་དེ་ བཀག་འཛིན་དམ་དམ་སྦེ་ར་འབད་ནུག།
ཁྱིམ་གུང་རེ་ལས་ མི་ངོ་རེ་ རང་སོའི་ལམ་འགྲུལ་ཤོག་བྱང་འབག་ཐོག་ལས་ ངོས་འཛིན་ཅན་གྱི་ ས་ཁོངས་ནང་རྐྱངམ་གཅིག་མ་གཏོགས་ ས་ཁོངས་༡ པ་དང་༣ པའི་ནང་ འགྱོ་མི་ཆོག་པས།
ངོས་འཛིན་ཅན་གྱི་ ཚོང་ཁང་རྐྱངམ་གཅིག་ དྲོ་པའི་ཆུ་ཚོད་༨ ལས་ ཕྱི་རུའི་ཆུ་ཚོད་༦ ཚུན་ སྒོ་ཕྱེ་ཆོགཔ་བཞིན་དུ་ བཀག་དམ་དེ་ ཧ་ལམ་ཟླ་༣ ལང་ནི་འབད་རུང་ མི་སྡེ་ལས་ ཀོ་བིཌ་-༡༩ ཐོབ་བཞིན་དུ་ཡོདཔ་ཨིན་པས།
འཕྲལ་ཁམས་ཅིག་ཁར་ པདྨ་གླིང་ས་ཁོངས་ལས་ མི་༢༠ ཀོ་བིཌ་-༡༩ ཐོབ་མིའི་གྲས་ལས་༡༣ དེ་ ཡོངས་གྲགས་ལུ་ ཇའི་སྒང་ཅའི་ནིསི་ལ་ཡེན་ ཉེ་འདབས་ལུ་ སྡོད་མི་ཚུ་ཨིནམ་ལས་ རྒྱ་ཁྱབ་ས་ཁོངས་༢ པ་དེ་ འཕྲོ་མཐུད་དེ་ར་ བཀག་དམ་འབད་དགོཔ་བྱུང་ནུག།
ད་ལྟོ་ ག་ཅི་འབད་དོ་ག་?
མི་མང་ཤོས་ཅིག་གིས་ སླབ་མིའི་ནང་ གལ་སྲིད་ ཕུན་ཚོགས་གླིང་དེ་ འགྲོ་འགྲུལ་བཀག་དམ་ཧྲིལ་བུ་འབད་བ་ཅིན་ ནད་ཡམས་དེ་ ཚད་འཛིན་འབད་ཚུགས་ནི་བཟུམ་འདུག་ཟེར་ཨིན་པས།
ས་གནས་ནང་སྡོད་མི་ རྣམ་རྒྱལ་རྡོ་རྗེ་གིས་ སླབ་མིའི་ནང་ གཞུང་གིས་ ནད་ཡམས་ཁྱབ་སྤེལ་ འགྱོ་ནི་ལས་ བཀག་ཐབས་འབད་དགོ་པ་ཅིན་ ས་ཁོངས་ག་ཏེ་ནང་འབད་རུང་ རྩ་ལས་ར་ འགྲོ་འགྲུལ་འབད་མ་ཆོགཔ་ བཟོཝ་དང་གཅིག་ཁར་ ཉེར་མཁོའི་ཅ་ཆས་ཚུ་ དོན་སྨིན་ཅན་སྦེ་ མཁོ་སྤྲོད་འབད་ཚུགསཔ་ བཟོ་དགོ་ཟེར་ཨིན་པས།
ཁོ་གིས་འབད་བ་ཅིན་ ཉེར་མཁོའི་ཅ་ཆས་ཚུ་ ལངམ་སྦེ་ཡོདཔ་ལས་ ཕྱིར་ཚོང་དང་ ནང་འདྲེན་མར་ཕབ་འབད་དགོ་པའི་ཁར་ རྡོ་ཕྱིར་བཙོང་འཐབ་མི་ཚུ་ཡང་ དཀའ་ངལ་ཡོདཔ་ལས་ ཚད་འཛིན་འབད་དགོ་མི་དེ་ཡང་ ཁོ་གིས་ སྣུམ་འཁོར་ཊཱག་གི་ དེད་གཡོགཔ་ཚུ་གིས་ སྣུམ་འཁོར་གྱི་ སྒོ་སྒྲིག་ཚུ་ མ་བསྡམས་པར་ འགྱོ་སར་མཐོང་ཅི་ཟེར་ཨིན་པས།
དཔལ་འབྱོར་གྱི་ ཚོང་འབྲེལ་ལྟེ་བ་ ཕུན་ཚོགས་གླིང་དེ་ ཨ་རྟག་གི་ གནས་སྟངས་ནང་ ལྷོད་ནི་ལུ་ དུས་ཚོད་འགོར་ནི་བཟུམ་ཡོདཔ་ད་ གཞུང་གིས་ དེ་ནང་སྡོད་མི་ཚུ་གི་དོན་ལུ་ དམིགས་བསལ་གྱི་ རྒུད་གསོའི་མཐུན་རྐྱེན་བྱིན་དགོཔ་འདུག་ཟེར་ རྣམ་རྒྱལ་རྡོ་རྗེ་གིས་ བཤདཔ་ཨིན་པས།
ཁོ་གིས་འབད་བ་ཅིན་ ཁོང་ལུ་ གདོང་ལེན་སྦོམ་ཤོས་ར་ ཁང་གླ་ག་དེ་སྦེ་ སྤྲོད་ཚུགས་འོང་ག་ཟེར་ ཚ་གྱང་ལང་སྟེ་ཡོདཔ་ད་ མི་ག་ར་གིས་ ཀོ་བིཌ་-༡༩ འི་བརྟག་དཔྱད་འབད་དེ་ ལག་ཁྱེར་དགོཔ་ད་ ལ་ལོ་གིས་ བརྟག་དཔྱད་འབད་མ་བཏུབ་པར་ གཡིབ་སྡོད་མི་ཡང་འདུག་ཟེར་ བཤདཔ་ཨིན་པས།
རྒྱ་ཁྱབ་ས་ཁོངས་༢ པའི་ནང་ མང་ཤོས་ར་ ཚོང་པ་དང་ དངུལ་འབྲེལ་གཙུག་སྡེ་ དེ་ལས་ ཡིག་ཚང་ཚུ་ཡོདཔ་ད་ ཚོང་ཁང་གི་ ཇོ་བདག་ཚུ་ ས་ཁོངས་གཞན་ཁར་ སྡོད་དོ་ཡོདཔ་ལས་ ས་ཁོངས་སྒོ་ཕྱེ་རུང་ དོན་དག་ཅིག་ མི་མཐོངམ་མས་ཟེར་ཨིན་པས།
ཀུན་གསལ་གྱིས་ ཤེས་རྟོགས་བྱུང་མི་དང་འཁྲིལཝ་ད་ འགྲུལ་སྐྱོད་བཀག་དམ་ ལྷོད་ཡངས་བཏང་པའི་ཤུལ་ལས་ མང་ཤོས་ཅིག་ རྒྱ་ཁྱབ་ས་ཁོངས་༢ པའི་ནང་ སོང་སྟེ་ཡོདཔ་ལས་ ད་རེས་ ས་ཁོངས་ནང་ ཀོ་བིཌ་-༡༩ ཐོབ་མི་ངོས་བཟུང་འབད་མི་ལུ་བརྟེན་ མི་ཚུ་ ཐོགས་ལུས་ཏེ་ཡོདཔ་ཨིན་པས།
བཟའ་ཆས་ཚོང་པ་ཅིག་གིས་ སླབ་མིའི་ནང་ ཁོ་རའི་ ལས་བྱེདཔ་ཅིག་ རྒྱ་ཁྱབ་ས་ཁོངས་༢ པའི་ནང་ ཁང་གླ་སྤྲོད་དེ་ སྡོད་དགོཔ་བྱུང་སྟེ་ཡོད་ཟེར་ཨིནམ་ད་ འགྲུལ་སྐྱོད་འབད་ཆོག་པའི་ གནང་བ་མ་བྱིན་པ་ཅིན་ དབང་འཛིན་ཚུ་གིས་ ཁོང་ལུ་ སླབ་དགོ་ཟེར་ཨིན་པས།
ས་གནས་ནང་སྡོད་མི་ ནར་བྷ་དུར་གྱིས་ སླབ་མིའི་ནང་ ད་ཚུན་ འགྲོ་འགྲུལ་བཀག་དམ་འབད་མི་གིས་ ཁེ་ཕན་ཅིག་ བྱུང་མ་ཚུགས་པས་ཟེར་ཨིནམ་ད་ གལ་སྲིད་ ད་རུང་ བཀག་དམ་གྱི་ འཆར་གཞི་ཡོད་པ་ཅིན་ ཕུན་ཚོགས་གླིང་གི་ ས་ཁོངས་ག་རའི་ནང་ འབད་དགོཔ་བཟུམ་འདུག་ཟེར་ཨིན་པས།
ཐིམ་ཕུག་ལུ་ ཅ་ཆས་སྐྱེལ་འདྲེན་འབད་མི་ དོས་ཕབ་བཀལ་འབད་སའི་ ས་ཁོངས་ནང་ལས་ འགོ་བཙུགས་ཏེ་ འགྲོ་འགྲུལ་བཀག་དམ་འབད་དགོཔ་འདུག་ཟེར་ཨིནམ་ད་ དེ་མིན་ འཐུས་ཤོར་འབྱུང་ཉེན་སྦོམ་འདུག་ཟེར་ བཤདཔ་ཨིན་པས།
ནད་གཞི་མ་ཐོན་པའི་ ས་ཁོངས་ནང་ སྡོད་མི་ཚུ་ དབུགས་འགམ་སྟེ་ཡོདཔ་ལས་ ཚོས་གཞི་དམརཔོ་སྦེ་ ངོས་འཛིན་མ་འབད་མི་ སྒྲིང་ཁྱིམ་ནང་ཡོད་མི་ཚུ་ ལམ་འགྲུལ་འབད་ཆོགཔ་ བཟོ་བ་ཅིན་ ཉོགས་བཤད་བཀོད་དགོཔ་ མི་འབྱུང་ནི་མས་ཟེར་ཨིན་པས།
བཟའ་ཆས་ཚོང་པ་གིས་ སླབ་མིའི་ནང་ ཉིན་གྲངས་༧ དེ་ཅིག་ འགྲོ་འགྲུལ་རྩ་ལས་འབད་མ་ཆོགཔ་བཟོ་སྟེ་ མི་མང་ལུ་ ནད་ཡམས་ཀྱི་ བརྟག་དཔྱད་འབད་དགོཔ་འདུག་ཟེར་ཨིནམ་ད་ གལ་སྲིད་ བརྟག་དཔྱད་འབད་བར་ འོང་མ་བཏུབ་མི་ཚུ་ ཨར་ཊི་-པི་སི་ཨར་གྱི་ ཟད་འགྲོ་དེ་ ཁོང་ར་ལུ་གཏང་ནི་ བཟོ་དགོཔ་འདུག་ཟེར་ བཤདཔ་ཨིན་པས།
བཀག་དམ་འབད་ཡོད་པའི་ ས་ཁོངས་ཀྱི་ ཚོང་པ་ཚུ་ལུ་ དཀའ་ངལ་ཐོན་ཏེ་ཡོད་མི་ཚུ་ཡང་ ས་ཁོངས་དེ་ནང་ སྨན་ཚོང་ཁང་དང་ བཟའ་ཆས་ཚོང་ཁང་མ་གཏོགས་ ཚོང་ཁང་གཞན་ག་ར་ སྒོ་བསྡམས་ཡོདཔ་ལས་ དངུལ་འབྲེལ་གྱི་ དཀའ་ངལ་བྱུང་སྟེ་ཡོདཔ་ཨིན་པས།
ཚོང་པ་ཚུ་གིས་འབད་བ་ཅིན་ འབྲུག་ཚོང་དང་བཟོ་གྲྭ་ཚོགས་སྡེ་གིས་ དཀའ་ངལ་ཅན་གྱི་ ཚོང་པ་ཚུ་ལུ་ རྒྱབ་སྐྱོར་འབད་ནི་གི་ འཆར་གཞི་དང་ ཐབས་ཤེས་ཚུ་ བཏོན་དགོཔ་མ་ཚད་ ཁོང་གི་དཀའ་ངལ་ཚུ་ ཀོ་བིཌ་-༡༩ འི་ལས་བྱེད་ཚོགས་ཆུང་ལུ་ བཤད་དགོཔ་འདུག་ཟེར་ཨིན་པས།
འཕྲལ་ཁམས་ཅིག་ཁར་ སྨན་ཁང་ནང་ ལཱ་འབད་མི་ཅིག་ ཀོ་བིཌ་-༡༩ འི་ ནད་རྟགས་ཚུ་ སྟོན་ཡོད་རུང་ ཚ་རིམས་སྨན་བཅོས་ཁང་ནང་ ཨིན་ཊི་ཇེན་ བརྟག་དཔྱད་འབདཝ་ད་ ནད་འབུབ་མེད་པའི་ གྲུབ་འབྲས་ཐོན་པའི་ཤུལ་ལས་ མོ་ར་ ཚོང་ཁང་ནང་ ལོག་འགྱོ་བཅུག་ཡོདཔ་ཨིན་པས།
མོ་ར་དང་ མོ་རའི་ཆ་རོགས་༤ ཟུར་བཞག་མཐུན་རྐྱེན་ལྟེ་བའི་ནང་ མ་འགྱོ་བའི་ཧེ་མར་ སྨན་ཚོང་ཁང་ནང་ ཆུ་ཚོད་༢༤ རིང་ སྡོད་ཡོདཔ་བཞིན་དུ་ མོ་དང་གཅིག་ཁར་ གདོང་གཟང་སྟེ་ ལཱ་འབད་མི་༡ བརྩིས་ཏེ་ ཨམ་སྲུ་༢ ཚོང་ཁང་ནང་ར་ ནད་རྟགས་སྟོན་ནི་ འགོ་བཙུགས་ཡོདཔ་ཨིན་པས།
ཁོང་ཆ་ཁྱབ་ ཟུར་བཞག་ནང་ མ་བཞག་པའི་ཧེ་མར་ བརྟག་དཔྱད་འབད་བའི་སྐབས་ ནད་འབུབ་ཐོབ་ཡོདཔ་སྦེ་ གྲུབ་འབྲས་ཐོན་ཡོདཔ་ལས་ ཚ་རིམས་སྨན་བཅོས་ཁང་ནང་ བརྟག་དཔྱད་འབད་མི་དེ་ བརྟན་ཏོག་ཏོ་མེད་པའི་ བརྡ་མཚོན་སྟོནམ་ཨིན་པས།
གལ་སྲིད་ ནད་རྟགས་ཐོན་པ་ཅིན་ སྣང་མེད་སྦེ་ བཞག་ནི་མེད་པར་ ལྷག་པར་དུ་ བརྟག་དཔྱད་འབད་དགོ་ཟེར་ ས་གནས་ནང་ སྡོད་མི་ཚུ་གིས་ བཤདཔ་ཨིན་པས།
རྒྱ་ཁབ་ས་ཁོངས་༡ པ་ལས་ འགྲོ་འགྲུལ་གྱི་ ཐོ་བཀོད་འབད་ནི་ཚུ་ གནས་སྐབས་ཅིག་ མཚམས་འཇོག་འབད་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text:
༉ རྒྱལ་ཁབ་ཀྱི་ ས་གནས་མང་ཤོས་ཅིག་ནང་ མགར་བཟོའི་ལཱ་འབད་མི་ མར་ཉམས་འགྱོ་དོ་ཡོད་རུང་ མོང་སྒར་ ཐང་རོང་རྒེད་འོག་ནང་འབད་བ་ཅིན་ མ་ཉམས་པར་ སྔར་བཞིན་དུ་ཡོདཔ་ཨིན་པས།
ཐང་རོང་ སྤང་ལེམ་བག་མོ་རི་ལས་ཨིན་མི་ སྐྱེས་ལོ་༦༤ ལང་མི་ སངས་རྒྱས་ཀྱིས་ ཁོ་ར་ ལོ་ན་རྒས་སོ་རུང་ མགར་བཟོའི་ལཱ་འབད་ནི་དེ་ བཀོག་མ་བཞག་པར་ འཕྲོ་མཐུད་འབད་མི་དེ་ཡང་ མགར་བཟོའི་ཅ་ཆས་ཚུ་ལུ་ མཁོ་འདོད་བཀོད་མི་ ཡར་སེང་འགྱོ་ནི་དེ་གིས་ཨིན་ཟེར་ཨིན་པས།
ཁོ་གིས་བཤད་མིའི་ནང་ ཁོ་ར་ ལོ་ན་རྒས་མི་ལུ་བརྟེན་ མགར་བཟོའི་ལཱ་དེ་ བཀོག་བཞག་ནི་ཟེར་ མནོ་བསམ་བཏང་རུང་ གྱི་ཅུང་དང་ གྱི་རིང་ དེ་ལས་ ཟོརཝ་ལ་སོགས་པའི་ ཅ་ཆས་ཚུ་ལུ་ རྒེད་འོག་ནང་གི་ མི་སེར་ཚུ་མ་ཚད་ ཕྱི་ཁ་ལས་ཡང་ མཁོ་འདོད་བཀོད་མི་ ལེ་ཤ་ཐོན་ནི་དེ་གིས་ འོང་འབབ་དུམ་གྲ་རེ་ བཟོ་ཚུགས་པས་ཟེར་མནོ་སྟེ་ རྩ་འགེངས་ལཱ་འབད་དོ་ཟེར་ཨིན་པས།
སངས་རྒྱས་ཀྱིས་ ཁོ་རའི་ ཐོག་ཚད་༢ འབད་མི་ ཁྱིམ་གྱི་ཕྱི་ཁར་ཡོད་མི་ བཟོ་ཁང་ནང་ འཛུལ་ཞིནམ་ལས་ ཁོ་རའི་བུ་ལུ་ ཐོཝ་བརྡུང་ནིའི་ ཆ་རོགས་འབད་བཅུག་ཞིནམ་ལས་ མཁོ་འདོད་བཀོད་མི་ ཅ་ཆས་ཚུ་རྐྱངམ་གཅིག་བཟོ་རུང་ དུས་ཚོད་ཁར་ བཟོ་མ་ཚར་ནི་དེ་གིས་ གཞན་ཚོང་འབྲེལ་གྱི་དོན་ལུ་ བཟོ་མི་ཚུགས་པས་ཟེར་ སླབ་ཨིན་པས།
ཁོ་གིས་འབད་བ་ཅིན་ མཁོ་ཆས་ཚུ་གི་གྲས་ལས་ ཟླཝ་རེ་ནང་ གྱི་ཅུང་ཆེ་ཆུང་༢༠ ལྷགཔ་ཅིག་ བཟོ་དོ་ཟེར་ཨིནམ་ད་ དེ་ཡང་ གོང་ཚད་དངུལ་ཀྲམ་༡,༢༠༠ དང་༡,༥༠༠ འི་བར་ན་སྦེ་ བཙོང་དོ་ཟེར་ སླབ་ཨིན་པས།
དེ་ལས་ གྱི་རིང་ཆ་༡ ལུ་ གོང་ཚད་དངུལ་ཀྲམ་༣,༥༠༠ དང་༥,༠༠༠ འི་བར་ན་སྦེ་ བཙོང་དོ་ཡོདཔ་བཞིན་དུ་ འཕྲལ་འཕྲལ་ རྩྭ་བརྔ་ནིའི་ཟོརཝ་ རེ་གཉིས་བཟོ་ནི་ཡོད་ཟེར་ཨིན་པས།
རྒེད་འོག་ནང་ མགརཝ་ཚུ་གི་གྲས་ལས་ ལོ་ངོ་༢༥ ལྷགཔ་ཅིག་ མགར་བཟོའི་ལཱ་འབད་མི་ སངས་རྒྱས་ཀྱིས་ སླབ་མིའི་ནང་ ཁོ་ར་ ཐོ་མ་བཞག་སྟེ་འབད་རུང་ དཔྱད་རིག་བཏང་དོ་བཟུམ་འབད་བ་ཅིན་ འདས་པའི་ལོ་༢ དེ་ཅིག་ནང་ རྒེད་འོག་ནང་མ་བརྩི་བར་ དགྲ་མེད་རྩེ་དང་ མོང་སྒར་ཁྲོམ་ ཉེ་འདབས་ཀྱི་ལྕགས་སི་མཁར་ དེ་ལས་ ཡ་ལྡི་རྒེད་འོག་ཚུ་ནང་ལས་ ཕྱི་ཁའི་ཚོང་མགྲོན་པ་ཚུ་གིས་ མཁོ་འདོད་བཀོད་མི་དང་བསྟུན་ གྱི་ཅུང་༡༥༠ ལྷགཔ་ཅིག་དང་ གྱི་རིང་ཆ་༡༠ དེ་ཅིག་ བཟོ་བྱིན་ཡི་ཟེར་ཨིན་པས།
ཁོ་གིས་ སླབ་མིའི་ནང་ ཁོ་ར་ དལ་ཁོམ་ཐོནམ་ད་རྐྱངམ་གཅིག་ ལཱ་འབད་རུང་ མགར་བཟོ་ལུ་བརྟེན་ ཟླ་རིམ་བཞིན་དུ་ འོང་འབབ་དངུལ་ཀྲམ་༢༠,༠༠༠ དེ་ཅིག་ བཟོ་ཚུགས་མི་ལུ་ལྟཝ་ད་ ཁེ་སང་ཡོད་རུང་ ལོ་ན་རྒས་པའི་ཁར་ ཁྱིམ་ནང་གི་ལཱ་ཚུ་གིས་ དུས་ཚོད་མ་ཁོམ་ལས་ མཁོ་འདོད་བཀོད་མི་འོང་རུང་ འཕྲལ་འཕྲལ་ ལོག་གཏང་དགོ་པས་ཟེར་ཨིན་པས།
གཡུས་མི་ཚུ་གིས་ བཤད་མིའི་ནང་ ཐང་རོང་རྒེད་འོག་ནང་ མགར་བཟོའི་ལཱ་འབད་མི་ རྒས་ཤོས་ཚུ་ ཤི་ཚར་རུང་ མགརཝ་༥ དེ་ཅིག་གིས་ ད་ལྟོ་ཡང་ མར་ཉམས་མ་བཅུག་པར་ སྔར་ཁྱུན་བདག་འཛིན་འཐབ་སྟེ་ ཡོད་ཟེར་ཨིན་པས།
གླིང་མཁར་སྤྱི་འོག་ནང་ལས་ སྐྱེས་ལོ་༤༩ ལང་མི་ ནོར་བུ་དེ་ མགརཝ་གསརཔ་ཨིནམ་ད་ ཁོ་གིས་ ན་ཧིང་ལས་ མགར་བཟོའི་ལཱ་འབད་ནི་ འགོ་བཙུགས་ནུག།
ཁོ་གིས་ དམངས་མི་ལས་ དགོངས་ཞུ་འབད་ཞིནམ་ལས་ ཁོ་རའི་ བློ་འདོད་དང་ འོང་འབབ་ཀྱི་ཁེ་ཕན་ལུ་ལྟ་སྟེ་ གྱི་ཅུང་དང་ སྒྲོ་གཟུགསམ་ ཟོརཝ་ རྐོ་ཏི་ཚུ་ མོང་སྒར་ཚོད་བསྲེ་ཁྲོམ་ཁར་ བཙོང་ཞིནམ་ལས་ ལོ་༡ ནང་ འོང་འབབ་དངུལ་ཀྲམ་༩༠,༠༠༠ ལྷགཔ་ཅིག་ བཟོ་ཡོདཔ་ཨིན་པས།
ཁོ་གིས་ སླབ་མིའི་ནང་ དུས་ཅི་ རྒྱ་སྐྱེད་འབད་ནིའི་ འཆར་གཞི་ཡོད་རུང་ ནད་ཡམས་ཐོན་ཞིནམ་ལས་ བར་སྐབས་ཅིག་ ལཱ་འབད་ནི་ལས་ བཤོལ་བཞག་ཡོད་རུང་ ནད་ཡམས་ཞི་བ་ཅིན་ མངམ་སྦེ་ར་བཟོ་སྟེ་ ཐིམ་ཕུག་དང་ བཀྲིས་སྒང་ལས་ཕར་ བཙོང་པར་འགྱོ་ནིའི་ མནོ་བསམ་ཡོད་ཟེར་ཨིན་པས།
ཐང་རོང་རྒེད་འོག་ནང་འབད་བ་ཅིན་ འོང་འབབ་ཀྱི་ ཐོན་ཁུངས་གཞན་མེདཔ་ལས་ མང་ཤོས་ཅིག་གིས་ རྒྱལ་ཁབ་ནང་འཁོད་ཀྱི་ ས་གནས་ཐདམ་ཐད་ཁར་ལས་ཕར་ ཁག་འབག་གི་འོག་ལུ་ ལཱ་འབད་བར་འགྱོ་དོ་ཡོདཔ་ཨིན་པས།
རྒེད་འོག་གིས་ ཉིན་བསྟར་གླ་ཆའི་ཐོག་ལས་ ལས་མི་སྦེ་འགྱོ་མི་ཚུ་གི་ཐོ་དེ་ཡང་ གཡུས་ཁའི་ ལས་མི་ཁག་འབག་ལས་ གན་ཡིག་ལེན་བཞག་དོ་ཡོདཔ་ད་ ཐོ་བཀོད་དང་འཁྲིལཝ་ད་ ན་ཧིང་ རྒེད་འོག་ནང་ལས་ ལས་མི་༢༤༨ ཕྱི་ཁར་ལཱ་འབད་བར་སོང་ཡོདཔ་ད་ དུས་ཅི་ཡང་ ལས་མི་༨༠ དེ་ཅིག་ ད་ལྟོ་ རྒེད་འོག་གི་ཕྱི་ཁར་ ཡོདཔ་ཨིན་པའི་གནས་ཚུལ།
ཚེ་རིང་རྣམ་རྒྱལ། མོང་སྒར།


text:
ཁ་ཙ་ བསམ་གྲུབ་ལྗོངས་མཁར་ལུ་ རྒྱལ་ཡོངས་དུས་ཆེན་ཐེངས་༡༡༣ པ་དེ་ ཀོ་བིཌ་-༡༩ འི་ལམ་སྟོན་དང་འཁྲིལ་ རབ་སྡེའི་གྲྭ་ཚང་ནང་སྦེ་ གུ་རུ་མཚན་བརྒྱད་ཀྱི་ མཐོང་གྲོལ་མཇལ་ཁ་གནངཡོདཔ་མ་ཚད་ སྐུ་མགྲོན་དང་ རྫོང་ཁག་འགོ་དཔོན་ཚུ་གིས་གཙོས་པའི་ མགྱོནམ་གཞན་ཚུ་གིས་ དཀར་མེ་སྟོང་མཆོད་དང་ ཞབས་བརྟན་ཕུལ་ཐོག་ལས་ བརྩི་སྲུང་ཞུ་བའི་ཤུལ་ལུ་ རབ་སྡེའི་ཀུན་ར་ནང་སྦེ་ མི་དབང་མངའ་བདག་རིན་པོ་ཆེ་མཆོག་གི་ དངོས་མཐོང་གསུང་བཤད་ མཇལ་ཡོད་པའི་གནས་ཚུལ།
Check Also
སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་འདྲ་མཉམ་སྦེ་ འཐོབ་ཚུགས་ནི།
༉ ཧེ་མར་ སྤྱི་གཡོགཔ་ཚུ་ གནས་སོར་དང་དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་ཚུ་ གནས་རིམ་དང་འཁྲིལ་ཏེ་ མ་འདྲཝ་སྦེ་ ཐོབ་དོ་ཡོད་མི་དེ་ ད་ལས་ཕར་ ཤོ་མཚུངས་སྦེ་ འཐོབ་ཚུགས་ནི་ཨིན་པས།དེ་ཡང་ རྒྱལ་ཡོངས་ཚོགས་འདུའི་ནང་ འབྲུག་གི་དངུལ་ཕོགས་སྒྲིག་བཀོད་གཞི་སྒྱུར་དཔྱད་ཡིག་༢༠༢༢ ཅན་མའི་གུ་ …


text:
གནད་སྡུད་གཞི་རྟེན་ལས་འགན་ཚུ།
འ་ནི་དབྱེ་ཚན་འདི་ དྲན་ཐོ་གཅིག་གི་དོན་ལུ་གནད་སྡུད་ཀྱི་གྲལ་ཐིག་གཅིག་སྦེ་འགོ་འདྲེན་འཐབ་ཡོད་པའི་གནད་སྡུད་དང་བཅས་ལས་འགན་ཚུ་དང་གཅིག་ཁར་ལག་ལེན་འཐབ་ཡོད་མི་དང་བཀྲམ་ཨིན།
The གནད་སྡུད་གཞི་རྟེན་ དབྱེ་རིམ་འདི་ LibreOffice ནང་ལུ་གཅིག་སྒྲིལ་འབད་ཡོད་པའི་གནད་སྡུད་དང་གཅིག་ཁར་མགུ་ཐོམས་འོང་ནི་འོང་། ཨིན་རུང་ LibreOffice ནང་གི་གནད་སྡུད་གཞི་རྟེན་དང་ LibreOffice ཀེལ་སི་ནང་གི་ གནད་སྡུད་གཞི་རྟེན་ དབྱེ་རིམ་བར་ན་མཐུད་ལམ་མེདཔ་ཨིན།
གནད་སྡུད་དཔེར་བརྗོད།
འོག་གི་གནད་སྡུད་འདི་ལས་འགན་འགྲེལ་བཤད་དཔེར་བརྗོད་ལ་ལོ་ཅིག་ནང་ལག་ལེན་འཐབ་ནི་ཨིན།
ཨེ་༡:ཨི་ ༡༠ ཁྱབ་ཚད་ཀྱིས་ ཇོ་གི་ སྐྱེ་བའི་ཉིནམ་གྱི་སྡེ་ཚོགས་ནང་ལུ་མགྲོན་བརྡ་འབད་ཡོད་པའི་ཆ་ལག་ཚུ་ཐོ་ཡིག་འབདཝ་ཨིན། ཐོ་བཀོད་རེ་རེའི་དོན་ལུ་ འོག་གི་བརྡ་དོན་འདི་གྲ་སྒྲིག་འབད་ཡོད་ཀེར་ཐིག་ཀ་པམ་གྱིས་མིང་དང་ ཁ་པ་གིས་རིམ་པ་དང་ དེ་ལས་སྐྱེས་ལོ་ནང་ན་ལོ་ སློབ་གྲྭ་གི་གྱང་ཚད་འདི་མི་ཊར་དང་ ལྗིད་ཚད་འདི་ཀི་ལོ་གརམ་ཚུ་ནང་སྟོནམ་ཨིན།
ནང་ཐིག་B16 ནང་གི་མན་ངག་ནི་ =DCOUNT(A1:E10;0;A13:E14) ཨིན།
གནད་སྡུད་གཞི་རྟེན་ལས་འགན་ཚད་བཟུང་ཚུ།:
འོག་ལུ་ཡོད་མི་ཚུ་ གནད་སྡུད་གཞི་རྟེན་ལས་འགན་ཚུ་ཆ་མཉམ་ལུ་ ཚད་བཟུང་འགྲེལ་བཤད་ཚུ་ཨིན།
གནད་སྡུད་གཞི་རྟེན་ འདི་གནད་སྡུད་གཞི་རྟེན་འགྲེལ་བཤད་རྐྱབ་ནིའི་ནང་ཐིག་ཁྱབ་ཚད་ཨིན།
DatabaseField specifies the column where the function operates on after the search criteria of the first parameter is applied and the data rows are selected. It is not related to the search criteria itself. For the DatabaseField parameter you can enter a reference to a header cell or a number to specify the column within the Database area, starting with 1. To reference a column by means of the literal column header name, place quotation marks around the header name.
འཚོལ་ཞིབ་ཁྱད་ཚད་ འདི་ནང་ན་འཚོལ་ཞིབ་ཁྱད་ཚད་ཤོམ་ཏེ་ཡོད་པའི་ནང་ཐིག་ཁྱབ་ཚད་ཨིན། ཁྱོད་ཀྱིས་གྲལ་ཐིག་གཅིག་ནང་ལུ་ཁྱད་ཚད་ལེ་ཤ་འབྲི་བ་ཅིན་འ་ནི་ཚུ་ AND གིས་མཐུད་དེ་ཡོདཔ་ཨིན། ཁྱོད་ཀྱིས་ ཁྱད་ཚད་འདི་གྲལ་ཐིག་སོ་སོར་ཚུ་ནང་འབྲི་བ་ཅིན་ འ་ནི་ཚུ་ OR གིས་མཐུད་དེ་ཡོདཔ་ཨིན། འཚོལ་ཞིབ་ཁྱད་ཚད་ཁྱབ་ཚད་ནང་གི་ནང་ཐིག་སྟོངམ་ཚུ་སྣང་མེད་བཞག་ནི་ཨིན།
Choose LibreOffice - PreferencesTools - Options - LibreOffice Calc - Calculate to define how LibreOffice Calc acts when searching for identical entries.
See also the Wiki page about Conditional Counting and Summation.
DAVERAGE
DAVERAGE གིས་གསལབཀོད་འབད་དེ་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་བའི་ གྲལ་ཐིག་ཆ་མཉམ་ནང་ (ས་སྒོ་ཚུ་) ནང་ཐིག་ཚུ་ཆ་མཉམ་(གནད་སྡུད་གཞི་རྟེན་དྲན་ཐོ་ཚུ་) གྱི་གནས་གོང་ཚུའི་ཆ་སྙོམས་ སླར་ལོག་འབདཝ་ཨིན།
ཚུག་སྦྱོར།
DAVERAGE(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་ སྐྱེ་ལོ་གཅིག་པའི་ཆ་ལག་ཚུ་ཆ་མཉམ་གྱི་ལྗིད་ཚད་ཆ་སྙོམས་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་འདི་ བི་ ༡༦ ནང་བཙུགས།:
=DAVERAGE(A1:E10;"Weight";A13:E14)
གྲལ་ཐིག་ ༡༤ ནང་ ལོའི་འོག་ལུ་ ༧, ༨, ༩, ལ་སོགས་ གཅིག་ཤུལ་གཅིག་སྦེ་བཙུགས། ལོ་གཅིག་པའི་ཆ་ལག་ཆ་མཉམ་གྱི་ལྗིད་ཚད་ཆ་སྙོམས་བྱུངམ་ཨིན།
DCOUNT
DCOUNT གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་དང་ཨང་གནས་གོང་མཐུན་མི་གནས་སྡུད་གཞི་རྟེན་ནང་ གྲལ་ཐིག་(དྲན་ཐོ་) གི་ཨང་གྲངས་འདི་གྱངས་ཁ་བརྐྱབ་ཨིན།
ཚུག་སྦྱོར།
DCOUNT(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
If the DatabaseField argument is omitted, DCOUNT returns the count of all records that satisfy Criteria. For the DatabaseField parameter you can enter a reference to a header cell or a number to specify the column within the Database area, starting with 1. To reference a column by means of the literal column header name, place quotation marks around the header name.
དཔེ།
ལྟག་ལུ་ཡོད་པའི་དཔེར་བརྗོད་ནང་(ཡར་བཤུད་སྒྲིལ་འབད་གནང་) ང་བཅས་ཀྱིས་ ཆ་ལག་ཚུ་ག་དེམ་ཅིག་གིས་ སློབ་གྲྭ་ནང་ལུ་མི་ཊར་ ༦༠༠ ལས་ལྷག་སྟེ་ལས་འགྲུལ་འབད་དགོསཔ་འདུག་ག་ཤེས་དགོ་མནོ་ཡི། གྲུབ་འབྲས་འདི་ ནང་ཐིག་ བི་ ༡༦ ནང་ལུ་ གསོག་འཇོག་འབད་ནི་ཨིན། བི་ ༡༦ ནང་ལུ་ མན་ངག་ =DCOUNT(ཨེ་ ༡ : ཨི་ ༡༠ ; ༠ ; ཨེ་ ༡༣ : ཨི་ ༡༤) བཙུགས། ལས་འགན་ཝི་ཛརཌི་གིས་ ཁྱོད་ལུ་ཨིན་པུཊི་ཁྱབ་ཚད་ཚུ་ནང་གྲོགས་རམ་འབདཝ་ཨིན།
གནད་སྡུད་གཞི་རྟེན་ འ་ནི་གནད་དོན་ ཨེ་༡: ཨི་ ༡༠ ནང་ལུ་ འདི་བརྟག་ཞིབ་འབད་ནི་ཨིན་པའི་ མགོ་ཡིག་ཚུ་གྲངས་སུ་བཙུགས་ཏེ་གནད་སྡུད་ཀྱི་ཁྱབ་ཚད་ཨིན། འ་ནི་གནད་དོན་ནང་ལུ་: གནད་སྡུད་གཞི་རྟེན་ཧྲིལ་བུའི་ གནད་སྡུད་གཞི་རྟེན་ས་སྒོ་ གིས་འཚོལ་ཞིབ་ཁྱད་ཚད་དོན་ལུ་ཀེར་ཐིག་གསལ་བཀོད་འབདཝ་ཨིན། འཚོལ་ཞིབ་ཁྱད་ཚད་ འདི་ གནད་དོན་ ཨེ་༡༣ :ཨི་༡༤ ནང་ལུ་ ཁྱོད་ཀྱིས་འཚོལ་ཞིབ་ཚད་བཟུང་:བཙུགས་ཚུགསཔ་སའི་ཁྱབ་ཚད་ཨིན།
རིམ་པ་གཉིས་པ་ནང་ཡོད་པའི་ཆ་ལག་ཚུ་སྐྱེ་ལོ་ ༧ ལས་ཡར་འབད་མི་ག་དེམ་ཅིག་འདུག་ག་ཤེས་ནིའི་དོན་ལུ་ ནང་ཐིག་ ཌི་ ༡༤ གི་ཐོ་བཀོད་ >༦༠༠ འདི་བཏོན་གཏང་སྟེ་ ནང་ཐིག་བི་ ༡༤ རིམ་པའི་འོག་ལུ་ "2" བཙུགས་ཏེ་ ནང་ཐིག་ སི་ ༡༤ ནང་ལུ་ > ༧ གཡས་ཁ་ཐུག་བཙུགས། གྲུབ་འབྲས་འདི་ ༢ ཨིན། རིམ་པ་གཉིས་པ་ནང་སྐྱེ་ལོ་ ༧ ལས་ཡར་བལྟ་འབད་མི་ཆ་ལག་གཉིས་འདུག ཁྱད་ཚད་གཉིས་ཆ་རང་གྲལ་ཐིག་གཅིག་ནང་འབད་ནི་དེ་གིས་ AND གིས་མཐུད་དེ་ཡོདཔ་ཨིན།
DCOUNTA
DCOUNTA (དྲན་ཐོ་ཚུ་)གསལ་བཀོད་གྲུབ་ཡོད་པའི་འཚོལ་ཞིབ་གནས་སྟངས་ཚུ་དང་ ཨང་གྲངས་ཀྱི་ཡང་ན་ ཨཱལ་ཕ་ཨང་གྲངས་ཀྱི་གནས་གོང་ཚུ་ནང་ན་ཤོམ་ཏེ་ཡོད་མི་དང་མཐུན་སྒྲིག་འབད་མི་ གནད་སྡུད་ནང་ལུ་ཡོད་མི་གྲལ་ཐིག་ཚུའི་གྱངས་ཁ་རྐྱབ་ཨིན།
ཚུག་སྦྱོར།
DCOUNTA(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; འཚོལ་ཞིབ་ཁྱད་ཚད།)
If the DatabaseField argument is omitted, DCOUNTA returns the count of all records that satisfy Criteria. For the DatabaseField parameter you can enter a reference to a header cell or a number to specify the column within the Database area, starting with 1. To reference a column by means of the literal column header name, place quotation marks around the header name.
དཔེ།
དཔེའི་གྲལ་ཐིག་ནང་ (scroll up, please), མིང་ ཨི་ཡང་ན་ཤུལ་ལུ་ཡོད་པའི་ཡི་གུ་དང་ཅིག་ཁར་འགོ་བཙུགས་མི་ཨ་ལུ་གི་ཨང་གྲངས་ཀྱི་དོན་ལུ་ ཁྱོད་ཀྱིས་འཚོལ་ཞིབ་འབད། =DCOUNTA(A1:E10;"Age";A13:E14) ལྷག་ནིའི་དོན་ལུ་ B16 ནང་མན་ངག་འདི་ཞུན་དག་འབད། འཚོལ་ཞིབ་འབད་ནི་རྙིངམ་གྱི་ཁྱད་ཚད་བཏོན་གཏང་ནི་དང་ >=E under མིང་ འདི་ ས་སྒོ་A14 ནང་ཐོ་བཀོད་འབད། ལེན་ ༥་ འདི་ཨིན། གིརི་ཊ་གི་དོན་ལུ་གྲལ་ཐིག་ ༨་ ནང་ཨང་གྲངས་ཚུ་ཆ་མཉམ་ཁྱོད་ཀྱིས་བཏོན་གཏང་པ་ཅིན་ གྲུབ་འབྲས་འདི་ ༤་ ལུ་བསྒྱུར་བཅོས་འབདཝ་ཨིན། གྲལ་ཐིག་ ༨་ འདི་གྱངས་ཁའི་གྲངས་སུ་མི་ཚུད་ ག་ཅི་སྦེ་ཟེར་བ་ཅིན་ དེ་ལུ་གནས་གོང་གང་རུང་ཡང་མེདཔ་ཨིན། གིརི་ཊ་ཟེར་བའི་མིངི་འདི་ཚིག་ཡིག་ཨིན་ གནས་གོང་མེན། གནས་སྡུད་གཞི་རྟེན་ས་སྒོ་ཚད་བཟུང་འདི་ གནས་གོང་གནས་ཚུགས་པའི་ཀེར་ཐིག་ཅིག་དཔག་དགོ་ཟེར་དྲན་འཛིན་འབད།
DGET
DGET གིས་གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་བའི་གནད་སྡུད་གཞི་རྟེེན་ནང་གི་གཞི་བསྟུན་འབད་འབདཝ་བའི་ནང་ཐིག་གི་ནང་དོན་ཚུ་སླར་ལོག་འབདཝ་ཨིན། འཛོལ་བའི་ཐད་ཀར་ལྷོདཔ་དང་ལས་འགན་གྱིས་ གྲལ་ཐིག་ཐོབ་ཀྱི་དོན་ལུ་ #VALUE! དང་ཡང་ན་ ནང་ཐིག་གཅིག་ལས་ལྷག་སྟེ་ཐོབ་ཡོད་པའི་དོན་ལུ་ Err502 སླར་ལོག་འབདཝ་ཨིན།
ཚུག་སྦྱོར།
DGET(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་(ཡར་སྒྲིལ་འབད་གནང་) ང་བཅས་ཀྱིས་ ཆ་ལག་འདི་རིམ་པ་ག་ཅིག་ནང་ཨིན་ན་ དང་ ག་དང་ག་གི་མིང་རང་ ནང་ཐིག་ ཨེ་ ༡༤ ནང་བཙུགས་ཏེ་ཡོདཔ་ཨིན་ན་གཏན་འབེབས་བཟོ་ནི་དགོས་འདོད་ཡོད། མན་ངག་འདི་ ནང་ཐིག་ བི་ ༡༦ ནང་བཙུགས་ཡོདཔ་དང་ ཧེ་མའི་དཔེར་བརྗོད་ཚུ་ལས་དུམ་གྲ་ཅིག་སོ་སོ་སྦེ་འཐོནམ་ཨིན་ ག་ཅི་སྦེ་ཟེར་བ་ཅིན་ གནད་སྡུད་གཞི་རྟེན་ས་སྒོ་ གི་དོན་ལུ་ ཀེར་ཐིག་གཅིག་རྐྱངམ་ཅིག་(གནད་སྡུད་གཞི་རྟེན་ས་སྒོ་) བཙུགས་བཏུབ་ལས་བརྟེན་ཏེ་ཨིན། འོག་ལུ་ཡོད་པའི་མན་ངག་བཙུགས།:
=DGET(A1:E10;"Grade";A13:E14)
Enter the name Frank in A14, and you see the result 2. Frank is in second grade. Enter "Age" instead of "Grade" and you will get Frank's age.
ཡང་ན་ གནས་གོང་ ༡༡ འདི་ནང་ཐིག་སི་༡༤ ནང་རྐྱངམ་ཅིག་བཙུགས་བཞིནམ་ལས་ འ་ནི་གྲལ་ཐིག་ནང་ལུ་ཐོ་བཀོད་གཞན་མི་ཚུ་བཏོན་གཏང་། བི་༡༦ ནང་ཡོད་པའི་མན་གང་འདི་འོག་གི་ལྟར་ཞུན་དག་འབད།
=DGET(A1:E10;"Name";A13:E14)
རིམ་པ་གི་ཚབ་མ་ལུ་མིང་འདི་འདྲི་དཔྱད་འབད་ཡོདཔ་ཨིན། ལན་འདི་ཚར་གཅིག་ལུ་བྱུངམ་ཨིན་: སྐྱེས་ལོ་༡༡ འབད་མི་ཆ་ལག་ཌེ་ནིལ་རྐྱངམ་ཅིག་ཨིན།
DMAX
DMAX གིས་ གསལ་བཀོད་འབད་ཡོད་པའི་འཚོལ་ཞིབ་གནས་སྟངས་ཚུ་མཐུན་སྒྲིག་འབད་བའི་གནད་སྡུད་གཞི་རྟེན་ནང་གི་ནང་ཐིག་གི་(ས་སྒོ་)ནང་དོན་མང་མཐའ་ (དྲན་ཐོ་ཚུ་ཆ་མཉམ་རང་)སླར་ལོག་འབདཝ་ཨིན།
ཚུག་སྦྱོར།
DMAX (གནད་སྡུད་གཞི་རྟེན་; གནད་སྡུད་གཞི་རྟེན་ས་སྒོ་; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལྗིད་ཚད་འཇལ་བའི་ཚེས་ན་རིམ་པ་རེ་རེ་ནངཆ་ལག་ལྗིད་ལྕིད་ཤོས་རང་ག་དེ་རེ་འདུག་ག་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་བི་ ༡༦ ནང་བཙུགས།
=DMAX(A1:E10;"Weight";A13:E14)
'Grade' གི་འོག་ལུ་ ༡, ༢, ༣, ལ་སོགས་གཅིག་ཤུལ་གཅིག་སྦེ་བཙུགས། རིམ་པའི་ཨང་བཙུགས་ཚར་བའི་ཤུལ་ལུ་ རིམ་པ་འདིའི་ནང་གི་ཆ་ལག་ལྗིད་ལྕིད་ཤོས་ཀྱི་ལྗིད་ཚད་བྱུངམ་ཨིན།
DMIN
DMIN གིས གནད་སྡུད་ནང་ལུ་ གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་དང་མཐུན་སྒྲིག་འབད་མི་ ་ནང་ཐིག་གཅིག་གི་ནང་དོན་ཉུང་མཐའ་(ས་སྒོ་) སླར་ལོག་འབདཝ་ཨིན།
ཚུག་སྦྱོར།
DMIN(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་ རིམ་པ་རེ་རེ་ནང་ཆ་ལག་ཚུའི་དོན་ལུ་ སློབ་གྲྭ་ལུ་གྱང་ཚད་ཐུང་ཤོས་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་ བི་ ༡༦ ནང་བཙུགས།
=DMIN(A1:E10;"Distance to School";A13:E14)
གྲལ་ཐིག་ ༡༤་ ནང་ལུ་ རིམ་འོག་ ༡ ༢ ༣ དང་ལ་སོགས་གཅིག་ཤུལ་གཅིག་སྦེ་བཙུགས། རིམ་པ་རེ་རེ་ལུ་སློབ་གྲྭ་གི་གྱང་ཚད་ཐུང་ཤོས་བྱུངམ་ཨིན།
DPRODUCT
DPRODUCT ནང་ཐིག་ཚུའི་ནང་དོན་གྱིས་འཚོལ་ཞིབ་ཁྱད་ཚད་མཐུན་སྒྲིག་འབད་བའི་གནད་སྡུད་ཁྱབ་ཚད་ཀྱི་ནང་ཐིག་ཚུ་ཆ་མཉམ་རང་ དགུ་མཐའ་རྐྱབ་ཨིན།
ཚུག་སྦྱོར།
DPRODUCT(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་སྐྱེ་བའི་ཉིནམ་སྡེ་ཚོགས་དང་བཅས་ (ཡར་སྒྲིལ་) འ་ནི་ལས་འགན་གྱིས་འཇུག་སྤྱོད་དོན་ལྡན་མིན་འདུག
DSTDEV
DSTDEV གིས་ དཔེ་ཚད་ལུ་གཞི་བཞག་སྟེ་མི་རློབས་ཀྱི་ཚད་ལྡན་ཁ་བསྒྱུར་བ་རྩིས་སྟོན་འབདཝ་ཨིན་ དེ་ཡང་གྲ་སྒྲིག་འབད་ཡོད་པའི་གནས་སྟངས་ཚུ་མཐུན་སྒྲིག་འབད་བའི་ གནད་སྡུད་གཞི་རྟེན་ཀེར་ཐིག་ནང་ཨང་ཚུ་ལག་ལེན་གྱི་ཐོག་ལས་ཨིན། དྲན་ཐོ་ཚུ་གནད་སྡུད་ཀྱི་དཔེ་ཚད་སྦེ་བརྩི་་འཇོག་འབད་དོ་ཡོདཔ་ཨིན། འ་ནི་གིས་ག་ཅི་གོཝ་སྨོ་ཟེར་བ་ཅིན་ དཔེར་བརྗོད་ནང་ཡོད་པའི་ཅ་ཆ་ལག་ཚུ་གིས་ ཆ་ལག་ཚུ་ཆ་མཉམ་གྱི་ཕན་ཚུན་དབྱེ་ཚན་ཁྱད་ཚབ་འབདཝ་ཨིན་ཟེར་ཨིན་པས། ཁྱད་ཚབ་གྲུབ་འབྲས་འདི་ དཔེ་ཚད་སྟོང་ཕྲག་གཅིག་ལས་ཉུང་བའི་ནང་ལས་ལེན་མི་ཚུགས་ཨིནམ་འདི་དྲན་དགོཔ།
ཚུག་སྦྱོར།
DSTDEV(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
དཔེར་བརྗོད་ནང་ལུ་སྐྱེ་ལོ་གཅིག་པའི་ཆ་ལག་ཚུ་ལུ་ལྗིད་ཚད་ཀྱི་ཚད་ལྡན་ཁ་བསྒྱུར་བ་འཚོལ་ནིའི་དོན་ལུ་ (ཡར་སྒྲིལ་གནང་) བི་ ༡༦ ནང་མན་ངག་འདི་བཙུགས། :
=DSTDEV(A1:E10;"Weight";A13:E14)
གྲལ་ཐིག་ ༡༤ ནང་ལོའི་འོག་ལུ་ ༧, ༨, ༩, ལ་སོགས་ གཅིག་ཤུལ་གཅིག་སྦེ་བཙུགས། སྟོན་ཏེ་ཡོད་པའི་གྲུབ་འབྲས་འདི་ འ་ནི་སྐྱེ་ལོའི་ཆ་ལག་ཚུའི་ལྗིད་ཚད་ཀྱི་ཚད་ལྡན་ཁ་བསྒྱུར་བ་ཨིན།
DSTDEVP
DSTDEVP འཚོལ་ཞིབ་ཁྱད་ཚད་དང་མཐུན་སྒྲིག་འབད་མི་གནད་སྡུད་ཁྱབ་ཚད་ཀྱི་ནང་ཐིག་ཚུ་ཆ་མཉམ་ལུ་གཞི་བཞག་སྟེ་ མི་རློབས་ཀྱི་ཚད་ལྡན་ཁ་བསྒྱུར་བ་རྩིས་སྟོནམ་ཨིན། དཔེར་བརྗོད་ལས་ཐོན་ཡོད་པའི་ དྲན་ཐོ་ཚུ་མི་རློབས་ཧྲིལ་བུ་སྦེ་བརྩི་འཇོག་འབད་ཡོདཔ་ཨིན།
ཚུག་སྦྱོར།
DSTDEVP(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་ལུ་འཛོམས་ཡོད་པའི་སྐྱེ་ལོ་གཅིག་པའི་ཆ་ལག་ཚུ་དོན་ལུ་ལྗིད་ཚད་ཀྱི་ཚད་ལྡན་ཁ་བསྒྱུར་བ་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་འདི་ བི་ ༡༦ ནང་བཙུགས།:
=DSTDEVP(A1:E10;"Weight";A13:E14)
གྲལ་ཐིག་ ༡༤་ ནང་ ལོ་མ་ལངམ་ ༧ ༨ ༩་ དང་དེ་ལས་ལྷག་སྟེ་ གཅིག་གི་ཤུལ་མ་གཅིག་ཐོ་བཀོད་འབད། གྲུབ་འབྲས་འདི་ ལྗིད་ཚད་ཞིབ་དཔྱད་འབད་ཡོད་མི་ ལོ་གཅིག་པའི་ཨ་ལུ་ཆ་མཉམ་གྱི་དོན་ལུ་ ལྗིད་ཚད་འདི་གི་ ཚད་ལྡན་ཁ་བསྒྱུར་འདི་ཨིན།
DSUM
DSUM གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་མི་གྲལ་ཐིག་དྲན་ཐོ་ཚུ) ཆ་མཉམ་ནང་ གནད་སྡུད་གཞི་རྟེན་ས་སྒོ་ནང་གི་ནང་ཐིག་ཆ་མཉམ་གྱི་ཡོངས་བསྡོམས་སླར་ལོག་འབདཝ་ཨིན།
ཚུག་སྦྱོར།
DSUM(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་རིམ་པ་གཉིས་པ་ནང་ཡོད་པའི་ཆ་ལག་ཚུ་ཆ་མཉམ་གྱི་སློབ་གྲྭ་ཚུན་གྱི་མཉམ་སྦྲགས་འབད་ཡོད་པའི་རིང་ཚད་འཚོལ་ནིའི་དོན་ལུ་ (ཡར་བཤུད་སྒྲིལ་འབད་གནང་།) བི་ ༡༦ ནང་འོག་ལུ་ཡོད་པའི་མན་ངག་བཙུགས།:
=DSUM(A1:E10;"Distance to School";A13:E14)
"Grade" གི་འོག་གི་གྲལ་ཐིག་ ༡༤ ནང་ལུ་ "2" བཙུགས། རིམ་པ་གཉིས་པ་ནང་ཡོད་པའི་ཆ་ལག་ཚུའི་སློབ་གྲྭ་ཚུན་གྱི་གྱང་ཚད་བསྡོམས་(༡༩༥༠)བཀྲམ་སྟོན་འབད་ཡོདཔ་ཨིན།
DVAR
DVAR གསལ་བཀོད་འབད་དེ་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་མི་དྲན་ཐོ་ཚུ་ཆ་མཉམ་ནང་གནད་སྡུད་གཞི་རྟེན་ས་སྒོའི་ནང་ཐིག་ཚུ་ཆ་མཉམ་གྱི་མི་མཐུན་པ་སླར་ལོག་འབདཝ་ཨིན། དཔེར་བརྗོད་ལས་ཐོན་པའི་དྲན་ཐོ་ཚུ་ གནད་སྡུད་ཀྱི་དཔེ་ཚད་སྦེ་ བརྩི་འཇོག་འབད་ཡོདཔ་ཨིན། ཁྱད་ཚབ་གྲུབ་འབྲས་གཅིག་ སྟོང་ཕྲག་གཅིག་ལས་ཉུང་མི་ མི་རློབས་དཔེ་ཚད་ལས་ལེན་མི་ཚུགསཔ་ཨིན།
ཚུག་སྦྱོར།
DVAR(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་བཀོད་དེ་ཡོད་པའི་ སྐྱེ་ལོ་གཅིག་པའི་ཆ་ལག་ཆ་མཉམ་གྱི་ལྗིད་ཚད་ཀྱི་མི་མཐུན་པ་འཚོལ་ནིའི་དོན་ལུ་ (ཡར་བཤུད་སྒྲིལ་འབད་གནང་) བི་ ༡༦ འདི་འོག་ལུ་ཡོད་པའི་མན་ངག་ནང་བཙུགས།:
=DVAR(A1:E10;"Weight";A13:E14)
གྲལ་ཐིག་ ༡༤ ནང་ སྐྱེ་ལོའི་འོག་ལུ་ ༧ ༨ ༩ ལ་སོགས་ གཅིག་ཤུལ་གཅིག་སྦེ་བཙུགས། གྲུབ་འབྲས་སྦེ་ ཁྱོད་ཀྱིས་ འ་ནི་སྐྱེ་ལོའི་ཆ་ལག་ཆ་མཉམ་གྱི་དོན་ལུ་ ལྗིད་ཚད་གནས་གོང་ཚུའི་མི་མཐུན་པ་མཐོངམ་ཨིན།
DVARP
DVARP གསལ་བཀོད་འབད་དེ་ཡོད་པའི་ འཚོལ་ཞིབ་ཁྱད་ཚད་དང་མཐུན་སྒྲིག་འབད་མི་ དྲན་ཐོ་ཚུ་ཆ་མཉམ་ནང་ གནད་སྡུད་གཞི་རྟེན་ས་སྒོའི་ནང་ཐིག་གནས་གོང་ཚུའི་ མི་མཐུན་པ་རྩིས་སྟོནམ་ཨིན། དྲན་ཐོ་ཚུ་དཔེར་བརྗོད་ལས་ཨིནམ་ལས་ དེ་ཚུ་ མི་རློབས་ཧྲིལ་བུ་སྦེ་བརྩི་འཇོག་འབད་དེ་ཡོདཔ་ཨིན།
ཚུག་སྦྱོར།
DVARP(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; འཚོལ་ཞིབ་ཁྱད་ཚད།)
དཔེ།
ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་ འཛོམས་ཡོད་པའི་སྐྱེ་ལོ་གཅིག་པའི་ཆ་ལག་ཚུ་ཆ་མཉམ་གྱི་ལྗིད་ཚད་ཀྱི་མི་མཐུན་པ་འཚོལ་ནིའི་དོན་ལུ་ (ཡར་བཤུད་སྒྲིལ་གནང་) བི་ ༡༦ ནང་འོག་ལུ་ཡོད་པའི་མན་ངག་བཙུགས།
=DVARP(A1:E10;"Weight";A13:E14)
གྲལ་ཐིག་ ༡༤ ནང་ སྐྱེ་ལོའི་འོག་ལུ་ ༧ ༨ ༩ ལ་སོགས་གཅིག་ཤུལ་གཅིག་སྦེ་བཙུགས། ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་ འཛོམས་ཡོད་པའི་ འ་ནི་སྐྱེ་ལོའི་ཆ་ལག་ཆ་མཉམ་གྱི་དོན་ལུ་ ལྗིད་ཚད་གནས་གོང་ཚུའི་ མི་མཐུན་པ་འབྱུངམ་ཨིན།


text:
LibreOffice 7.3 Help
ཆུ་ཚོད་ཁྱད་པར་གྱི་རྩིས་སྟོན་དགོ་པ་ཅིན་ དཔེར་ན་ ཆུ་ཚོད་ ༢༣:༣༠ དང་ ༠༡:༡༠ གཉིས་ཀྱི་བར་ན་ ནུབ་གཅིག་ལུ་ར་རྩིས་སྟོན་དགོ་་པ་ཅིན་ འོག་གི་མན་ངག་འདི་ལག་ལེན་འཐབ་ཨིན་:
=(B2<A2)+B2-A2
ཤུལ་མའི་ཆུ་ཚོད་འདི་ བི་༢་ དང་ ཧེ་མའི་ཆུ་ཚོད་འདི་ ཨེ་༢ ཨིན། དཔེར་བརྗོད་འདི་གི་གྲུབ་འབྲས་འདི་ ༠༡:༤༠ ཡང་ན་ ཆུ་ཚོད་ ༡་དང་སྐར་མ་ ༤༠ ཨིན།
མན་ངག་ནང་ ཆུ་ཚོད་ཉེར་བཞི་ཧྲིལ་བུ་ལུ་ ༡ གི་བེ་ལུ་དང་ ཆུ་ཚོད་གཅིག་ལུ་ ༡/༢༤ གི་བེ་ལུ་ཡོད། གུག་ཤད་ནང་གཏན་ཚིགས་ཅན་གྱི་བེ་ལུ་འདི་ ༠ ཡང་ན་ ༢༤ དང་འབྲེལ་ཏེ་ ༠ ཡངན་ ༡ ཨིན། མན་ངག་གིས་ལོག་སྤྲོད་ཡོད་པའི་གྲུབ་འབྲས་འདི་ ཨོ་པི་རེནཌིསི་གི་རྒྱུན་རིམ་ལས་བརྟེན་ཏེ་ རང་བཞིན་གྱིས་ ཆུ་ཚོད་རྩ་སྒྲིག་ནང་སྤྲོདཔ་ཨིན།


text:
རྡོ་རོ་ན་རྒེད་འོག་འདི་དར་དཀར་ན་རྫོང་ཁག་ལས་ལྷོ་ཕྱོགས་སུ་ཆགས་ཏེ་ཡོད། རྒེད་འོག་འདི་ཡི་ས་མཚམས་ ནུབ་དང་ཤར་ཁ་ཐུག་ གེ་སར་གླིང་རྒེད་འོག་ བྱང་ཁ་ཐུག་ཆུ་ཁ་རྫོང་ཁག་དགེ་ཏ་ན་རྒེད་འོག་ ལྷོ་ཁ་ཐུག་ལྷ་མོའི་རྫིང་ཁ་དྲུང་ཁག་ ཀརྨ་གླིང་རྒེད་འོག་དང་མཐུད་དེ་ཡོད། རྒེད་འོག་འདི་ གེ་སེར་གླིང་ལས་ཀི་ལོ་མི་ཀྲར་༢༠ དེ་ཅིག་གི་ས་ཁར་ཆགས་ཏེ་ཡོད། རྐང་སྟོང་སྦེ་འགྲོ་འགྲ྄ལ་འབད་བ་ཅིན་ཚུ་ཚོད་༤དང་༥འགོར་བའི་ས་ཁར་ཆགས་ཏེ་ཡོད། རྒྱ་མཚོ་མཐའ་མ་ལས་མཐོ་ཚད་མི་ཀྲར་༢༠༠ ལས་ ༢༧༠༠ ཡོད།
ས་ཡི་ཆགས་ཚད་ཧ་ལམ་གྲུ་བཞི་ཀི་ལོ་མི་ཀྲར་ ༡༠༧.༦༩ཡོད་ས་ལས་ བརྒྱ་ཆ་ ༩༦% ཙམ་ནགས་ཚལ་གྱི་ཁྱབ་སྟེ་ཡོད། རྒེད་འོག་འདི་ནང་ལོ་བསྟར་ཆར་འབབ་༡༦༤༦.༩ མི་ལི་ལི་ཀྲར་དང་ དྲོད་ཤུགས་༡༩.༢°C ༼རྒྱབ་རྟེན་རང་བཞིན་སླར་བྱུང་མཐུན་སྐྱེད་ལྟེ་བ་ ཉིམ་ཏོ་ལ་༢༠༡༠-༡༡༽
རྒེད་འོག་བདག་སྐྱོང་ནང་ རྡོ་རོ་ན་ཆེ་བ་དང་རྡོ་རོ་ན་ཆུང་བ། དམངས་མི་ཐང་དང་ཉིམ་ཏོ་ལ། ཚྭ་སླབ་ཇི་བཅས་སྤྱི་འོག་ལྔ་ཡོད། རྒེད་འོག་འདི་ནང་གཡུས་ཚན་ལྔ་ཡོདཔ་དང་ གཡུས་སྒོའི་ཚོགས་པ་དང་ཁྱིམ་སྲུང་པ་བཅས་ ལས་བྱེད་པ་༡༠ཡོད།
རྒེད་འོག་ནང་ མི་རློབས་༢༠༦༠ ཙམ་ཡོད་ས་ལས་ ཕོ་༩༨༤ དང་མོ་༩༠༣ཡོད། གནམ་ལོ་༡༩༩༨ གཞི་གསར་འགོ་བཙུགས་ལས་རིམ་ལས་བརྟེན་ རྒེད་འོག་ནང་་མི་རིགས་སླ་བསྲེ་སྦེ་ ཤར་ཕྱོགས་པ། ཀུར་སྟོདཔ། སྔ་ལོཔ། ཁེངས་པ། ལྷོ་མཚམས། ཟེར་ཡོདཔ་ཨིན།༼རྒྱབ་རྟེན་རྒེད་འོག་མི་རྩིས་ཐོ་བཀོད་༢༠༡༥༽
རྒེད་འོག་ནང་ལོ་ཐོག་གཙོ་བོ་གེ་ཟ་ཨིནམ་དང་ ས་གནས་ལ་ལུ་ཁར་རེད་ཡང་བཏབ་ཨིན། རྒེད་འོག་ས་སྒོ་ལ་ལུ་ནང་ དངུལ་ཐོག་རིགས་ཚལ་ལུ་དང་ ཨ་ལཱན་ཅི། འབྲུ་སྣའི་རིགས་ དཀར། བྱཱོ། མོན་བྱཱ།་ པད་དཀར།ས་སྒ། ཀེ་བ། ལ་ཕུག། ཨེ་མ་གྲོ་ལེ། དེ་ལས་ས་ཁ་དམའ་ས་ལུ་ འབྲུ་སྣ་གཞན་ཡང་བཏབ་དོ་ཡོདཔ་ཨིན།
འཚོ་སྐྱོང་གི་དོན་ལུ་ སྒོ་ནོར་སེམས་ཅན་གྱི་རིགས་ བྱ། ཕགཔ། ར། ལུག། སྐྱེལ་འདྲེན་གྱི་དོན་ལུ་ རྟ་ གསོ་སྐྱོང་འབདཝ་ཨིན།


text:
LibreOffice 7.4 Help
Adds the chapter number to the caption label. To use this feature, you must first assign an outline level to a paragraph style, and then apply the style to the chapter headings in your document.
ཁྱོད་ཀྱིས་ལེའུ་གི་ཨང་གྲངས་ཚུ་དཔར་བཤད་ཁ་ཡིག་ཚུ་ལུ་ཁ་སྐོང་བརྐྱབ་པའི་སྐབས་ལུ་ དཔར་བཤད་ཨང་གྲངས་བཏགས་ནི་འདི་ ལེའུའི་མགོ་ཡིག་དེ་གདོང་ཐུག་བྱུང་པའི་སྐབས་ལུ་ སླར་སྒྲིག་འབདཝ་ཨིན། དཔེ་འབད་བ་ཅིན་ མཇུག་གི་ཨང་ཡིག་དེ་1 is "Figure 1.12"ཨིན་པ་ཅིན་ ཤུལ་མམ་གྱི་ཨང་ཡིག་དང་པམ་དེ་"Figure 2.1" ཨིནམ་འོང་།
ཡར་སེལེའུའི་སྡེ་རིམ་ལས་འགོ་བཙུགས་ཏེ་མར་དཔར་བཤད་ཁ་ཡིག་དེ་གི་གྲངས་སུ་བཙུགས་ནི་ཚུན་ལུ་ མཐའ་ཐིག་གི་གནས་རིམ་ཚུ་གི་ཨང་གྲངས་དེ་ སེལ་འཐུ་འབད།
ལེའུའི་ཨང་གྲངས་དང་ དཔར་བཤད་ཨང་གྲངས་དེ་གཉིས་ཀྱི་བར་ནའི་བཙུགས་དགོམནོ་མི་ ཡིག་འབྲུ་དེ་བཙུགས།
ཡིག་འབྲུའི་བཟོ་རྣམ་དེ་གསལ་བཀོད་འབདཝ་ཨིན།
དཔར་བཤད་གཞི་ཁྲམ་ལུ་དངོས་པོ་གི་མཐའ་མཚམས་དང་གྱིབ་མ་འཇུག་སྤྱོད་འབདཝ་ཨིན།


text:
༉ ཟླ་ནག་མཇུག་བསྡུཝ་དང་འབྲེལ་ གཞུང་གིས་ ནད་ཡམས་ཀོ་བིཌ་-༡༩ འི་སྨན་ཁབ་ལས་འཆར་ འཕྲལ་མགྱོགས་ར་ འགོ་བཙུགས་ནི་ཨིནམ་ལས་ ཕར་ཚུར་འགྱོ་འདོད་ཡོད་མི་ཚུ་ ག་ཅི་འབད་ནི་ཨིན་ན་ཡང་ མ་ཤེས་པར་ མགུ་འཐོམ་སྟེ་སྡོད་སར་ མཐོང་གསལ་བྱུངམ་ཨིན་མས།
དེ་སྦེ་ མགུ་འཐོམ་མི་དེ་ཡང་ འཕྲལ་ཁམས་ཅིག་ཁར་ གཞུང་གིས་ སྨན་ཁབ་དེ་ བདུན་ཕྲག་འདི་ནང་ལས་ འགོ་བཙུགས་ནི་གི་ ལས་འཆར་ཡོད་པའི་སྐོར་ བཤད་ཡོད་རུང་ ད་ཚུན་གྱི་བར་ན་ ཚེས་གྲངས་གཏན་འཁེལ་ མེད་མི་ལུ་བརྟེན་ཨིན་མས།
ད་རེས་ནངས་པར་ ཀོ་བིཌ་-༡༩ འི་སྨན་ཁབ་ཚུ་ བཟོ་སྐྲུན་འབད་དེ་ ལག་ལེན་འཐབ་པའི་བསྒང་ཡོདཔ་བཞིན་དུ་ འཛམ་གླིང་རྒྱལ་ཁབ་ལ་ལོ་ཅིག་ནང་ སྨན་ཁབ་ཀྱི་ ཕན་གནད་ལུ་བརྟེན་ རྩོད་རྙོགས་ཐོན་ཏེ་ཡོད་མི་དེ་ཡང་ སྨན་ཁབ་ཀྱི་ ཕན་ནུས་སྐོར་མེན་པར་ གཞུང་གིས་ སྨན་ཁབ་ཚུ་ གདམ་ཁ་རྐྱབ་ནི་ལུ་ ཐག་བཏོག་མ་ཚུགས་ནི་དེ་གིས་ཨིན་མས།
རྒྱལ་ཁབ་ལེ་ཤ་ཅིག་གིས་ ཨཱསི་ཊ་ ཟེ་ནི་ཀ་ཟེར་མི་ སྨན་ཁབ་དེ་གིས་ ཁྲག་ཁེགས་དོ་ཡོད་པའི་ སྙན་ཞུ་ལུ་བརྟེན་ ལག་ལེན་མཚམས་འཇོག་འབད་དོ་ཡོདཔ་ད་ འབྲུག་ལུ་འབད་བ་ཅིན་ ནད་ཡམས་ཀོ་བིཌ་-༡༩ ལུ་ གདོང་ལེན་དང་ སྔོན་འགོག་འབད་ནིའི་ནང་ མཐར་འཁྱོལ་བྱུང་པའི་ སྙན་གྲགས་ཐོན་ཏེ་ཡོད་པའི་ཁར་ སྨན་ཁབ་འབད་རུང་ ག་དང་ག་ལུ་ བཙུགས་དགོཔ་ཨིན་ན་ ངོས་འཛིན་འབད་དེ་ཡོདཔ་ཨིན།
དེ་གིས་མ་དོ་བར་ ཀོ་བིཌ་-༡༩ འི་སྨན་ཁབ་དེ་ སྐྱེས་ལོ་ག་དེམ་ཅིག་ལས་ བཙུགས་པ་ཅིན་ དྲག་ནི་ཨིན་ན་ ཤེས་རྟོགས་ཡོད་རུང་ ད་ལྟོ་ འཛམ་གླིང་ནང་ མོ་བཏབ་འབད་བའི་བསྒང་ཡོདཔ་ལས་ འབྲུག་གིས་ གནས་སྟངས་དང་འཁྲིལ་ ཕན་ནུས་ཡོད་པའི་ སྨན་ཁབ་གདམ་ཁ་རྐྱབ་ནིའི་ གོ་སྐབས་སྦོམ་དུག།
གལ་སྲིད་ འཛམ་གླིང་རྒྱལ་ཁབ་ཚུ་གིས་ ནད་ཡམས་སྔོན་འགོག་གི་དོན་ལུ་ སྨན་ཁབ་ག་ཐོབ་ག་ཚུད་སྦེ་ བཙུགས་མི་ལུ་བལྟ་སྟེ་ ང་བཅས་ཀྱིས་ཡང་ སྟག་མཆོང་སར་འམ་མཆོངས། །འམ་རྐེདཔ་བཅག། ། ཟེར་འཇིག་རྟེན་པའི་ དཔྱེ་གཏམ་སླབ་སྲོལ་ཡོདཔ་བཟུམ་ རོགས་འབདཝ་མས་ཟེར་ རང་གིས་འབད་བ་ཅིན་ ཞལ་ཐག་དཔྱང་ནི་ཨིནམ་ལས་ ཚབས་ཚབས་འབད་དགོཔ་ཅིག་ མི་མཐོངམ་མས།
ག་འཆརཔ་ཟེར་བ་ཅིན་ ནད་ཡམས་ཁྱབ་སྤེལ་འགྱོ་ནི་ལས་ བཀག་ཐབས་ལུ་ ད་ལྟོ་ ལག་ལེན་འཐབ་བཞིན་དུ་ཡོད་མི་ ཟུར་བཞག་ལམ་ལུགས་དང་ གསོ་བའི་སྒྲིག་གཞི་ཚུ་ ཚུལ་མཐུན་སྦེ་ བསྟར་སྤྱོད་འབད་མི་དེ་ ཐབས་ལམ་དྲག་ཤོས་ཅིག་ཨིནམ་མ་ཚད་ ནད་འབུབ་ཐོབ་མིའི་ གྱངས་ཁ་ལས་འབད་རུང་ ན་ཧིང་ སྤྱི་ཟླ་༣ པ་ལས་འགོ་བཙུགས་ ལོ་༡ གི་ནང་འཁོད་ལུ་ མི་ངོ་༨༦༨ ལས་བརྒལ་མེདཔ་མ་ཚད་ ད་རེས་ སྨན་ཁང་གི་ རྐྱང་གནས་ནད་ཁང་ནང་ ནད་འབུབ་ཐོབ་མི་ ཕུད་རྡོག་གཅིག་མ་གཏོགས་ མེད་མི་ལུ་བལྟ་བ་ཅིན་ ནད་ཡམས་ཀྱི་ གནོད་ཉེན་དེ་ཅིག་ར་མིན་འདུག།
ཨིན་རུང་ སྨན་ཁབ་ལྷོད་མི་དང་ མི་སྡེ་ནང་ ནད་ཡམས་ཁྱབ་སྤེལ་མེད་མི་ལུ་ ང་བཅས་ཆ་ཁྱབ་ སེམས་བག་ལྷོད་ཐོག་ སྡོད་ཐབས་མེདཔ་ལས་ གསོ་བའི་སྒྲིག་གཞི་ ཁ་རས་ལག་ལེན་དང་ རང་དང་གཞན་གྱི་བར་ན་ ས་སྟོང་བཞག་ནི་ ཕར་ཚུར་དང་ ཡིག་ཚང་ ཚོང་འབྲེལ་ས་ཁོངས་ཚུ་ནང་འགྱོཝ་ད་ འབྲུག་ཊེསི་རིམ་ལུགས་ ལག་ལེན་འཐབ་དགོ།
སྨན་ཁབ་ཀྱི་ཐད་ལུ་ གོང་ལུ་གསལ་བཀོད་འབད་དོ་བཟུམ་ ད་ལྟོ་ རྒྱལ་ཁབ་ནང་ སྨན་ཁབ་ཚངམ་སྦེ་ མ་ལྷོད་པར་ཡོདཔ་མ་ཚད་ སྨན་ཁབ་ཆ་ཚང་ལྷོད་རུང་ མི་མང་ལུ་ སྨན་ཁབ་བཙུགས་ནིའི་དོན་ལས་ ཚེས་གྲངས་གཏན་འཁེལ་གྱི་ ཁྱབ་བསྒྲགས་མ་འབད་ཚུན་ཚོད་བསྒུག་རུང་ སྟབས་མ་བདེཝ་ག་ཅི་ཡང་ མི་མཐོངམ་མས།
འདི་འབདཝ་ལས་ ང་བཅས་ཀྱིས་ ཟླཝ་དག་པ་ཅིག་ བསྒུག་པ་ཅིན་ སྨན་ཁབ་དེ་ ང་བཅས་ག་ར་ལུ་ བཙུགས་དགོཔ་ཡོདཔ་ཨིན་ན་ ལེགས་ཤོམ་སྦེ་ ཧ་གོ་ཚུགས།


text:
༉ ཁ་ཙ་ བསམ་གྲུབ་ལྗོངས་མཁར་རྫོང་ཁག་ཀོ་བིཌ་-༡༩ ལས་བྱེད་ཚོགས་ཆུང་གིས་ རྫོང་ཁག་གི་ ས་གནས་ཁག་ཚུ་ནང་ ཐོགས་ལུས་མི་ཚུ་ རྒྱལ་ཡོངས་འགྲོ་འགྲུལ་བཀག་དམ་ ལག་ལེན་མ་འཐབ་པའི་ཧེ་མར་ ལོག་ལྷོད་བཅུག་ནིའི་དོན་ལུ་ ཉིན་མའི་ཆུ་ཚོད་༡༢ ལས་ འགྲོ་འགྲུལ་བཀག་དམ་ འགོ་བཙུགས་ཡི།
འགྲོ་འགྲུལ་བཀག་དམ་སྐབས་ སློབ་གྲྭ་དང་ ཡིག་ཚང་ གཙུག་སྡེ་ དེ་ལས་ ཚོང་ཁང་ཚུ་ སྒོ་བསྡམ་བཞག་ནི་ཨིནམ་ད་ ཕྱི་ཁར་འགྱོ་མ་ཆོག་མི་ ཟུར་བཞག་སྦེ་ སྡོད་སའི་ས་ཁོངས་ གྲྭ་ཚང་དང་ ཁྲིམས་སྲུང་འགག་སྡེའི་ སྡོད་ཁྱིམ་ས་ཁོངས་ སློབ་གྲྭ་དང་ རྒྱལ་གཞུང་བསྟན་སྲུང་དམག་སྡེའི་ སྡོད་ཁྱིམ་ས་ཁོངས་ ལས་འགུལ་ཌཱན་ཊག་དང་ ཨིམ་ཊཱཊ་གི་ ས་ཁོངས་ཚུ་ནང་ མཁོ་ཆེ་བའི་ཅ་ཆས་ཚུ་ སྐྱེལ་སྤྲོད་འབད་ནི་ཨིན་པས།
དེ་བཟུམ་སྦེ་ བཟོ་སྐྲུན་ས་ཁོངས་ཚུ་ནང་ ལཱ་འབད་མི་ཚུ་གིས་ ས་ཁོངས་ནང་ ཟུར་བཞག་ཐོག་ལས་ ལཱ་འཕྲོ་མཐུད་འབད་ཆོག་ནི་ཨིནམ་བཞིན་དུ་ ཀོ་བིཌ་-༡༩ འི་ ཁྱད་ལྡན་ལག་ལེན་བྱ་སྒོ་དང་འཁྲིལ་ ནང་འདྲེན་དང་ ཕྱིར་ཚོང་ཚུ་ འཐབ་ཆོག་ནི་ཨིན་པའི་ གསལ་བསྒྲགས་འབད་ཡི།
ལས་བྱེད་ཚོགས་ཆུང་གི་ འགོ་དཔོན་ཚུ་གིས་ སླབ་དོ་བཟུམ་འབད་བ་ཅིན་ འབྲུག་བཟའ་སྤྱོད་ལས་འཛིན་དང་ ངོས་འཛིན་འབད་མི་ ཚོང་ཁང་ཚུ་གིས་ འགྲོ་འགྲུལ་བཀག་དམ་མ་འབད་བའི་ཧེ་མར་ བཟའ་འཐུང་ལ་སོགས་པའི་ ཅ་ཆས་ཚུ་ གསོག་འཇོག་འབད་ཡོདཔ་མ་ཚད་ མི་ཚུ་གིས་ བདུན་ཕྲག་༡ དེ་ཅིག་ལང་པའི་ མཁོ་ཆས་ཚུ་ ཉོ་དགོ་པའི་ བརྡ་དོན་ཚུ་ སྤྲོད་ཅི་ཟེར་ཨིན་པས།
ད་རིས་ལས་ ས་ཁོངས་བཅད་མཚམས་ཚུ་ནང་ དུས་ཚོད་དང་འཁྲིལ་ འགྲོ་འགྲུལ་འཐབ་བཅུག་ནི་ཨིནམ་ད་ ཁྲོམ་སྡེ་དེ་ ཁྲོམ་དང་ རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་ས་ཁོངས་ སྣུམ་འཁོར་བཅོ་ཁང་དང་ རྫོང་གི་ས་ཁོངས་ ཏིན་ཀི་ལོ་ས་ཁོངས་དང་ བདེ་བ་ཐང་ཁྲོམ་བརྩིས་ཏེ་ ས་ཁོངས་བཅད་མཚམས་༥ ལུ་ དབྱེ་ཡོདཔ་ད་ དེ་ཚུ་ནང་ ཁྱིམ་གུང་པ་༡,༥༢༠ ལྷགཔ་ཅིག་ ཡོདཔ་ཨིན་པས།
ས་ཁོངས་བཅད་མཚམས་ག་རའི་ནང་ ཤོག་བྱང་འཆང་མི་རེ་གིས་ དྲོ་པའི་ཆུ་ཚོད་༨ ལས་༡༡ དང་༡༢ ལས་༣ དེ་ལས་ ཆུ་ཚོད་༤ ལས་༧ ཚུན་འབདཝ་ད་ ཉིནམ་༡ ནང་ དུས་ཡུན་ཆུ་ཚོད་༣ དང་ འགྲུལ་སྐྱོད་ཚར་༣ རེ་ འབད་ཚུགས་ནི་ཨིནམ་བཞིན་དུ་ བདེ་བ་ཐང་ལུ་འབད་བ་ཅིན་ ཉིནམ་༡ ནང་ འགྲུལ་སྐྱོད་ཚར་༢ དང་ དུས་ཡུན་ཆུ་ཚོད་༥ རེ་ འཐོབ་ནི་ཨིན་པས།
རྫོང་ཁག་ཀོ་བིཌ་-༡༩ ལས་བྱེད་ཚོགས་ཆུང་གིས་ ཁྲོམ་ངོ་མའི་ནང་ ཚོང་ཁང་༡༥ སྣུམ་འཁོར་བཅོ་ཁང་དང་ རྫོང་གི་ས་ཁོངས་དང་ རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་ས་ཁོངས་༢ ནང་ ཚོང་ཁང་༦ རེ་ དེ་ལས་ ཏིན་ཀི་ལོ་ལུ་ ཚོང་༢ ངོས་འཛིན་འབད་ཡོད་པའི་ཁར་ ཁྲོམ་ངོ་མའི་ནང་ ཚོད་བསྲེ་ཚོང་ཁང་༢ ཡོདཔ་བཞིན་དུ་ བཅད་མཚམས་གཞན་ཚུ་ནང་ཡང་ ཚོད་བསྲེ་ཚོང་ཁང་༢ རེ་ ཡོད་མི་ཚུ་གིས་ ས་ཁོངས་ཚུ་ནང་ བཀྲམ་སྤེལ་འབད་བར་ འགྱོ་ནི་ཨིན་པས།
ཁྲོམ་ངོ་མ་དང་ བདེ་བ་ཐང་ཁྲོམ་ནང་ ཉིནམ་༡ ནང་ ཚོང་ཁང་༥ རེ་དང་ བཅད་མཚམས་གཞན་ཚུ་ནང་ཡང་ ཚོང་ཁང་ཚུ་ བསྐོར་རྒྱབ་ཐོག་ སྒོ་ཕྱེ་ནི་ཨིནམ་ད་ ཏིན་ཀི་ལོ་ས་ཁོངས་ཀྱི་ ཚོང་ཁང་༢ དང་ བདེ་བ་ཐང་ འབངས་མཚོ་དང་ བསམ་གྲུབ་དགའ་ཚལ་ཚུ་ནང་གི་ ཚོང་ཁང་ཚུ་ བདུན་ཕྲག་༡ ཅིག་གི་རིང་ སྒོ་ཕྱེ་འོང་ཟེར་ཨིན་པས།
དེ་ལས་ མི་ཚུ་གིས་ ཁོང་རའི་ བཅད་མཚམས་ཚུ་ནང་ འགྲུལ་སྐྱོད་དུས་ཚོད་དང་འཁྲིལ་ ཉོ་ཚོང་རྐྱབ་པར་ འགྱོ་ཆོག་ནི་ཨིན་རུང་ ཀོ་བིཌ་-༡༩ སྔོན་འགོག་གི་ ཐབས་ལམ་དང་ གསོ་བའི་ལམ་སྟོན་ཚུ་ འཁྲིལ་དགོཔ་མ་ཚད་ བདེ་སྲུངཔ་ཚུ་གིས་ཡང་ བཅད་མཚམས་ཚུ་ནང་ ལྟ་རྟོག་ཚུ་འབད་ནི་ཨིནམ་ད་ སྣུམ་འཁོར་བཅོ་ཁང་ཚུ་ཡང་ སྒོ་ཕྱེ་ནི་ཨིན་རུང་ ལས་མི་ཚུ་ བཅོ་ཁང་ནང་ར་ སྡོད་དགོ་ནི་ཨིན་པས།
དེ་བཟུམ་སྦེ་ པདྨ་དགའ་ཚལ་ལུ་ འགྲོ་འགྲུལ་བཀག་དམ་དེ་ ཁ་ཙ་ དྲོ་པའི་ཆུ་ཚོད་༡༠ ལས་ ས་ཁོངས་བཅད་མཚམས་དང་འཁྲིལ་ འགོ་བཙུགས་ཡོདཔ་ད་ ཁྱིམ་གུང་པ་༡ ལས་མི་༡ འགྲུལ་སྐྱོད་ཤོག་འཛིན་ལག་ལེན་ཐོག་ དྲོ་པའི་ཆུ་ཚོད་༩ ལས་༡༢ དང་ ཉིན་མའི་ཆུ་ཚོད་༢ ལས་༥ ཚུན་ བཅད་མཚམས་ཚུ་ནང་ མཁོ་ཆེའི་ཅ་ཆས་ཚུ་ ཉོ་ཚོང་རྐྱབ་པར་ འགྱོ་ཆོག་ནི་ཨིན་པས།
འགྲོ་འགྲུལ་བཀག་དམ་སྐབས་ ཁྲོམ་གྱི་ས་ཁོངས་བཅད་མཚམས་ནང་ ཚོང་ཁང་ཚུ་ བསྐོར་རྒྱབ་ཐོག་ སྒོ་ཕྱེ་ནི་ཨིནམ་བཞིན་དུ་ རྡོ་དཀར་ཕྱིར་བཏོན་དང་སྐྱེལ་འདྲེན་ རྩི་ས་ རྡོ་ ཚལ་ལུ་ ས་སྒ་དང་ ཚོད་བསྲེའི་རིགས་ལ་སོགས་པ་ཚུ་ ཕྱིར་ཚོང་འཐབ་ཆོག་ནི་ཨིནམ་མ་ཚད་ སོ་ནམ་དང་ སྒོ་ནོར་གྱི་ལཱ་ཚུ་ རྒེད་འོག་བདག་སྐྱོང་ཚུ་གིས་ ལྟ་རྟོག་དམ་དམ་ཐོག་ འབད་བཅུག་ནི་ཨིན་རུང་ བཟོ་སྐྲུན་གྱི་ལཱ་འབད་བའི་བསྒང་ཡོད་མི་ཚུ་ དུས་ཡུན་ཆུ་ཚོད་༧༢ ཀྱི་ ཤུལ་ལས་རྐྱངམ་གཅིག་ འབད་ཆོག་ནི་ཨིན་པས།
ད་ལྟོ་ སྒོ་ཕྱེས་ཡོད་མི་ ནང་སྡོད་སློབ་གྲྭ་ཚུ་གི་ སློབ་དཔོན་ཚུ་ ཨེན་ཊི་ཇཱན་བརྟག་དཔྱད་འབད་ཐོག་ སློབ་གྲྭའི་ས་ཁོངས་ནང་ སྡོད་བཅུག་ཞིནམ་ལས་ སློབ་སྟོན་འབད་བཅུག་ནི་ཨིན་རུང་ ནང་སྡོད་མེན་པའི་ སློབ་ཕྲུག་ཚུ་ སློབ་གྲྭ་ནང་ འགྱོ་མི་ཆོག་ནི་ཨིནམ་ལས་ ཡོངས་འབྲེལ་ཐོག་ སློབ་སྟོན་འབད་ནི་ཨིན་པས།
དེ་བཟུམ་སྦེ་ བཀག་དམ་སྐབས་ ཆོས་ཕྱོགས་ཀྱི་ལས་རིམ་ ཚེས་བཅུ་དང་རིམ་གྲོ་ སྒྲུབ་ཆེན་ མི་མང་སྤུངས་འཛོམས་ ཞལ་འཛོམས་དང་ སྦྱོང་བརྡར་ལ་སོགས་པ་ཚུ་ འགོ་འདྲེན་འཐབ་ནི་མེད་པའི་ རྫོང་ཁག་ཀོ་བིཌ་-༡༩ ལས་བྱེད་ཚོགས་ཆུང་གིས་ གསལ་བསྒྲགས་འབད་ཡོད་པའི་གནས་ཚུལ།
སྐལ་བཟང་དབང་ཕྱུག། བསམ་གྲུབ་ལྗོངས་མཁར།


text:
༉ ད་རེས་ ཁྱིམ་མཚེས་རྒྱལ་ཁབ་ཚུ་ནང་ ནད་ཡམས་ཀོ་བིཌ་-༡༩ འི་ཁྱད་རྣམ་གསརཔ་ཐོན་མི་དང་བསྟུན་ གདོང་ལེན་སྦོམ་བྱུང་སྟེ་ཡོདཔ་མ་ཚད་ འབྲུག་ལུ་ཡང་ ནད་ཡམས་ཁྱབ་སྤེལ་འགྱོ་བའི་ ནམ་དུས་ལུ་ གཞུང་གིས་ མི་སུར་ཚུ་ ཨ་རྟག་དང་མ་འདྲ་བའི་ དྲནམ་བཏོན་དགོཔ་སྦེ་ དྲན་བསྐུལ་འབད་བཞིན་དུ་ཡོདཔ་ཨིན།
དྲན་བསྐུལ་དེ་ཡང་ མི་སྤུངས་འཛོམས་ལ་སོགས་པའི་ ལས་སྣ་ཚུ་ ག་དེ་དྲག་དྲག་ འཛེམ་ནི་དང་ དུས་རྒྱུན་དུ་ ཁ་རས་ལག་ལེན་འཐབ་ནི་དང་ རང་དང་རོགས་ཀྱི་བར་ན་ ས་སྟོང་བཞག་ནི་ཚུ་ཨིན་མས།
དེ་འབདཝ་ད་ གཞུང་གི་བཀའ་རྒྱ་དེ་ རྡོ་གུ་ཆུ་བླུག་དོ་བཟུམ་ཅིག་སྦེ་འགྱོ་བའི་ མཐོང་སྣང་བྱུང་མི་དེ་ཡང་ ཁྱིམ་ཚང་ཚུ་ནང་ ལོ་ཆོག་དང་ ཚེས་བཅུ་ སྐྱེས་སྟོན་ གོ་གནས་ཡར་སེང་ལ་སོགས་པ་ འགོ་འདྲེན་འཐབ་དང་གཅིག་ཁར་ རང་སོའི་ཕམ་སྤུན་ཆ་དང་ གཉེན་ཉེཝ་ ལྟ་ལྟོ་ཚང་ དེ་ལས་ མགྱོནམ་ཚུ་མགྲོན་བརྡ་འབད་ནི་ཚུ་ བཤོལ་མ་བཞག་པས།
འདས་པའི་བདུན་ཕྲག་ནང་ལས་ ཕུན་ཚོགས་གླིང་དང་ ཐིམ་ཕུག་ལུ་ ནད་ཡམས་གསརཔ་ཐོབ་མི་ ཉིན་བསྟར་བཞིན་དུ་ ཡར་སེང་འགྱོ་དོ་ཡོདཔ་མ་ཚད་ མི་སྡེ་ནང་ལས་ཡང་ ཀོ་བིཌ་-༡༩ ཐོབ་མི་ ངོས་བཟུང་འབད་མི་ལུ་ བལྟ་བ་ཅིན་ ང་བཅས་ར་ མགྲོན་བརྡ་འབད་མི་ཚུ་ནང་ འགྱོ་ནི་དེ་ ཉེན་ཁ་ཅན་ འོང་ནི་དང་ གསོ་བའི་སྒྲིག་གཞི་དང་འཁྲིལ་རུང་ མ་བཏུབ་ཅིག་ཨིན་མས།
དཔེར་ན་ འཕྲལ་ཁམས་ཅིག་ཁར་ ཐིམ་ཕུག་ལུ་ ཟ་ཁང་ནང་ ལཱ་འབད་མི་༣ ལུ་ ནད་འབུབ་ཐོབ་སྟེ་ཡོདཔ་ བདའ་ཟུན་པའི་ཤུལ་ལུ་ ཁོང་དང་འབྲེལ་བ་འཐབ་མི་ཚུ་ཡང་ ཀོ་བིཌ་-༡༩ འི་ནད་རྟགས་ཡོད་མེད་ བརྟག་དཔྱད་འབད་བའི་སྐབས་ ནད་འབུབ་མེདཔ་སྦེ་ ཐོན་ཡོད་རུང་ ཁོང་དང་འབྲེལ་བ་འཐབ་མི་མངམ་ཡོད་པ་ཅིན་ མི་སྡེའི་ནང་ ནད་འབུབ་ཁྱབ་སྤེལ་འགྱོ་ནིའི་ ཉེན་ཁ་སྦོམ་ཡོད།
གལ་སྲིད་ ནད་འབུབ་ཐོབ་ཡོད་རུང་ ནད་རྟགས་ཀྱི་ བརྟག་དཔྱད་མ་འབད་མི་ཅིག་ ལོ་ཆོག་དང་ ཡང་ཅིན་ རྟེན་འབྲེལ་བརྩི་སར་མགྱོནམ་སྦེ་ འགྱོ་བ་ཅིན་ དེ་ཁར་འཛོམས་མི་ གཞན་ཚུ་ལུ་ ནད་ཡམས་འབུ་ནིའི་ ཉེན་ཁ་སྦོམ་ཡོདཔ་ཨིན།
དཔྱེ་འབད་བ་ཅིན་ འདས་པའི་ཟླཝ་ནང་ རྒྱ་གར་རྒྱལ་ཁབ་ཀྱི་ མངའ་སྡེ་ལ་ལོ་ཅིག་ནང་ བཙག་འཐུ་འགོ་འདྲེན་འཐབ་ཡོདཔ་མ་ཚད་ ལོ་གསར་གྱི་ དུས་སྟོན་བརྩི་སྲུང་འབད་བའི་སྐབས་ལུ་ མི་སྟོང་ཕྲག་ཁྲི་ཕྲག་སྦེ་ སྤུངས་འཛོམས་འབད་མི་ལུ་བརྟེན་ ད་རེས་ རྒྱལ་ཁབ་དེ་ནང་ ཉིན་བསྟར་བཞིན་དུ་ ཀོ་བིཌ་-༡༩ ཐོབ་མི་གསརཔ་༣༣༤,༠༠༠ ལྷགཔ་རེ་ ཐོན་དོ་ཡོདཔ་མ་ཚད་ མི་༢,༠༠༠ དེ་རེ་ལུ་ ཤི་རྐྱེན་བྱུང་དོ་ཡོདཔ་ལས་ སྨན་ཁང་ཚུ་ནང་ ནདཔ་བཞག་ས་མེད་པའི་ གདོང་ལེན་དང་ སྲོག་རླུང་རྫོགས་པའི་ དཀའ་ངལ་རྣམ་པ་སྣ་ཚོགས་ བྱུང་ནི་དེ་གིས་ འཛམ་གླིང་ནང་ འཇིགས་སྣང་ཅན་གྱི་ གནས་སྟངས་ཅིག་ལུ་ གྱུར་ཏེ་འདུག།
དེ་བཟུམ་སྦེ་ ང་བཅས་རའི་ རྒྱལ་ཁབ་ནང་ཡང་ ནད་ཡམས་ཀྱི་ ཉེན་འཚུབས་འདི་བཟུམ་འབྱུང་མི་སྲིད་ཟེར་ སླབ་མ་ཚུགསཔ་ཅིག་ལུ་ འགྱུར་ནི་གི་ འོས་འབབ་སྦོམ་ཡོདཔ་ད་ གལ་སྲིད་ ནད་ཡམས་ཁྱབ་ཆེ་དྲགས་སྦེ་ར་ སྤེལ་འགྱོ་བ་ཅིན་ ཕྱི་ཁ་ལས་ གསོ་བའི་སྨན་བཅོས་མཁས་མཆོག་ཚུ་གིས་ གྲོགས་རམ་འབད་ནི་ཕར་བཞག་ ནདཔ་བཞག་སའི་ ས་གོ་ཡང་ འཐོབ་ཚུགས་པར་ ལཱ་ཁག་གཏང་འོང་།
ག་འཆརཔ་ཟེར་བ་ཅིན་ རྒྱལ་ཁབ་ནང་ ཉིན་བསྟར་བཞིན་དུ་ ནད་འབུབ་ཐོབ་མི་༥༠ ལས་༡༠༠ གི་བར་ན་ ངོས་བཟུང་འབད་བ་ཅིན་ ད་རེས་ ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་ནང་ ཉལ་ཁྲི་༢༩ ལས་བརྒལ་མེད་མི་དེ་ཡང་ ཉལ་ཁྲི་༡༢ དེ་ ཚབས་ཆེན་སྨན་བཅོས་སྡེ་ཕྲན་གྱི་དོན་ལུ་ཨིན་མས།
དེ་གི་ནང་དོན་ཉིད་ལས་ ཕུན་ཚོགས་གླིང་ལུ་ མི་སྡེའི་ནང་ལས་ ཉིན་བསྟར་བཞིན་དུ་ ཀོ་བིཌ་-༡༩ ཐོབ་མི་གསརཔ་༥ ལས་༧ གྱི་བར་ན་ བདའ་ཟུན་དོ་ཡོདཔ་ལས་ འཕྲལ་མགྱོགས་ར་ ཐིམ་ཕུག་གིས་གཙོས་པའི་ ཉེ་འདབས་ཀྱི་ རྫོང་ཁག་ཚུ་ནང་ལས་ཡང་ ནད་འབུབ་ཐོབ་མི་ འཐོན་ནིའི་ཉེན་ཁ་ཡོད།
ནད་ཡམས་ལས་ ཉེན་སྐྱོབ་འབད་ནི་་གི་ ཐབས་ལམ་ཟེར་རུང་ ཕར་ཚུར་འགྲོ་འགྲུལ་འབད་ནི་དང་ མི་འཛོམས་འདུ་རུག་རུ་འབད་ནི་ དེ་ལས་ གོང་ལུ་བཀོད་དོ་བཟུམ་ རིམ་གྲོ་དང་ རྟེན་འབྲེལ་བརྩི་སྲུང་འབད་ནི་ཚུ་ནང་འགྱོ་ནི་དེ་ འཛེམ་དགོ་པའི་ཁར་ ཀོ་བིཌ་-༡༩ འི་སྒྲིག་གཞི་ཚུ་ལུ་ ཚུལ་མཐུན་སྦེ་ གནས་ནི་དེ་ར་ཨིན་མས།
ནད་ཡམས་ཀྱི་ གོ་རིམ་གཉིས་པ་དེ་ རྒྱལ་ཁབ་ནང་ འོང་མ་བཅུག་པར་ བཞག་ནི་དང་ མི་ག་ར་ ཀོ་བིཌ་-༡༩ ལས་ ཉེན་སྐྱོབ་འབད་ཐབས་ལུ་ མི་མང་ཡོངས་ཀྱིས་ འགན་ཁུར་འབག་སྟེ་ བདག་གཞན་གཉིས་ཆ་ར་ ཉེན་སྲུང་དང་ལྡནམ་སྦེ་ བཞག་ནི་ལུ་ བརྩོན་ཤུགས་བསྐྱེད་དགོ།


text:
༉ ཁ་ཙ་དྲོ་པར་ རྒྱ་གར་རྡོ་རྗེ་གདན་ལུ་ གཞུང་དགེ་འདུན་གྲྭ་ཚང་གི་ དགེ་སློང་རྒན་ཤོས་ཅིག་ ནད་ཡམས་ཀོ་བིཌ་-༡༩ ཐོབ་མི་ལུ་བརྟེན་ གྱོངས་སོཔ་ཨིན་པས།
གནས་ཚུལ་བཤད་མི་ཚུ་གིས་འབད་བ་ཅིན་ གཞུང་དགེ་འདུན་གྲྭ་ཚང་གིས་ བདག་འཛིན་འཐབ་མི་ འབྲུག་གི་ལྷ་ཁང་དེ་ནང་ འཕྲལ་ཁམས་ཅིག་ཁར་ དགེ་སློང་༣ ལུ་ ཀོ་བིཌ་-༡༩ འི་ནད་རྟགས་ཡོད་པའི་ གྲུབ་འབྲས་ཐོན་པའི་ཤུལ་ལས་ འབྲུག་རྒྱལ་ཁབ་ནང་ འབག་འོང་ནིའི་དོན་ལུ་ གྲ་སྒྲིག་འབད་བའི་བར་ན་ ཁ་ཙ་དྲོ་པར་ དགེ་སློང་རྒན་ཤོས་དེ་ གྱོངས་སོ་ནུག་ཟེར་ཨིན་པས།
ཨིན་རུང་ ཕྱི་འབྲེལ་ལྷན་ཁག་དང་ གྲྭ་ཚང་ལྷན་ཚོགས་ཀྱིས་ མཉམ་འབྲེལ་འབད་དེ་ ནད་འབུབ་ཐོབ་མི་ དགེ་སློང་གཞན་༢ ཁ་ཙ་ཕྱི་རུ་ རྡོ་རྗེ་གདན་ལས་ སྣུམ་འཁོར་ནང་ འབག་འོང་ཡོདཔ་ལས་ ད་རིས་དྲོ་པར་ ཕུན་ཚོགས་གླིང་ལུ་ ལྷོད་འོང་ཟེར་ གྲྭ་ཚང་ལྷན་ཚོགས་ལས་ འགོ་དཔོན་ཅིག་གིས་ བཤདཔ་ཨིན་པས།
འགོ་དཔོན་གྱིས་འབད་བ་ཅིན་ དགེ་སློང་༣ ལུ་ ནད་ཡམས་ཀོ་བིཌ་-༡༩ ཐོབ་ཡོད་པའི་ ལོ་རྒྱུས་གོཝ་མ་གཏོགས་ གསོ་བའི་བརྟག་དཔྱད་སྙན་ཞུ་ མ་ཐོབ་ལས་ དགེ་སློང་གྱོངས་མིའི་ རྒྱུ་རྐྱེན་དེ་ ནད་ཡམས་ལུ་བརྟེན་ཨིན་མེན་ གཏན་འཁེལ་སྦེ་ སླབ་མི་ཚུགས་པས་ཟེར་ཨིན་པས།
དེ་ལས་ རྒྱ་གར་ནིའུ་ལྡི་ལི་ལུ་ འབྲུག་གི་གཞུང་ཚབ་ལས་ཁང་གི་ ས་ཁོངས་ནང་ ཀོ་བིཌ་-༡༩ ཐོབ་མི་༢༤ དེ་ཅིག་ཡོད་མི་ལས་༡༤ གཞུང་ཚབ་ལས་ཁང་གི་ འགོ་དཔོན་དང་ ལས་བྱེདཔ་ དེ་ལས་ གཞན་ཚུ་ ཕྱི་ཁ་ལས་འོང་སྟེ་ མགྲོན་ཁྱིམ་ནང་ སྡོད་མི་ཚུ་ཨིན་པའི་ ལོ་རྒྱུས་འདུག།
ཀཱོལ་ཀ་ཊ་ལུ་ འབྲུག་མི་ནདཔ་ཅིག་ལུ་ ཀོ་བིཌ་-༡༩ ཐོབ་ཡོད་པའི་ ངོས་བཟུང་འབདཝ་ལས་ རྐྱང་གནས་ཟུར་བཞག་ནང་ བཞག་སྟེ་ཡོདཔ་ཨིན་པའི་གནས་ཚུལ།


text:
ཀོ་ཝིཌ-༡༩་གི་དུས་མཐུན་བཟོ་ནི།
གནས་ཚུལ་ཐོ་བཀོད་འབད་ནི/དུས་མཐུན།
ཁྱབ་བསྒྲགས།
བཀྲིས་སྒང་དང་ བསམ་གྲུབ་ལྗོངས་མཁར་ལུ་ ནད་གཞི་ཀོ་ཝིཌ་-༡༩ ཐོབ་མིའི་གྱངས་ཁ་འདི་ཡར་སེང་འགྱོ་མི་དང་བསྟུན་ རྫོང་ཁག་དེ་གཉིས་ནང་ ཧེ་མ་ཁྱབ་བསྒྲགས་འབད་ཡོདཔ་བཞིན་ འགྲོ་འགྲུལ་བཀག་དམ་འདི་ བསྟར་སྤྱོད་འབད་དེ་ཡོདཔ་ཨིན། དེ་མ་ཚད་ ནད་གཞིའི་ཉེན་བཀག་འབད་ཐབས་ལུ་དང་ ནད་ཡམས་འདི་ ག་དེ་མགྱོགས་མགྱོགས་ཚོད་གཟུང་འབད་ཐབས་ལུ་ འོག་གི་དང་ལེན་ཚུ་ སྤྱི་ཚེས་ ༢༢/༠༥/༢༠༢༡ ལས་ ལག་ལེན་འཐབ་ནི་ཨིན། ༡༽ སྤྱི་ཚེས་...
དུས་མཐུན་སྙན་ཞུ།
ཐིམ་ཕུ་ལུ་ ནད་ཡམས་ཀོ་ཝིཌ་-༡༩ ཁྱབ་སྤེལ་འགྱོ་བའི་ཤུལ་ལུ་ སྤྱི་ཚེས་ ༢༠/༡༢/༢༠༢༠ ལས་ ༢༢/༠༡/༢༠༢༡ ཚུན་གྱི་ ནད་གཞི་ཐོབ་པའི་མི་ངོམ་གྱི་མཐོང་སྣང་།
གསོ་བའི་ལྷན་ཁག་གིས་ མི་མང་ལུ་ དུས་རྒྱུན་དུ་ ཐུགས་དྲནམ་བཏོན་ཏེ་བཞུགས་གནང་ཟེར་ཞུ་ནི་ཨིན།
འགྲོ་འགྲུལ་བཀག་བསྡམ་ཡངས་ཆག་གཏང་རུང་སེམས་ཁར་བཞག་དགོཔ་ཚུ་ཡང་།
འགྲོ་འགྲུལ་བཀག་བསྡམ་དེ་ ཡངས་ཆག་གཏང་རུང་རང་ ང་བཅས་ཚུ་གིས་ འོག་ལུ་བཀོད་མི་བརྡ་འཕྲིན་ཚུ་ལུ་ དུས་རྒྱུན་དུ་གནས་དགོ།ང་བཅས་རའི་མི་མང་ཡོངས་ཀྱིས་ སྔོན་འགོག་གི་ཐབས་ལམ་ ཁ་རས་ལག་ལེན་འཐབ་ནི་དང་ ལགཔ་འཁྱུ་ནི་ དེ་ལས་ རང་དང་གཞན་གྱི་བར་ན་ས་སྟོང་བཞག་ནི་ཚུ་ལུ་ དམ་དམ་སྦེ་གནས་མི་ལུ་བརྟེན་ཏེ་ ནད་ཡམས་ཁྱབ་སྤེལ་ཐེངས་གཉིས་པའི་བྱེམ་འདི་ ང་བཅས་ཀྱིས་མནོ་དོ་བཟུམ་སྦེ་གནམ་མེད་ས་མེད་མ་ཕོག་སྦེ་ཟེར་ ཐིམ་ཕུ་ལུ་ མི་མང་བརྟག་དཔྱད་ལས་རིམ་འགོ་འདྲེན་འཐབ་མི་འདི་མཇུག་བསྡུ་མི་དང་འབྲེལ་ ཧ་གོ་ཡོདཔ་ཨིན། དེ་འབདཝ་ལས་ མ་འོངས་པ་ནང་ལུ་ ནད་ཡམས་ཁྱབ་སྤེལ་འགྱོ་ནི་ལས་བཀག་ནིའི་དོན་ལུ་...
སྤྱི་ཚེས་ ༢༦/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ།
སྤྱི་ཚེས་ ༢༦/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ།
སྤྱི་ཚེས་ ༢༨/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ།
སྤྱི་ཚེས་ ༢༨/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ།
སྤྱི་ཚེས་ ༢༧/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ།
སྤྱི་ཚེས་ ༢༧/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ། གཙོ་དོན་: རྒྱལ་ཁབ་ནང་ལུ་ འབྲུག་མི་དང་པ་དང་ ཀོ་ཝིཊ-༡༩ གི་ནདཔ་གསུམ་པ་འདི་ ཟུར་བཞག་ས་ཁོངས་ནང་ལས་སྟོན་ཞིནམ་ལས་ ཟུར་རྟགས་ཀྱི་དུས་ཡུན་ཚང་པའི་ཤུལ་ལས་ དྲག་ཡོདཔ་སྦེ་གསལ་བསྒྲགས་འབདཝ་ཨིན་། མི་ངོམ་འདི་གི་ བདུན་ཕྲག་ ༢ གི་...
སྤྱི་ཚེས་ ༢༢/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ།
སྤྱི་ཚེས་ ༢༢/༠༤/༢༠༢༠ ཚུན་ཚོད་ཀྱི་ རྒྱལ་ཡོངས་ཀྱི་ ཀོ་ཝིཊ-༡༩ གི་གནས་སྟངས་སྐོར་ལས་ དུས་མཐུན་སྙན་ཞུ།


text:
ཐིམ་ཕུག།
ཐིམ་ཕུག གྲོང་ ཐིམ་ཕུ་རྫོང་ཁག འབྲུག་ཡུལ་
( 27.48°N 89.7°E - Thimphu, BTTHI )
ཐིམ་ཕུག་འདི་ འབྲུག་གི་རྒྱལ་ས་ལྟེ་བ་དང་ ང་བཅས་རའི་སྐུ་འཁོར་དང་བློན་པོ་ལྷན་རྒྱས་ དེ་ལས་ ཕྱི་རྒྱལ་སྐུ་ཚབ་ཚུ་བཞུགས་ས་དང་ གོང་འཕེལ་ཅན་གྱི་ལས་འགུལ་ཚུ་ ཁག་འབག་སའི་ཁྲོམ་ཚོགས་སྦོམ་ཤོས་ཅིག་ཨིན།
མི་དབང་མངའ་བདག་རིན་པོ་ཆེའི་གསེར་ཁྲི་དང་ཡིག་ ཚང་ དེ་ལས་ གཞན་ལྷན་རྒྱས་གཞུང་ཚོགས་ཀྱི་ཡིག་ཚང་ཡང་ རྫོང་འདི་ནང་ཨིནམ་ལས་ རྫོང་འདི་ག་ནི་བ་ཁག་ཆེ་ཏོག་ཏོ་ཅིག་ཨིན། དེ་གིས་མ་ཚད་པར་ རྒྱལ་ཡོངས་ཚོགས་ཁང་དང་ཡིག་ཚང་གཞན་གྱི་རིགས་ཡང་ ཆུ་ཕར་ཁར་ རྫོང་གི་གདོང་ཕྱོགས་ལུ་ ག་ནི་བ་ཉམས་དགའ་ཏོག་ཏོ་དང་འཇའ་མཆིས་ཆི་སྦེ་ཡོདཔ་ཨིན། འབྲུག་གི་རྒྱལ་ཡོངས་དཔེ་མཛོད་འདི་ བཀྲིས་ཆོས་རྫོང་གི་ཉེ་འདབས་་ལུ་ཆགས་ཏེ་ཡོདཔ་དང་ དེ་ནང་ལུ་ འབྲུག་གི་སྔོན་རབས་དང་ནངས་པའི་ཆོས་དང་འབྲེལ་བའི་རིག་གནས་དང་ གཞུང་ཚུ་ཡོདཔ་ཨིན། འབྲུག་གི་ལམ་སྲོལ་མི་ཉམས་གོང་དུ་སྤེལ་མི་ ལྷ་བྲིས་སློབ་གྲྭ་ནང་ལུ་ ལྷ་བྲིས་དང་འཇིམ་བཟོ་ དེ་ལས་ འདམ་ལཱ་ལ་སོགས་པའི་གྲུབ་འབྲས་ཚུ་ སྟོན་ནི་ཡོད་པའི་ཁར་ སྟོན་ཁང་ནང་ལས་ རང་ལུགས་ཀྱི་དྲན་ཆས་ཚུ་ཡང་ འཐོབ་ཚུགས། རྒྱལ་ས་ལྟེ་བའི་སྦུག་ལུ་ཡོད་པའི་ རྗེས་དྲན་ཆོས་རྟེན་འདི་ མི་དབང་ཞིང་གཤེགས་ རྒྱལ་རབས་གསུམ་པ་ འཇིགས་མེད་རྡོ་རྗེ་དབང་ཕྱུག་ལུ་ རྗེས་དྲན་གྱི་ཚུལ་ལུ་ རྒྱལ་ཡུམ་ཨ་ཞེ་ཕུན་ཚོགས་ཆོས་སྒྲོན་གྱིས་ སྤྱི་ལོ་ ༡༩༧༤ ལུ་ བཞེངས་གནང་ནུག། མཆོད་རྟེན་འདི་ནང་ གསང་སྔགས་ཀྱི་སྐུ་རིགས་ཚུ་ཡོདཔ་ཨིན། འབྲུག་གི་ལག་བཟོ་ཚོང་ཁང་གིས་ ཐགས་རིགས་དང་ལག་བཟོའི་རིགས་ཚུ་ འགྲེམ་སྟོན་འབདཝ་ཨིནམ་དང་ ཐགས་རིགས་འགྲེམ་སྟོན་ཁང་གིས་ ཐགས་ཀྱི་རིག་རྩལ་དང་དེའི་ཐོན་བསྐྱེད་ དེ་ལས་ རང་ལུགས་འབྲུག་པའི་གྱོན་ཆས་ཚུ་ འགྲེམ་སྟོན་འབདཝ་ཨིན། གཞན་ཡང་ སངྱས་སྒང་ལུ་འགྱོ་བ་ཅིན་ ཐིམ་ཕུག་ཁྲོམ་ཡང་ ཧིང་སངས་སངས་སྦེ་མཐོང་ཚུགས་པའི་ཁར་ ལམ་ཁ་ལུ་ཡང་ ང་བཅས་ར་འབྲུག་རྒྱལ་ཡོངས་ཀྱི་སེམས་ཅན་ གྲོང་གྱིམ་ཙེ་ཡང་ མཐོང་ཚུགས། དེ་བཟུམ་སྦེ་ གཟའ་ཉིམ་དང་ཟླ་བའི་ཚེ་ ཚོད་བསྲེ་ཁྲོམ་ཁར་འགྱོ་བ་ཅིན་ མི་དྲག་གཞན་ཆེ་ཆུང་མེད་པར་ ཚོད་བསྲེ་དང་ཤིང་འབྲས་ལ་སོགས་པ་ཚུ་ ཉོ་བ་འོང་ས་དང་ཉོ་སྟེ་ ལོག་འགྱོ་མི་ལེ་ཤ་ཅིག་དང་འཕྱད་ཚུགས། དེ་ཚུ་ལས་ལྷག་པའི་སྤྲོ་བ་གཞན་ ཐིམ་ཕུག་ལས་བྱང་ཁ་ཐུག་ལུ་ ལྕགས་རི་དང་རྟ་མགོ་གནས་ མཇལ་ནི་ཡོད། གནས་གཉིས་མཇལ་བ་འགྱོ་སའི་ལམ་ཁར་ བདེ་ཆེན་ཆོས་གླིང་ཕོ་བྲང་དང་ སྤང་རི་ཟམ་པའི་ལྷ་ཁང་ དེ་ལས་ དེའི་ཉེ་འདབས་ཀྱི་གཡུས་ཚན་ཚུ་ཡང་ མཐོང་ནི་ཡོད།
དུས་རབས་ ༡༧ པའི་ནང་ ཞབས་དྲུང་ངག་དབང་རྣམ་རྒྱལ་གྱིས་ བཞེངས་ཡོད་པའི་སེམས་རྟོགས་ཁ་རྫོང་འདི་ ཐིམ་ཕུག་ཁྲོམ་ལས་ ལྷོ་ཁ་ཐུག་ལུ་ ཀི་ལོ་མི་ཊར་ ༥ འི་ས་ཁར་ ཆགས་ཏེ་ཡོདཔ་དང་ རྫོང་འདི་ནང་ བཤད་གྲྭ་ཅིག་ གཞི་བཙུགས་འབད་དེ་ཡོད།
- འབྲུག་རྒྱལ་ཡོངས་དཔེ་མཛོད
- དཔལ་འབྲུག་ཞིབ་འཇུག་ལྟེ་བ་
- བཀྲ་ཤིས་ཆོས་རྫོང
- རྟ་མགོ།
- རྫོང་ཁ་གོང་འཕེལ་ལྷན་ཚོགས


text:
༉ འདས་པའི་ལོ་ཚུ་ནང་ རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་ནང་ འཐུས་མི་གསརཔ་ འཛུལ་ཞུགས་འབད་མི་ལས་ལྷག་སྟེ་ འཐུས་མི་ཚུ་གིས་ དགོངས་ཞུ་འབད་དོ་ཡོདཔ་ལས་ དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་གྱི་ དགོངས་ཞུའི་ཐོབ་ལམ་ཡུན་བརྟན་གྱི་ དྲི་བཀོད་འབད་དོ་ཡོདཔ་ཨིན་པས།
རྒྱལ་ཡོངས་དགོངས་ཞུའི་ཟུར་ཕོགས་དང་འཚོ་རྟེན་མ་དངུལ་དེ་ ཞི་གཡོགཔ་དང་ ལས་འཛིན་ཚུ་ནང་ ལཱ་འབད་མི་དང་ དྲག་པོའི་དམག་སྡེ་ཚུ་ནང་ ལཱ་འབད་མི་ཚུ་ དགོངས་ཞུ་འབད་བའི་ཤུལ་ལས་ འོང་འབབ་ཀྱི་ ཉེན་སྲུང་སྤྲོད་ཐབས་ལུ་ སྤྱི་ལོ་༢༠༠༢ ལུ་ དགོངས་ཞུའི་གསོག་འཇོག་ཐབས་ལམ་ཅིག་སྦེ་ གཞི་བཙུགས་འབད་ཡོདཔ་ཨིན་པས།
རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་གྱི་ སྙན་ཞུ་དང་འཁྲིལཝ་ད་ སྤྱི་ལོ་༢༠༢༡ ཟླ་༦ པའི་ཚེས་༣༠ ལས་ དུས་ཅི་ སྤྱི་ཟླ་༦ པའི་ཚེས་༣༠ ཚུན་ འཐུས་མི་༢,༡༦༨ དེ་ཅིག་གིས་ ཐོན་སོང་ཡོདཔ་ད་ དེ་བསྒང་ འཐུས་མི་༡,༦༥༢ དེ་ཅིག་ གསརཔ་འཛུལ་ཞུགས་འབད་ཡོདཔ་བཞིན་དུ་ སྒེར་གྱི་འཐུས་མི་༡,༡༢༩ དེ་ཅིག་ འཛུལ་ཞུགས་མ་འབད་བ་ཅིན་ ཞི་གཡོགཔ་དང་ དྲག་པོའི་དམག་སྡེ་ལས་ འཐུས་མི་༥༢༣ རྐྱངམ་གཅིག་ཨིན་པས།
སྤྱི་ལོ་༢༠༢༠ ཟླ་༦ པའི་ཚེས་༣༠ ལས་ སྤྱི་ལོ་༢༠༢༡ ཟླ་༦ པའི་ཚེས་༣༠ འི་བར་ན་ འཐུས་མི་༡,༧༠༨ དེ་ཅིག་གིས་ ཐོན་སོང་ཡོདཔ་ད་ འཐུས་མི་༤༧༦ དེ་ཅིག་རྐྱངམ་གཅིག་ འཛུལ་ཞུགས་འབད་ཡོདཔ་ད་ མ་འོངས་པར་ འཐུས་མི་གཞོནམ་ཚུ་གིས་ ཨཱསི་ཊེ་ལི་ཡ་ལུ་འགྱོ་ནིའི་ རེ་བ་དང་གཅིག་ཁར་ དགོངས་ཞུའི་ཟུར་ཕོགས་ལུ་ ལྷན་འདེབས་འབད་མི་ འཐུས་མི་ཚུ་ཡང་ མར་འབབ་འགྱོ་ནི་ཨིན་པས།
རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་གྱི་གཙོ་འཛིན་ ཚེ་རིང་རྡོ་རྗེ་གིས་ སླབ་མིའི་ནང་ ཞི་གཡོགཔ་ཚུ་གི་ དགོངས་ཞུའི་ཐོབ་ལམ་དེ་ ད་ལྟོའི་ ཐབས་ལམ་དང་གཅིག་ཁར་ སྤྱི་ལོ་༢༠༦༠ ཚུན་ ཡུན་བརྟན་གནས་འོང་ཟེར་ཨིནམ་ད་ ཨིན་རུང་ དེ་གི་ཤུལ་ལས་ ལྷན་འདེབས་འབད་མི་ལས་ལྷག་སྟེ་ དགོངས་ཞུ་འབད་མི་ འཐོན་ནི་ཨིནམ་ལས་ གྱོང་རྒུད་ཕོག་འོང་ཟེར་ཨིན་པས།
དེ་བཟུམ་སྦེ་ དྲག་པོའི་དམག་སྡེ་གི་ དགོངས་ཞུའི་ལོ་ཚད་དེ་ ཉུང་སུ་ཡོདཔ་ལས་ དགོངས་ཞུའི་ཐོབ་ལམ་དེ་ སྤྱི་ལོ་༢༠༤༣ དེ་ཅིག་ཚུན་ ཡུན་བརྟན་ཡོད་རུང་ དྲག་པོའི་དམག་སྡེ་གི་ དགོངས་ཞུའི་ལོ་ཚད་དེ་ཡང་ གོ་ས་དང་འཁྲིལ་ཏེ་ ཞི་གཡོགཔ་ཚུ་བཟུམ་སྦེ་ བསྐྱར་བཟོ་འབད་ཡི་ཟེར་ ཚེ་རིང་རྡོ་རྗེ་གིས་ བཤདཔ་ཨིན་པས།
ད་ལྟོ་ གཞུང་གི་བརྒྱ་ཆ་༡༥ དང་གཅིག་ཁར་ ཞི་གཡོགཔ་ཚུ་གིས་ བརྒྱ་ཆ་༡༡ འབདཝ་ད་ བསྡོམས་བརྒྱ་ཆ་༢༦ སྤྲོད་དོ་ཡོདཔ་ད་ རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་གྱིས་ བརྒྱ་ཆ་༡༦ དགོངས་ཞུ་དང་ བརྒྱ་ཆ་༡༠ འཚོ་རྟེན་མ་དངུལ་ནང་ འབག་དོ་ཡོདཔ་ཨིན་པས།
ཚེ་རིང་རྡོ་རྗེ་གིས་ སླབ་མིའི་ནང་ གནས་སྡུད་དང་འཁྲིལཝ་ད་ ལོ་ངོ་༢༠ མ་ལང་མི་ཚུ་གིས་ ཕྱིར་ཐོན་འབད་འགྱོ་དོ་ཡོདཔ་བཞིན་དུ་ དེ་གིས་ གནས་སྐབས་ཅིག་ལུ་ ཕན་ཐོགས་ཡོད་རུང་ ཡུན་རིང་ལུ་ ཁེ་ཕན་མེད་ཟེར་ཨིནམ་ད་ འདས་པའི་ལོ་ཚུ་ནང་ འཐུས་མི་གསརཔ་འཛུལ་ཞུགས་འབད་མི་ལས་ ཕྱིར་ཐོན་འབད་མི་དེ་ མང་དོ་ཡོད་རུང་ འཛིན་སྐྱོང་འཐབ་ཚུགས་པས་ཟེར་ཨིན་པས།
རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་གྱི་ སྙན་ཞུ་དང་འཁྲིལཝ་ད་ དུས་ཅི་ སྤྱི་ཟླ་༦ པའི་ཚེས་༣༠ ཚུན་ སྒེར་གྱི་འཐུས་མི་༡,༡༢༩ དེ་ཅིག་བརྩིས་ཏེ་ འཐུས་མི་༦༧,༥༤༢ དེ་ཅིག་ཡོདཔ་བཞིན་དུ་ འཐུས་མི་ཚུ་གིས་ དངུལ་ཀྲམ་ཐེར་འབུམ་༤.༢༣ དེ་ཅིག་ ལྷན་འདེབས་འབད་དོ་ཡོདཔ་ཨིན་པས།
དགོངས་ཞུའི་ཐོབ་ལམ་ཐོབ་མི་༨,༨༢༡ ལུ་ ཡར་སེང་སོང་ཡོདཔ་བཞིན་དུ་ སྤྱི་ལོ་༢༠༢༡ ཟླ་༦ པའི་ཚེས་༣༠ དང་ དུས་ཅི་ སྤྱི་ཟླ་༦ པའི་ཚེས་༣༠ འི་བར་ན་ དགོངས་ཞུའི་ཐོབ་ལམ་ དངུལ་ཀྲམ་ས་ཡ་༨༢༨.༤༨ དེ་ཅིག་ སྤྲོད་ཡོདཔ་བཞིན་དུ་ དུས་ཅི་ སྤྱི་ཟླ་༦ པའི་ནང་རྐྱངམ་གཅིག་ དགོངས་ཞུའི་ཐོབ་ལམ་ དངུལ་ཀྲམ་ས་ཡ་༧༤.༡༩ དེ་ཅིག་ སྤྲོད་ཡོདཔ་ཨིན་པས།
སྙན་ཞུ་དང་འཁྲིལཝ་ད་ སྤྱི་ལོ་༢༠༢༡ ཚུན་ ལས་སྡེ་གི་ ད་ལྟོ་སྤྲོད་ནི་ཡོད་མི་དེ་ དངུལ་ཀྲམ་ཐེར་འབུམ་༦༨.༨༢ དེ་ཅིག་ཨིནམ་ད་ སྤྱི་ལོ་༢༠༡༩ དང་ཕྱདཔ་ད་ དངུལ་ཀྲམ་ཐེར་འབུམ་༡༤.༡༣ དེ་ཅིག་ ཡར་འཕར་སོང་ཡོདཔ་བཞིན་དུ་ སྤྱི་ལོ་༢༠༡༩ ལུ་ རྩིས་ཆད་དངུལ་ཀྲམ་ཐེར་འབུམ་༢༨.༥༧ དེ་ སྤྱི་ལོ་༢༠༢༡ ཟླ་༦ པ་ཚུན་ དངུལ་ཀྲམ་ཐེར་འབུམ་༣༦.༣༦ ལུ་ ཡར་འཕར་སོང་ཡོདཔ་ཨིན་པས།
ཚེ་རིང་རྡོ་རྗེ་གིས་ སླབ་མིའི་ནང་ རྩིས་ཆད་ཡོད་མི་དེ་ ཧེ་མ་འབད་བ་ཅིན་ འཐུས་མི་ཚུ་གི་ ལྷན་འདེབས་ཉུང་སུ་ཨིནམ་བཞིན་དུ་ དགོངས་ཞུ་འབད་བའི་སྐབས་ དགོངས་ཞུའི་ཐོབ་ལམ་ཚུ་ ད་ལྟོའི་དངུལ་ཕོགས་ལུ་ གཞི་བཞག་སྟེ་ རྩིས་བཏོན་དོ་ཡོད་མི་ལུ་བརྟེན་ཨིན་རུང་ ད་ལྟོའི་ཐབས་ལམ་དེ་ དུས་ཚོད་དང་གཅིག་ཁར་ སོར་སྒྱུར་དང་ བསྐྱར་ཞིབ་འབད་དགོ་ཟེར་ཨིན་པས།
ཁོ་གིས་ སླབ་མིའི་ནང་ དྲག་པོའི་དམག་སྡེའི་ དགོངས་ཞུའི་ལོ་ཚད་ཡར་སེང་འབད་མི་དེ་གིས་ ད་ལྟོ་སྤྲོད་དགོཔ་ཡོད་མི་དེ་ ཡར་ཕབ་འབད་ཚུགས་པའི་ རེ་བ་བསྐྱེད་དོ་ཡོདཔ་བཞིན་དུ་ ནད་ཡམས་མེད་པ་ཅིན་ མི་མང་ཤོས་ཅིག་གིས་ ཐོན་འགྱོ་འགྱོཝ་འོང་ནི་ཨིནམ་ད་ འཐོན་འགྱོ་ནི་དེ་ བཀག་མི་ཚུགས་ཟེར་ཨིན་པས།
གནས་སྡུད་ནང་ གསལ་སྟོན་འབད་མིའི་ནང་ སྤྱི་ལོ་༢༠༢༠ དང་༢༠༢༡ ལུ་ ལོ་༡༠ ལས་༡༥ ཚུན་ ལྷན་འདེབས་འབད་མི་ འཐུས་མི་༡༩༦ གིས་ ཕྱིར་ཐོན་འབད་མི་དེ་ སྤྱི་ལོ་༢༠༢༡ དང་༢༠༢༢ ལུ་ འཐུས་མི་༣༠༢ ལུ་ ཡར་འཕར་སོང་ཡོདཔ་བཞིན་དུ་ སྤྱི་ལོ་༢༠༢༡ དང་༢༠༢༢ ལུ་ ལོ་༡༥ དང་༡༩ འི་བར་ན་འབད་མི་༡༢༥ གིས་ ཕྱིར་ཐོན་འབད་ཡོདཔ་ད་ སྤྱི་ལོ་༢༠༢༠ དང་༢༠༢༡ ལུ་ འཐུས་མི་༦༧ གྱིས་ ཕྱིར་ཐོན་འབད་ཡོདཔ་ཨིན་པས།
ལས་སྡེའི་ སྤྱི་ལོ་༢༠༢༠ དང་༢༠༢༡ གི་ སྙན་ཞུ་དང་འཁྲིལཝ་ད་ རྒྱལ་ཡོངས་དགོངས་ཞུའི་ཟུར་ཕོགས་དང་ འཚོ་རྟེན་མ་དངུལ་ལུ་ ཐབས་རིག་མཁས་མཆོག་མེདཔ་ལས་ རྒྱལ་ཡོངས་དགོངས་ཞུའི་ཟུར་ཕོགས་བཀོད་ཚོགས་དང་ དངུལ་རྩིས་ལྷན་ཁག་གིས་ ཐོབ་ལམ་ལེགས་སྒྱུར་འབད་ནིའི་དོན་ལུ་ ཨེ་ཤི་ཡཱན་གོང་འཕེལ་དངུལ་ཁང་ལས་ རྒྱབ་སྐྱོར་ལེན་ཡོདཔ་བཞིན་དུ་ ད་ལྟོ་ ལེགས་བསྒྱུར་གྱི་གྲོས་བསྟུན་ཚུ་ འབད་བའི་བསྒང་ཡོད་པའི་གནས་ཚུལ།
སྐལ་བཟང་དབང་ཕྱུག།


text:
དངུལ་བཙུགས་འཕྲུལ་ཆས་འདི་ གྱལ་ནང་བསྒུག་སྡོད་ནི་དང་ འབྲི་ཤོག་ཚུ་ག་ནི་ཡང་བསྐང་མ་དགོ་པར་ འབྲུག་གི་དངུལ་ཁང་གི་དངུལ་བཙུགས་འཕྲུལ་ཆས་དེ་གིས་ དངུལ་བཙུགས་ནིའི་ལཱ་ག་ནི་བ་འཇམ་ཏོང་ཏོ་སྦེ་བཟོ་ཡོདཔ་ཨིན། དངུལ་བཙུགས་འཕྲུལ་ཆས་འདི་ རང་གིས་འབད་རང་ དངུལ་བཙུགས་ཚུགས་པའི་འཕྲུལ་ཆས་ཅིག་ཨིནམ་ད་ དངུལ་དེ་ཡང་བཙུགསཔ་ཅིག་ རང་གི་རྩིས་ཁྲ་ནང་འཛུལ་ནི་ཨིནམ་མ་ཚད་ དངུལ་བཙུགས་ཡོད་པའི་ཤོག་འཛིན་ཚུ་ཡང་ འཕྲུལ་ཆས་འདི་ནང་ལས་རང་ དུས་འཕྲོ་ལས་འཐོབ་ཚུགས་ནི་ཨིནམ་མ་ཚད་ ཤོགས་འཛིན་བཏོན་དགོ་པའི་སྐོར་ལས་ཡང་ འཕྲུལ་ཆས་གིས་རང་ དྲན་སོ་འབད་དོ་ཡོདཔ་ཨིན།
ཁེ་ཕན།
- ཐད་ཀར་དུ་དངུལ་བཙུགས་པའི་སྐབས་ འཐུས་ཚུ་ག་ནི་ཡང་མི་ཕོག
- དངུལ་བཙུགས་པའི་སྐབས་ ༡༠ ལོར་དང་ ༥ ལོར་ཟེར་ལོགས་སུ་སྦེ་དབྱེ་བ་ཕྱེ་བཙུགས་མི་དགོ
- ཁྱོད་ཀྱི་དངུལ་འདི་ འདི་འཕྲོ་ལས་ཁྱོད་རའི་རྩིས་ཁྲ་ནང་འཛུལ་འོང་།
- ཁྱོད་ཀྱི་དངུལ་བཙུགས་ཡོད་པའི་བརྡ་དོན་ཚུ་ ཡིག་འཕྲིན་ཐོག་ལས་འདི་འཕྲོ་ལས་ཐོབ་ཚུགས།
- དངུལ་བཙུགས་འཕྲུལ་ཆས་ནང་ལུ་ དངུལ་ལྷག་ལུས་གཟིགས་ནི། རྩིས་ཐོ་བལྟ་ནི། ཁྱོད་རའི་གསང་ཨང་ཚུ་སོར་ནི། དངུལ་གཏང་ནི་ (འབྲུག་གི་དངུལ་ཁང་ནང་འཁོད་ཀྱི་རྩིས་ཁྲ་ཚུ་དང་ གཞན་གྱི་དངུལ་ཁང་ཚུ་ནང་དངུལ་གཏང་ནི།) དངུལ་འཛིན་གྱི་དེབ་ཀྱི་ཞུ་བ་འབད་ནི། ཁྱོད་རའི་རྩིས་ཁྲ་གི་ཁ་གསལ་གྱི་ཞུ་བ་ཚུ་འབད་ནིའི་མཐུན་རྐྱེན་ཚུ་ཡོདཔ་ཨིན།
- དངུལ་བཙུགས་འཕྲུལ་ཆས་ཀྱི་ཐོག་ལས་ དངུལ་ཁང་གི་དུས་ཚོད་ལུ་བསྒུག་མ་དགོ་པར་ ངལ་གསོ་ཚུ་རྩིས་ཏེ་ དུས་ནམ་རང་འབད་རུང་ དུས་ཡུན་ཆུ་ཚོད་ཁལ་གཅིག་བཞི་གི་རིང་ལུ་ དངུལ་བཙུགས་ཚུགས།


text:
༉ སྤྱི་ཟླ་༡༠ པའི་ཚེས་༩ ལུ་ རྒྱ་གར་གཞུང་གིས་ འབྲུག་ལུ་ པི་ཊི་ཨེ་ལས་འགུལ་དང་ ལས་འགུལ་ཆུང་བའི་ གོང་འཕེལ་དོན་ལུ་ དངུལ་ཀྲམ་ས་ཡ་༡,༡༣༥.༧༣༢ གྲོགས་རམ་སྦེ་ གནང་ཡོདཔ་ཨིན་པས།
དེ་ཡང་ རྒྱ་གར་གཞུང་གི་ དཔལ་འབྱོར་དང་ཚོང་འབྲེལ་དྲུང་ཆེན་ ཨེས་ཀེ་ ཀོ་བེན་ཐཱན་གྱིས་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ལས་རིམ་འགོ་འདྲེན་པ་གོངམ་ པ་སངས་རྡོ་རྗེ་ལུ་ དངུལ་འཛིན་ཅེཊ་གི་ཐོག་ལས་ རྩིས་སྤྲོད་འབད་ཡོདཔ་ཨིན་པས།
མ་དངུལ་ཚུ་ཡང་ པི་ཊི་ཨེ་ལས་འགུལ་གྱི་འོག་ལུ་ཡོད་པའི་ ཁྲོམ་སྡེ་འཐུང་ཆུ་བཀྲམ་སྤེལ་ལས་འགུལ་ནང་ དངུལ་ཀྲམ་ས་ཡ་༡༠༠.༣༣ དང་ གཞུང་ལས་མི་སེར་ཞབས་ཏོག་དང་ ཚོང་འབྲེལ་ཞབས་ཏོག་ལུ་ དངུལ་ཀྲམ་ས་ཡ་༢༠.༨༨ དེ་ལས་ གཞུང་གི་བརྡ་དོན་ལམ་ལུགས་ནང་ དངུལ་ཀྲམ་ས་ཡ་༡༦༣.༣ འབདཝ་ད་ དངུལ་ཀྲམ་བསྡོམས་ས་ཡ་༢༨༤.༥༡ དེ་ཅིག་ ཟད་འགྲོ་གཏང་ནི་ཨིན་པས།
དེ་ལས་ དངུལ་ཀྲམ་ས་ཡ་༨༥༡.༢༢ གོང་འཕེལ་ཆུང་བའི་ལས་འགུལ་༡༠༤ ཡོད་མི་ཚུ་ནང་ ལག་ལེན་འཐབ་ནི་ཨིནམ་བཞིན་དུ་ རྒྱ་གར་གཞུང་གིས་ འཆར་གཞི་༡༡ པའི་ནང་ འབྲུག་ལུ་ དངུལ་ཀྲམ་༥༤,༠༠༠ དེ་ཅིག་ བྱིན་ནི་སྦེ་ ཁས་ལེན་འབད་ཡོདཔ་ཨིན་པས།
དེ་ཡང་ པི་ཊི་ཨེ་ལས་འགུལ་གྱི་དོན་ལུ་ དངུལ་ཀྲམ་ས་ཡ་༢༨,༠༠༠ དང་ ལས་འགུལ་གྲོགས་རམ་སྦེ་ དངུལ་ཀྲམ་ས་ཡ་༨,༥༠༠ དེ་ལས་ ལས་འགུལ་ཆུང་བའི་གོང་འཕེལ་དོན་ལུ་ དངུལ་ཀྲམ་ས་ཡ་༨,༥༠༠ དེ་ཅིག་ བྱིན་ནི་སྦེ་ ཁ་བཟེད་དེ་ཡོདཔ་ཨིན་པས།
དེ་འབདཝ་ལས་ ད་ཚུན་ རྒྱ་གར་གཞུང་གིས་ པི་ཊི་ཨེ་ལས་འགུལ་དོན་ལུ་ དངུལ་ཀྲམ་ས་ཡ་༡༩,༢༤༡ དང་ ལས་འགུལ་གྲོགས་རམ་དངུལ་ཀྲམ་ས་ཡ་༧,༢༢༥ དེ་ལས་ ལས་འགུལ་ཆུང་བའི་གོང་འཕེལ་དོན་ལུ་ དངུལ་ཀྲམ་ས་ཡ་༨,༠༠༡.༤༥ དེ་ཅིག་ གནང་མི་ཚུ་འབདཝ་ད་ གྲོགས་རམ་ཡོངས་བསྡོམས་ལས་ བརྒྱ་ཆ་༧༦.༥༩ དེ་ཅིག་ གནང་ཚར་ཏེ་ ཡོདཔ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
Gewogs
སྟོད་ཝང་རྒེད་འོག་གི་སའི་རྒྱ་ཚད་གྲུ་བཞི་ཀི་ལོ་མི་ཊར་ ༤༡༥ དང་རྒྱ་མཚོ་མཐའ་མ་ལས་མཐོ་ཚད་མི་ཊར་ ༡༢༥༠-༣༧༠༠ གི་བར་ན་ཡོདཔ་ཨིན།
སྟོད་པའི་ས་རྒེད་འོག་འདི་ཧེ་མ་ཐིམ་ཕུག་རྫོང་ཁག་འོག་ལུ་ཨིནམ
རྟ་ལོག་རྒེད་འོག་གི་སའི་རྒྱ་ཚད་གྲུ་བཞི་ཀི་ལོ་མི་ཊར་ ༢༥.༡ དང་རྒྱ་མཚོ་མཐའ་མ་ལས་མཐོ་ཚད་མི་ཊར་ ༡༣༠༠-༡༥༠༠ གི་བར་ན་ཡོདཔ་ཨིན། རྒེད་འོག་འདི་ནང་ཁྱང་གུང་ ༣༦༨ དང་མི་རློབས་ ༡༥༩༤ ཡོདཔ་ཨིན། རྒེད་འོག་འདི་ནང་སྤྱི་འོག་ལྔ་དང་ཚོགས་པ་ལྔ་ཡོདཔ་ཨིན།
ཤེལ་རྔ-སྦྱེ་མི་རྒེད་འོག་གི་སའི་རྒྱ་ཚད་གྲུ་བཞི་ཀི་ལོ་མི་ཊར་ ༦༣.༤༣ དང་རྒྱ་མཚོ་མཐའ་མ་ལས་མཐོ་ཚད་མི་ཊར་ ༡༤༨༠-༣༨༠༠ གི་བར་ན་ཡོདཔ་ཨིན།
གླིང་མུ་ཁ་རྒེད་འོག་གི་་རྒྱ་ཚད་ གྲུ་བཞི་ཀི་ལོ་མི་ཊར་ ༣༣.༨ དང་ རྒྱ་མཚོ་མཐའ་མ་ལས་མཐོ་ཚད་མི་ཊར་ ༡༢༠༠-༣༠༠༠ གི་བར་ན་གནས་ཡོདཔ་ཨིན།
དཀར་སྦི་ས་རྒེད་འོག་གི་སའི་རྒྱ་ཚད་གྲུ་བཞི་ཀི་ལོ་མི་ཊར་ ༢༠༦ དང་རྒྱ་མཚོ་མཐའ་མ་ལས་མཐོ་ཚད་མི་ཊར་ ༡༣༠༠-༡༨༠༠ གི་བར་ན་གནས་སྟེ་ཡདོཔ་ཨིན།
གུ་མ་རྒེད་འོག་གི་སའི་རྒྱ་ཚད་འདི་གྲུ་བཞི་ཀི་ལོ་མི་ཊར་ ༣༧ ཡོདཔ་ཨིནམ་དང་ རྒྱ་མཚོ་མཐའ་མ་ལས་མཐོ་ཚད་མི་ཊར་ ༡༢༠༠-༢༢༠༠ ཀྱི་བར་ན་གནས་ཡོདཔ་ཨིན།
དགོན་ཤ་རི་རྒེད་འོག་བདག་སྐྱོང་།
འཛོམས་མི་རྒེད་འོག་འདི་ ཤལ་ལྔ་ན་དང་གླིང་མུ་ཁ་རྒེད་འོག་གཉིས་ཀྱི་བར་ན་ རྒྱ་མཚོ་མཐའ་མ་ལས་མི་ཊར་ ༡༢༠༠-༢༤༠༠ གི་བར་ན་ཆགས་སྟེ་ཡོདཔ་ཨིན། སའི་རྒྱ་ཚད་ གྲུ་བཞི་ཀི་ལོ་མི་ཊར་ ༢༡.༩༢ ཡོདཔ་ཨིན་པས།
Barp Gewog Administration under Punakha


text:
༉ རང་ལུགས་གནམ་ལོ་ལྕགས་ཕོ་བྱི་ལོའི་ ལོ་གསརཔ་འགོ་བཙུགསཔ་ཅིག་ར་ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོན་ཡོདཔ་བཞིན་དུ་ ནད་ཡམས་སྔོན་འགོག་འབད་ནིའི་དོན་ལས་ རང་ཟླ་༡ པའི་ཚེས་༢༩ སྤྱི་ལོ་༢༠༢༠ ཟླ་༣ པའི་ཚེས་༢༣ ལུ་ ས་མཚམས་ཁྲོམ་སྡེ་དང་ རྒྱལ་ཁབ་ཀྱི་ ཚོང་འབྲེལ་ལྟེ་བ་ ཕུན་ཚོགས་གླིང་གི་ འགེགས་སྲུང་སྒོ་ར་ སྒོ་བསྡམས་དགོཔ་བྱུང་ནུག།
དེ་བསྒང་ ཕུན་ཚོགས་གླིང་དེ་ རྒྱལ་སྤྱིའི་ས་མཚམས་སྒོ་བསྡམ་ནི་ལུ་ གྲ་སྒྲིག་མེད་མི་དེ་ཡང་ ས་མཚམས་ཕྱི་ཁ་ལས་ ཉིན་བསྟར་གྱི་ གླ་ཆ་ཐོག་ལུ་ ལཱ་འབད་མི་ ལས་མི་༥༠༠ ནང་ན་འོང་མ་བཅུགཔ་ལས་ ནང་འཁོད་ལས་ ལས་མི་མ་ཐོབ་པའི་ དཀའ་ངལ་བྱུང་ཡོདཔ་ཨིན་པས།
དེ་འབདཝ་ལས་ ལས་མི་ལས་སྡེ་ནང་ བཟོ་སྐྲུན་གྱི་ ལཱ་འབད་མི་མེད་པའི་ བརྡ་མཚོན་སྟོནམ་ཨིན་རུང་ འགྲོས་ཀྱིས་བཏང་སྟེ་ ཕུན་ཚོགས་གླིང་ལུ་ འབྲུག་མི་ཚུ་གིས་ ལཱ་འབད་ནི་ འགོ་བཙུགས་མི་དེ་ རྒྱལ་རབས་ཅན་ཅིག་ཨིན་པས།
ཕུན་ཚོགས་གླིང་ལུང་ཕྱོགས་ལས་མི་ཡིག་ཚང་གིས་ དམིགས་བསལ་དུ་ ནད་ཡམས་ལུ་བརྟེན་ ལཱ་གཡོག་བྱང་མི་དང་ ན་གཞོན་ཚུ་ ལས་མི་སྦེ་བཙུགས་ནི་ འགོ་བཙུགས་མི་ལས་ཚུར་ ན་ཧིང་ སྤྱི་ཟླ་༦ པའི་ནང་འཁོད་ལུ་ ལཱ་མ་འདྲཝ་ཚུ་ནང་ ན་གཞོན་༢༠༠ དེ་ཅིག་གིས་ ཐོ་བཀོད་འབད་ནུག།
གནད་དོན་གཞན་དེ་ ནད་ཡམས་ལུ་བརྟེན་ སྒྲ་དབྱངས་ཁང་ནང་ ལཱ་འབད་མི་ ཨམ་སྲུ་༣༠ གིས་ སྣུམ་འཁོར་བཞག་སའི་ འཐུས་བསྡུ་ལེན་འབད་མི་སྦེ་ ལཱ་འབད་ཡོདཔ་བཞིན་དུ་ ཧེ་མ་ལས་ ལཱ་གི་ཉམས་མྱོང་མེདཔ་ལས་ སྣུམ་འཁོར་ཇོ་བདག་ཚུ་དང་ སྟབས་མ་བདེཝ་ དུམ་གྲ་རེ་ ཐོན་ཡོད་རུང་ འགྲོས་ཀྱིས་སྦེ་ གནས་སྟངས་དེ་ ལེགས་ཤོམ་སོང་ནུག།
ནད་ཡམས་མ་ཐོན་པའི་ཧེ་མར་ སྣུམ་འཁོར་བཞག་སའི་ འཐུས་བསྡུ་ལེན་འབད་མི་༣༨ ཡོད་མི་ལས་༢༧ དེ་ ས་མཚམས་ཕྱི་ཁར་ སྡོད་མི་ཨིནམ་ལས་ འགེགས་སྲུང་སྒོ་ར་ བསྡམས་པའི་ཤུལ་ལུ་ སྒྲ་དབྱངས་ཁང་ནང་ ལཱ་འབད་མི་ཚུ་གིས་ ལཱ་འབད་ནི་ འགོ་བཙུགས་ཅི།
རྒྱལ་ཁབ་ནང་ ཕུད་རྡོག་གཅིག་ལས་མེད་མི་ ཕུན་ཚོགས་གླིང་གི་ དོས་ཕབ་ལེན་འབད་སར་ ནང་འདྲེན་གྱི་ ཅ་ཆས་ཚུ་ བཞགཔ་ཨིན་རུང་ རྒྱ་གར་གྱི་ ལས་མི་ཚུ་མེདཔ་ལས་ གདོང་ལེན་སྦོམ་སྦེ་ར་བྱུང་ནུག།
གནད་དོན་དེ་ལུ་བརྟེན་ འབྲུག་པའི་ན་གཞོན་༡༦༠ གིས་ དོས་ཕབ་བཀལ་གྱི་ལཱ་ནང་ འབྲེལ་འཛིན་འབད་ཡོདཔ་ད་ ན་གཞོན་ཚུ་ དོ་ཕབ་བཀལ་འབད་ནིའི་ ཉམས་མྱོང་ཚུད་པའི་སྐབས་ ནང་འདྲེན་པ་ཚུ་གིས་ དོས་ཕབ་ལེན་དང་ ཅ་ཆས་ཚུ་ སྣུམ་འཁོར་གཅིག་ལས་གཅིག་ནང་ སྤོ་བཤུད་འབད་བའི་འཐུས་ མཐོ་དྲགས་ཡོད་པའི་ ཉོགས་བཤད་བཀོད་ཅི།
དེ་འབདཝ་ལས་ ཅ་ཆས་ཀྱི་ གོང་ཚད་ཚུ་ ཡར་སོང་ཡོདཔ་ལས་ མཐའན་མཇུག་ལུ་ རྒྱལ་ཁབ་ནང་འཁོད་ཀྱི་ ཚོང་མགྲོན་པ་ཚུ་ལུ་ ཐོ་སྦོམ་ཕོག་ནུག།
ཨིན་རུང་ ནང་འདྲེན་པ་ཚུ་གིས་ ཉེར་མཁོའི་ཅ་ཆས་ཀྱི་ གོང་ཚད་ཚུ་ ཀོ་བིཌ་-༡༩ ལུ་བརྟེན་ རྒྱ་གར་ལུ་ར་ གོང་ཚད་ཡར་སེང་སོང་མི་དང་ ལས་མི་མ་ལང་པའི་ དཀའ་ངལ་ལུ་བརྟེན་ཨིན་ཟེར་ སླབ་ཡོདཔ་ཨིན་པས།
ཕུན་ཚོགས་གླིང་ལུ་ ཀོ་བིཌ་-༡༩ འགོ་དང་པ་ར་ ན་ཧིང་ སྤྱི་ཟླ་༥ པའི་ཚེས་༢༦ ལུ་ རྒྱ་གར་ནིའུ་ལྡི་ལི་ལས་ལོག་མི་ སྐྱེས་ལོ་༢༤ ལང་མི་ ཨམ་སྲུ་ཅིག་ལུ་ཐོབ་ནུག།
སྤྱི་ཟླ་༦ པའི་ཚེས་༡༤ ལུ་ ཇའི་སྒང་ལུ་ འབྲུག་མི་ཨམ་སྲུ་༢ དམར་བསད་འབད་ཡོདཔ་ལས་ མི་ཚུ་རྣམ་རྟོག་ལང་དགོཔ་ བྱུང་ཡོདཔ་ད་ ཨམ་སྲུ་ཅིག་ དབང་བཙོང་འདོད་སྤྱོད་འབད་ཡོད་པའི་ དོགས་སྣང་བྱུང་ནུག།
ཚེ་འདས་ཨམ་སྲུ་༢ ཆ་ར་ རང་སོའི་ཕམ་དང་ སྤུན་ཆ་ཚུ་ལུ་ རྩིས་སྤྲོད་འབད་ཡོདཔ་ད་ ས་མཚམས་ཕྱི་ཁའི་ ཁྲིམས་སྲུང་འགག་པ་གིས་ བྱ་ངན་འབད་མི་ དོགས་ཅན་༢ འཛིན་བཟུང་འབད་ནུག།
འགྲུལ་སྐྱོད་བཀག་དམ་༡ པ།
སྐྱེས་ལོ་༢༥ ལང་མི་ ཨམ་སྲུ་ཅིག་ལུ་ ཀོ་བིཌ་-༡༩ ཡོདཔ་སྦེ་ ངོས་བཟུང་འབད་བའི་ཤུལ་ལས་ སྤྱི་ཟླ་༨ པའི་ཚེས་༡༡ ལུ་ གཞུང་གིས་ རྒྱལ་ཡོངས་འགྲུལ་སྐྱོད་བཀག་དམ་ གསལ་བསྒྲགས་འབད་མི་དང་བསྟུན་ རྫོང་ཁག་ཕྱི་ཁའི་མི་ཚུ་ ཕུན་ཚོགས་གླིང་ལུ་ བརྒྱ་ཕྲག་ལས་བཅད་དེ་ ཐོགས་ལུས་ཡོདཔ་ད་ སྐྱེས་ལོ་༣༠ ལང་མི་ ཕོ་སྐྱེས་དེ་ ཏི་རུ་རྫོགས་སོཔ་ལས་ ཕུན་ཚོགས་གླིང་ཁྲོམ་གྱི་སྦུག་ལུ་ ཟངས་མདོག་དཔལ་རིའི་ ས་ཁོངས་ནང་ཡང་ ཉལ་དགོཔ་བྱུང་ནུག།
དོས་ཕབ་བཀལ་འབད་ས་ལས་ ནད་ཡམས་ཐོན་པའི་ཤུལ་ལས་ ཕུན་ཚོགས་གླིང་ལུ་ ངོས་འཛིན་ཅན་གྱི་ ས་ཁོངས་ལ་ལོ་ཅིག་ནང་ འགྲུལ་སྐྱོད་བཀག་དམ་ ཉིན་གྲངས་༥༠ ལྷགཔ་ཅིག་ བསྟར་སྤྱོད་འབད་ཡོདཔ་མ་ཚད་ ཌཱན་ཊག་དང་ ཨིམ་ཊཱཊ་གི་ ས་ཁོངས་ལས་ཡང་ ནད་ཡམས་ཐོན་ཡོདཔ་ཨིན་པས།
འགྲུལ་སྐྱོད་བཀག་དམ་འབད་བའི་ཤུལ་ལུ་ ཕུན་ཚོགས་གླིང་ལས་ ས་གནས་གཞན་ཁར་ འགྱོ་མི་ཚུ་ ངེས་པར་དུ་ ཟུར་བཞག་ནང་ ཉིནམ་༧ སྡོད་དགོཔ་སྦེ་ ལམ་ལུགས་བཟོ་ཡོདཔ་ཨིན་པས།
འགྲུལ་སྐྱོད་བཀག་དམ་༢ པ།
འགྲུལ་སྐྱོད་བཀག་དམ་༢ པའི་སྐབས་ ཧེ་མ་བཟུམ་སྦེ་ ཉེར་མཁོའི་ཅ་ཆས་ཚུ་ བཀྲམ་སྤེལ་འབདཝ་ད་ དཀའ་ངལ་མ་བྱུང་པའི་ཁར་ རྡོ་དང་ ཚལ་ལུ་ཚུ་ ཉེན་སྲུང་དང་ལྡནམ་སྦེ་ ཕྱིར་བཙོང་འཐབ་ཚུགས་ནུག།
འགྲུལ་སྐྱོད་བཀག་དམ་༢ དེ་ཡང་ ཐིམ་ཕུག་དང་ སྤ་རོའི་མི་སྡེ་ནང་ ནད་ཡམས་ཐོབ་མི་ལུ་བརྟེན་ཨིནམ་ད་ ཕུན་ཚོགས་གླིང་དང་ཕྱདཔ་ད་ བཅུ་ལྟབ་དེ་ཅིག་ ཉེན་ཁ་ཆེཝ་ལས་ ཕུན་ཚོགས་གླིང་ལས་ ས་གནས་གཞན་ཁར་ འགྱོ་བ་ཅིན་ ཉིནམ་༧ གྱི་རིང་ ཟུར་བཞག་ནང་ སྡོད་དགོཔ་སྦེ་ སླབ་མི་ལུ་བརྟེན་ མི་ཚུ་ ཡིད་ཆེས་བསྐྱེད་མ་ཚུགས་པར་ཡོདཔ་ཨིན་པས།
རྒྱལ་འཛིན་གཞུང་སྐྱོང་དང་ཐབས་རིག་སྤེལ་ཁང་ནང་ ཀོ་བིཌ་-༡༩ འི་ སྨན་ཁང་ལུ་ བསྒྱུར་བཅོས་འབད་དེ་ ནད་འབུབ་ཐོབ་མི་ཚུ་ བཞག་ཡོདཔ་བཞིན་དུ་ ནད་ཡམས་ཀྱི་ གནས་སྟངས་དང་ ས་མཚམས་ཁར་ འབད་ནི་དེ་གིས་ ཕུན་ཚོགས་གླིང་དེ་ རང་ལུགས་གནམ་ལོ་ལྕགས་མོ་གླང་ལོ་ནང་ཡང་ ཀོ་བིཌ་-༡༩ འི་གདོང་ལེན་ཐོག་ལུ་ར་ གནས་ནི་བཟུམ་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text:
༉ བསྟན་རྒྱས་ལྷན་ཁག་གིས་ སྤྱི་ཟླ་༤ པའི་ཚེས་༡༥ ལུ་ འཆར་གཞི་༡༢ པའི་ བར་མཚམས་བསྐྱར་ཞིབ་སྙན་ཞུ་ནང་ ཚོང་དང་འབྲེལ་བའི་ གཞི་རྟེན་མཐུན་རྐྱེན་ནང་ ལས་འབྲེལ་གྱི་ གྲུབ་འབྲས་སྦོམ་སྦེ་ར་ བྱུང་ཡོད་པའི་ གསལ་ཞུ་ཕུལ་ཡི།
བློན་ཆེན་གྱི་ ཁྲི་འཛིན་ཐོག་ལས་ བར་མཚམས་བསྐྱར་ཞིབ་འབད་བའི་སྐབས་ ལྷན་ཁག་གིས་ རྒྱལ་ཁབ་ནང་ བཟོ་སྐྲུན་འབད་མི་ ཚོང་འབྲེལ་གཞི་རྟེན་གྱི་ བསྐྱར་ཞིབ་སྙན་ཞུ་ཚུ་ གསལ་ཞུ་ཕུལ་ཡོདཔ་ད་ ལས་འབྲེལ་སྙན་ཞུ་དང་འཁྲིལཝ་ད བསམ་རྩེ་དམ་དུམ་བཟོ་གྲྭ་ཁང་དང་ གསར་སྤང་འཇིགས་མེད་གླིང་གི་ བཟོ་སྐྲུན་ལཱ་ཚུ་ བརྒྱ་ཆ་༧༥ རེ་ བསྒྲུབས་ཡོད་པའི་ཁར་ བསམ་གྲུབ་ལྗོངས་མཁར་ མོ་ཏང་ག་བཟོ་གྲྭ་ཁང་གི་ ལཱ་བརྒྱ་ཆ་༦༡ མཇུག་བསྡུ་སྟེ་ཡོདཔ་ཨིན་པས།
དམ་དུམ་བཟོ་གྲྭ་ཁང་དེ་ རྒྱ་གར་གཞུང་གི་ ལས་འགུལ་ཆུང་བའི་ གྲོགས་རམ་མ་དངུལ་གྱིས་ རྒྱབ་སྐྱོར་འབད་དེ་ཡོདཔ་ད་ ས་ཆ་ཨེ་ཀར་༧༣༠ འབད་མི་ འཇིགས་མེད་ཆོས་གླིང་བཟོ་གྲྭ་ཁང་དེ་ རྒྱལ་ཁབ་ནང་ བཟོ་གྲྭ་ཁང་སྦོམ་ཤོས་ཅིག་འོང་ནི་ཨིན་པས།
ཕུན་ཚོགས་གླིང་དཔག་བསམ་ཁ་ ས་ཐོག་དོས་ཕབ་ལེན་འབད་སར་ བཟོ་སྐྲུན་གྱི་ ལཱ་བརྒྱ་ཆ་༡༥ འབད་ཚར་ཡོདཔ་ད་ ལཱ་བརྒྱ་ཆ་༡༥-༢༠ དེ་ ཤུལ་མའི་འཆར་གཞི་ནང་ འཕྲོ་མཐུད་འབད་དགོཔ་ འབྱུང་ནི་ཨིན་པས།
བསྟན་རྒྱས་ལྷན་ཁག་གི་དྲུང་ཆེན་ ཀརྨ་ཚེ་རིང་གིས་ སླབ་མིའི་ནང་ ཀི་ལོ་མི་ཊར་༡.༢ འབད་མི་ གྱང་རྩིག་རྐྱབ་ནིའི་ལཱ་ བརྒྱ་ཆ་༣༠ མཇུག་བསྡུ་ཡོདཔ་མ་ཚད་ འཁོར་ལམ་སེལ་ནིའི་ ལཱ་ཚུ་ཡང་ འགོ་བཙུགས་ཏེ་ཡོད་ཟེར་ཨིནམ་ད་ དཔག་བསམ་ཁ་ལས་འགུལ་གྱི་དོན་ལུ་ དངུལ་ཀྲམ་ས་ཡ་༩༤༣.༦༥ བཞག་ཡོདཔ་ལས་ སྤྱི་ལོ་༢༠༢༤ ལུ་ མཇུག་བསྡུ་ནིའི་ ལས་འཆར་ཡོདཔ་ཨིན་པས།
ཁོ་གིས་འབད་བ་ཅིན་ ཁག་ཆེ་བའི་ གཞི་རྟེན་མཐུན་རྐྱེན་ཚུ་ཡང་ གཞི་བཙུགས་འབད་ཡོདཔ་བཞིན་དུ་ ལས་སྡེ་༡༤ གིས་ བཟོ་སྐྲུན་འབད་ནི་ འགོ་བཙུགས་ཡོདཔ་ད་ ལས་སྡེ་༣ ལག་ལེན་འཐབ་ནི་ འགོ་བཙུགས་ཏེ་ཡོད་པའི་ཁར་ སྤྱི་ལོ་༢༠༢༠-༢༡ ལུ་ ལས་སྡེ་༢༠ དེ་ཅིག་ ཚུལ་མཐུན་སྦེ་ ལག་ལེན་འཐབ་ཚུགས་ནི་མས་ཟེར་ བཤདཔ་ཨིན་པས།
བསྟན་རྒྱས་དྲུང་ཆེན་གྱིས་ ལས་མིའི་དཀའ་ངལ་ལུ་བརྟེན་ ལས་འགུལ་ཚུ་ དུས་ཚོད་ཁར་ མཇུག་བསྡུ་མ་ཚུགས་པའི་ གདོང་ལེན་སྦོམ་སྦེ་ར་ བྱུང་ཡི་ཟེར་ ཞུ་བའི་ཁར་ ནད་ཡམས་ཀོ་བིཌ་-༡༩ ཐོན་པའི་སྐབས་ དཔག་བསམ་ཁའི་ དོ་ཕབ་ལེན་ས་ཁོངས་དེ་ དགོས་མཁོ་ཅན་ཅིག་སྦེ་ བྱུང་ཡི་ཟེར་ཞུ་ཡི།
ལས་འགུལ་དེ་ དཔག་བསམ་ཁ་ བཟོ་གྲྭ་ཁང་གི་ ཉེ་འདབས་དང་ རྒྱ་གར་དང་ འབྲུག་གི་ས་མཚམས་ཁར་ བཟོ་སྐྲུན་འབད་དོ་ཡོདཔ་ད་ ལས་འགུལ་ནང་ རྒྱ་གར་གཞུང་གིས་ མ་དངུལ་རྒྱབ་སྐྱོར་འབད་དེ་ཡོདཔ་ཨིན་པས།
གཞུང་གིས་འབད་བ་ཅིན་ དོ་ཕབ་ལེན་འབད་སའི་ མཐུན་རྐྱེན་དེ་ དགོས་མཁོ་ཅན་ཅིག་ བྱུང་མི་དེ་ཡང་ དེ་གིས་ གནད་དོན་ཚུ་ སེལ་ཐབས་འབད་ཚུགས་ཟེར་ཨིན་པས།
བསྟན་རྒྱས་དྲུང་ཆེན་གྱིས་ ཞུ་མིའི་ནང་ རྩི་རང་ ཅང་ཅེ་ལུ་ བཟོ་སྐྲུན་འབད་བའི་བསྒང་ཡོད་མི་ ནང་བཟོ་དང་བཟོ་གྲྭ་ཆུང་བའི་ ཕྱི་ལཱ་བརྒྱ་ཆ་༥༤.༧༣ མཇུག་བསྡུ་ཡོདཔ་བཞིན་དུ་ མ་དངུལ་བརྒྱ་ཆ་༧༨.༩༠ ལག་ལེན་འཐབ་ཡོདཔ་ཨིན་པས།
བསྟན་རྒྱས་ལྷན་ཁག་འོག་ལུ་ འཆར་གཞི་༡༢ པའི་ནང་ ལས་རིམ་གཙོ་ཅན་༦ ཡོད་མི་དེ་ཡང་ ལས་སྡེ་སྣ་ཁག་བཟོ་ནི་དང་ རང་བཞིན་གནས་སྟངས་དང་མཐུན་པའི ཚོང་འབྲེལ་དང་ མ་རྩ་གཞི་བཙུགས་ཐོག་ལས་ དཔལ་འབྱོར་ལྷན་ཐབས་དང་ ཕྱིར་ཚོང་ཡར་དྲག་གཏང་ནི་ ཡུན་བརྟན་གྱི་ ཆུར་བརྟེན་གློག་མེ་ཐོན་སྐྱེད་དང་ བཀྲམ་སྤེལ་ལྷན་ཐབས་ལ་སོགས་པ་ཚུ་ཨིན་པས།
ལས་འགུལ་ཚུ་གི་ འཆར་དངུལ་དེ་ དངུལ་ཀྲམ་ཐེར་འབུམ་༤.༩༨༩ ལུ་ ཡར་སེང་སོང་སྟེ་ཡོདཔ་ད་ བསྟན་རྒྱས་ལྷན་ཁག་གིས་ འཆར་གཞི་༡༢ པའི་ བར་མཚམས་ནང་འཁོད་ལུ་ དངུལ་ཀྲམ་ཐེར་འབུབ་༡.༤༡༩ ལག་ལེན་འཐབ་མི་འབདཝ་ད་ བརྒྱ་ཆ་༤༢.༣ རྩིས་ཨིན་པས།
བློན་ཆེན་ཌོག་ཊར་ བློ་གྲོས་ཚེ་རིང་གིས་ གསུངས་མིའི་ནང་ ཀོ་བིཌ་-༡༩ ཐོན་པའི་ ནམ་དུས་ལུ་ ལྷན་ཁག་དང་ ལས་སྡེ་ཚུ་ལས་ ལས་འབྲེལ་གྲུབ་འབྲས་ཀྱི་ རེ་འདོད་སྦོམ་བསྐྱེད་དེ་ མེད་ཟེར་ཨིན་པས།
གཞུང་སྐྱོང་མཆོག་འགྱུར་གྱི་ འཆར་གཞི་ལེགས་ཤོམ་བཟོ་ཐོག་ལས་ ལག་ལེན་དོན་སྨིན་ཅན་སྦེ་ འཐབ་པ་ཅིན་ འཆར་གཞི་༡༢ པ་ བསྐྱར་ཞིབ་འབད་དགོཔ་ཅིག་ཡང་ མི་མཐོང་པས་ཟེར་ བློན་ཆེན་གྱིས་ གསུངས་ཡི།
བློན་ཆེན་གྱིས་ ལག་ལེན་འཐབ་ཐོག་ལས་ ལོ་བསྟར་གཞུང་སྐྱོང་མཆོག་འགྱུར་དེ་ བསྐྱར་ཞིབ་ལེགས་ཤོམ་འབད་དགོཔ་དེ་ཡང་ དེ་ཚུ་ ཤུལ་མའི་འཆར་གཞིའི་ གཞི་རྟེན་ཨིན་མི་ལུ་བརྟེན་ ཨིན་ཟེར་ཨིན་པས།
བློན་ཆེན་གྱིས་ ལོ་བསྟར་གཞུང་སྐྱོང་མཆོག་འགྱུར་གྱི་ ཆ་ཤས་ཐད་ལུ་ གསུངས་མིའི་ནང་ ཀོ་བི་ཌ་-༡༩ དང་ འཛམ་གླིང་བསྒྱུར་བཅོས་འགྱོ་བའི་ སྐབས་དོན་དང་འཁྲིལ་ བཟོ་དགོཔ་བཞིན་དུ་ ལས་སྡེ་ཁག་མ་འདྲཝ་ཚུ་གི་ འཆར་གཞིའི་གྲུབ་འབྲས་དང་ ལག་ལེན་ དེ་ལས་ གནད་དོན་ཚུ་ ཉིན་གྲངས་༡༠ གྱི་ ནང་འཁོད་ལུ་ བསྐྱར་ཞིབ་འབད་འོང་ཟེར་ཨིན་པས།
ད་རེས་ གཞུང་སྐྱོང་མཆོག་འགྱུར་དང་ རྩིས་ལོ་གསར་པའི་(༢༠༢༡-༢༢) འཆར་དངུལ་བགོ་བཀྲམ་ སྟབས་གཅིག་ཁར་ འབད་མི་དེ་ འགོ་དང་པ་ཨིནམ་ད་ དེ་གིས་ གཞུང་ལུ་ དགོས་མཁོ་ངོས་འཛིན་དང་ གཙོ་རིམ་སྒྲིག་ཐོག་ལས་ དེ་དང་འཁྲིལ་ཏེ་ འཆར་དངུལ་བགོ་བཀྲམ་འབད་ནི་ལུ་ ལྷན་ཐབས་འབྱུང་ཚུགས་ཟེར་ བློན་ཆེན་གྱིས་ གསུངས་ཡི།
བློན་ཆེན་གྱིས་འབད་བ་ཅིན་ ལྷན་ཁག་དང་ ལས་ཁུངས་ཚུ་གིས་ ལས་འབྲེལ་གྲུབ་འབྲས་ཀྱི་ ཚད་གཞི་རྐྱངམ་གཅིག་མེན་པར་ གཞུང་སྐྱོང་མཆོག་འགྱུར་དམིགས་གཏད་ཀྱི་ སྤུས་ཚད་ལུ་ཡང་ བལྟ་དགོ་ཟེར་ཨིན་པས།
གཞུང་གིས་ ཆུར་བརྟེན་གློག་མེའི་ སྲིད་བྱུས་བསྐྱར་ཞིབ་འབད་དོ་ཟེར་ འགོ་དཔོན་ཅིག་གིས་ སླབ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
LibreOffice 7.4 Help
ཚིག་ཡིག་ཡིག་ཆ་ནང་ལུ་ ཁྱོད་ཀྱིས་འཕྲོ་མཐུད་ཅན་སྦེ་ཨང་བཏགས་ཡོད་པའི་དཔར་བཤད་འདི་ ཚད་རིས་ཚུ་ ཐིག་ཁྲམ་ཚུ་ གཞི་ཁྲམ་ཚུ་ དང་འབྲི་ནིའི་དངོས་པོ་ཚུ་ལུ་ཁ་སྐོང་རྐྱབས་ཚུགས།
ཁྱོད་ཀྱིས་དཔར་བཤད་ཚུ་གི་དབྱེ་བ་སོ་སོ་གི་དོན་ལུ་ཚིག་ཡིག་དང་ཨང་གྲངས་ཁྱབ་ཚད་ཚུ་ཞུན་དག་འབད་ཚུགས།
ཁྱོད་ཀྱིས་དཔར་བཤད་འདི་པར་ཅིག་ལུ་ཡང་ན་དངོས་པོ་ཅིག་ལུ་ཁ་སྐོང་རྐྱབས་པའི་སྐབས་ དངོས་པོ་དང་དཔར་བཤད་ཀྱི་ཚིག་ཡིག་དེ་ གཞི་ཁྲམ་གསརཔ་ཅིག་ནང་ལུ་གཅིག་ཁར་བཞགཔ་ཨིན། ཁྱོད་ཀྱིས་དཔར་བཤད་འདི་ཐིག་ཁྲམ་ཅིག་ལུ་ཁ་སྐོང་རྐྱབས་པའི་སྐབས་ དཔར་བཤད་ཚིག་ཡིག་དེ་ ཐིག་ཁྲམ་གྱི་ཤུལ་མམ་ལུ་དོན་མཚམས་ཅིག་སྦེ་བཙུགསཔ་ཨིན། ཁྱོད་ཀྱིས་དཔར་བཤད་དེ་གཞི་ཁྲམ་ཅིག་ལུ་ཁ་སྐོང་རྐྱབས་པའི་སྐབས་ ཡོད་བཞིན་པའི་ཚིག་ཡིག་དེ་གི་ཡང་ཅིན་ཧེ་མ་ཡང་ན་ཤུལ་མ་ དཔར་བཤད་ཚིག་ཡིག་དེ་གཞི་ཁྲམ་ནང་གི་ཚིག་ཡིག་འདི་ལུ་ཁ་སྐོང་རྐྱབས་ཨིན།
དངོས་པོ་དང་དཔར་བཤད་གཉིས་ཆ་རང་སྤོ་བཤུད་འབད་ནིའི་དོན་ལས་ འ་ནི་རྣམ་གྲངས་ཚུ་ཡོད་མི་གཞི་ཁྲམ་འདི་འདྲུད། ཁྱོད་ཀྱིས་གཞི་ཁྲམ་འདི་སྤོ་བཤུད་འབད་བའི་ཤུལ་ལས་ དཔར་བཤད་ཨང་བཏགས་ནི་འདི་དུས་མཐུན་བཟོ་ནིའི་དོན་ལས་ F9 ཨེབ།
To define a caption proceed as follows:
ཁྱོད་ཀྱིས་དཔར་བཤད་གཅིག་ཁ་སྐོང་རྐྱབས་དགོ་མནོ་མི་རྣམ་གྲངས་འདི་སེལ་འཐུ་འབད།
བཙུགས་ - དཔར་བཤད་གདམ་ཁ་རྐྱབས།
Select the options that you want, and then click Figure.. If you want, you can also enter different text in the box, for example
ཁྱོད་ཀྱིས་དཔར་བཤད་འདི་ཐད་ཀར་དུ་ཡིག་ཆ་འདི་ནང་ཞུན་དག་འབད་ཚུགས།
དཔར་བཤད་འདི་ དཔར་བཤད་ དབྱེ་རིམ་དེ་གི་མིང་དང་མཐུན་མི་དོན་མཚམས་བཟོ་རྣམ་དང་གཅིག་ཁར་རྩ་སྒྲིག་འབདཝ་ཨིན། དཔེར་ན་ ཁྱོད་ཀྱིས་ "Table" དཔར་བཤད་ཅིག་བཙུགསཔ་ཨིན་པ་ཅིན་ "Table" དོན་མཚམས་བཟོ་རྣམ་འདི་དཔར་བཤད་ཚིག་ཡིག་འདི་ལུ་འཇུག་སྤྱོད་འབདཝ་ཨིན།
LibreOffice can automatically add a caption when you insert an object, graphic, frame, or table. Choose - LibreOffice Writer - AutoCaption.


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ བརྡ་འཕྲིན་ཨང་ ཨི་སི་བི་/བརྡ་འཕྲིན་-༠༡/༢༠༡༨/༤༤༨༩ སྤྱི་ཚེས་༡༦-༢-༢༠༡༨ དང་འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༣༤ ཅན་མ་ཚུ་དང་འཁྲིལ་སྤྱི་ཚོགས་གསུམ་པའི་ རྒྱལ་ཡོངས་ཚོགས་སྡེ་བཙག་འཐུ་ ༢༠༡༨ ཀྱི་བཙག་འཐུའི་ཐོ་ཡིག་མཐའ་དཔྱད་འདི་གསར་སྟོན་འབདཝ་ཨིན།
བཙག་འཐུའི་ཐོ་ཡིག་མཐའ་དཔྱད་འདི་ སྤྱི་ཚེས་༡༥-༢-༢༠༡༨ ལས་ ༢༥-༢-༢༠༡༨ ཚུན་གྱི་དུས་ཡུན་རིང་ལུ་ རྫོང་ཁག་ཚུ་ལས་ “ཐོབ་བརྗོད་དང་ དགག་ཆ་” བཀོད་དེ་ཡོད་མི་ཚུ་ མཉམ་བསྡབ་དང་བསྒྱུར་བཅོས་ཚུ་འབད་བའི་ཤུལ་ལུ་ རྒྱལ་ཡོངས་ཚོགས་སྡེ་བཙག་འཐུ་ ༢༠༡༨ ཀྱི་ཆ་བཞག་ཚེས་གྲངས་ སྤྱི་ཚེས་ ༠༡-༠༡-༢༠༡༨ ཚུན་ལུ་ ཚོགས་རྒྱན་སྐྱུར་མི་ཡོངས་བསྡོམས་༤༣༢,༠༣༠ ཡོད་མི་ནང་ལས་ ཨམ་སྲུ་༢༢༠,༨༨༡ དང་ ཕོ་རྒས་༢༡༡,༡༤༩ ཨིན་མས།
བཙག་འཐུའི་ཐོ་ཡིག་འདི་ རང་སོའི་རྫོང་ཁག་དང་འཁྲིལ་ ཁ་དབྱེ་སྟེ་གཤམ་འཁོད་ལྟར་དུ་ཡོད་མི་ཚུ་ཡང་
རྒྱལ་ཁབ་ནང་གི་ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཡོངས་བསྡོམས་ལས་ རྒྱལ་ཡོངས་ཚོགས་སྡེ་ ༢༠༡༨ བཙག་འཐུའི་དོན་ལུ་ འགྲེམ་ཐོག་རྒྱན་ཤོག་གི་ཚོགས་རྒྱན་སྐྱུར་མི ༨༨༩༡༥ གིས་ འགྲེམ་ཐོག་རྒྱན་ཤོག་གི་ཐོ་བཀོད་འབད་དེ་ཡོད།
ཚོགས་རྒྱན་སྐྱུར་མི་ངོ་རྐྱང་རེ་རེ་བཞིན་གྱིས་ ཁོ་/མོ་རའི་ཚོགས་རྒྱན་ས་ཁོངས་སྐོར་ ཚོགས་རྒྱན་སྐྱུར་མིའི་ཐོ་བཀོད་གནས་རིམ་དང་ བརྡ་དོན་ཚུ་ འབྲུག་གི་བཙག་འཐུ་ལྷན་ཚོགས་ཀྱི་ཡོངས་འབྲེལ་འཆར་སྒོ་ www.ecb.bt or access using the ECB Mobile application “Electoral Info” which can be downloaded from google play store for Android User or app store for IOS User ཐོག་ལས་ ཡང་ན་ འགྲུལ་འཕྲིན་ལག་ལེན་ཐོག་ལས་ཡང་ བརྟག་ཞིབ་འབད་ཚུགས།
བཙག་འཐུའི་ཐོ་ཡིག་མཐའ་དཔྱད་འདི་ འབྲེལ་ཡོད་རྫོང་ཁག་བཙག་འཐུ་ཡིག་ཚང་ ཡང་ན་ ངོས་ལེན་འགོ་དཔོན་གྱི་ཡིག་ཚང་ཁག་ ཡང་ན་ འབྲུག་གི་བཙག་འཐུ་ལྷན་ཚོགས་ལྟེ་བ་ཚུ་ནང་གཟིགས་ཞིབ་འབད་ཚུགས།
རང་ལུགས་གནམ་ལོ་ ས་ཕོ་ཁྱི་ལོ་ཟླ་གཉིས་པའི་ཚེས་ ༥ འམ་ སྤྱི་ལོ་༢༠༡༨ ཟླ་༣ པའི་ཚེས་༢༢ ལུ་སྤེལ།
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
༉ སྤྱི་ཟླ་༡༡ པའི་ཚེས་༢༣ ལུ་ ཐིམ་ཕུག་ལུ་ ས་གཏེར་ལས་ཁུངས་ཀྱིས་ འབྲུག་ལུ་ ཡོངས་འབྲེལ་གྱི་ ལམ་ལུགས་ཆ་ཚང་སྤྲོད་ནིའི་ ཆ་ཤས་ཅིག་སྦེ་ ཡོངས་འབྲེལ་ཐོག་གི་ མི་མང་ཞབས་ཏོག་ཚུ་ གཞི་སྒྱུར་འབད་ནིའི་དོན་ལས་ ས་གཏེར་བདག་སྐྱོང་ལམ་ལུགས་གསརཔ་ འགོ་འབྱེད་ཡོདཔ་ཨིན་པས།བསྟན་རྒྱས་བློན་པོ་ ལོག་ནཱཐ་ཤར་མ་དང་འཁྲིལཝ་ད་ དེ་བཟུམ་མའི་ གཅིག་སྒྲིལ་ཡོངས་འབྲེལ་གོ་སྐབས་ཀྱིས་ མི་མང་ལུ་ དྭངས་གསལ་དང་ …རྒྱས་པར་ལྷག། »
ཕྱི་རྒྱལ་ལུ་སྡོད་མི་ འབྲུག་མི་༡༤ ལུ་ ནད་ཡམས་ཀོ་རོ་ན་བའེ་རཱསི་ཐོབ་ཡོདཔ།
༉ འབྲུག་རྒྱལ་ཁབ་ནང་ ད་ཚུན་ གྱི་བར་ན་ ནད་ཡམས་ཀོ་ར་ན་བའེ་རཱསི་༼Covid-19༽ ཐོབ་མི་ འབྲུག་མི་༣ ལས་བརྒལ་མེད་རུང་ ཕྱི་རྒྱལ་ལུ་ ལཱ་འབད་མི་དང་ ཤེས་ཡོན་སྦྱང་མི་ འབྲུག་མི་བསྡོམས་༡༤ ལུ་ ནད་འབུབ་ཐོབ་སྟེ་ཡོདཔ་ཨིན་པས། དེ་ཡང་ ཕྱི་རྒྱལ་ལུ་ འབྲུག་མི་༡༤ ལུ་ ཀོ་བིཌ་-༡༩ ཐོབ་སྟེ་ཡོད་པའི་སྐོར་ …རྒྱས་པར་ལྷག། »
ཕྱི་མི་ནང་སྐྱོད་ལས་ཁུངས་ཀྱིས་ ཁྲིམས་འགལ་འབད་མི་ཚུ་ལུ་ ཉེས་ཁྲིམས་དམ་དམ་བཀལ་ནི།
༉ ཕྱི་མི་ནང་སྐྱོད་ལས་ཁུངས་ཀྱིས་ ས་མཚམས་བདའ་སྟེ་ འབྲུག་གི་ཕྱི་མི་ནང་སྐྱོད་བཅའ་ཁྲིམས་དང་ སྒྲིག་གཞི་ཚུ་ལུ་ མ་གནས་མི་ ཁྲིམས་འགལ་པ་ཚུ་ལུ་ ཉེས་བྱ་དང་ ཉེས་ཁྲིམས་ཚུ་ དམ་དམ་བཀལ་ནི་ཨིན་ཟེར་ ཉེན་བརྡ་འབདཝ་ཨིན་པས། ལས་ཁུངས་ཀྱིས་ མི་མང་གསལ་བསྒྲགས་ནང་ བཀོད་མི་དང་འཁྲིལཝ་ད་ ཀོ་བིཌ- ༡༩ གི་ནད་གཞི་ལས་འབྱུང་བའི་ ཉེན་ཁ་མར་ཕབ་འབད་ནི་དང་ ནད་གཞི་འདི་ རྒྱལ་ཁབ་ནང་ན་ …རྒྱས་པར་ལྷག། »
ནད་ཡམས་ཀོ་རོ་ན་བའེ་རཱསི་༼COVID-19༽ གི་ དུས་མཐུན་གནས་ཚུལ།
༉ ཕྱི་རྒྱལ་ལས་ རྒྱལ་ཁབ་ནང་འོང་མི་ འབྲུག་མི་ཚུ་གིས་ ནད་འབུབ་འབག་འོང་ནིའི་ གནོད་ཉེན་སྦོམ་ཡོད་ཟེར་ བློན་ཆེན་ཌོག་ཌར་བློ་གྲོས་ཚེ་རིང་གིས་ ད་རིས་ གནས་ཚུལ་ཞལ་འཛོམས་ནང་གསུངས་ཡི། བློན་ཆེན་གྱིས་འབད་བ་ཅིན་ འབྲུག་འདི་ ནད་ཡམས་དང་འབྲེལ་བའི་ ཚབས་ཆེན་གྱི་གནས་རིམ་ ལི་ཝང་ངམ་ ཚད་ལྡན་གྱི་ བར་ཆད་ནང་ཡོད་ཟེར་ཨིན་པས། འགྲུལ་པ་ཚུ་ལུ་ཞུ་བསྐུལ། རྒྱལ་ཁབ་ནང་ ཀོ་བིཌ་-༡༩ …རྒྱས་པར་ལྷག། »
དབང་འདུས་ཕོ་བྲང་དང་ ཕུན་ཚོགས་གླིང་ཁྲོམ་སྡེའི་ སློབ་གྲྭ་ཚུ་ སྒོ་བསྡམ་ནི།
༉ བློན་ཆེན་ཡིག་ཚང་གིས་ གསལ་བསྒྲགས་འབད་མིའི་ནང་ དབང་འདུས་ཕོ་བྲང་རྫོང་ཁག་དང་ ཕུན་ཚོགས་གླིང་ཁྲོམ་སྡེ་འོག་ལུ་ཡོད་མི་ སློབ་གྲྭ་ཚུ་ སྤྱི་ཟླ་༣ པའི་ཚེས་༩ ལས་༡༥ ཚུན་ སྒོ་བསྡམ་ནི་ཟེར་ཨིན་པས། དེ་ཡང་ གཞུང་གིས་ ནད་ཡམས་ཀོ་རོ་ན་བའེ་རཱསི་(COVID-19) གི་ གནོད་ཉེན་ཚུ་ལུ་ ལྟ་རྟོག་དམ་སྒྲིང་དང་ སྔོན་འགོག་གི་ བརྩོན་ཤུགས་བསྐྱེད་བཞིན་དུ་ཡོད་པའི་ ནམ་དུས་ལུ་ …རྒྱས་པར་ལྷག། »
ཀོ་རོ་ན་བའེ་རཱསི་ནད་འབུབ་མེད་པའི་གྲུབ་འབྲས།
༉ དུས་ཡུན་ཆུ་ཚོད་༢ ཀྱི་ཧེ་མར་ བློན་ཆེན་ཡིག་ཚང་ལས་ གནས་ཚུལ་གསར་བཏོན་འབད་མི་དང་འཁྲིལཝ་ད་ བཀྲིས་སྒང་ལུ་ ཀོ་རོ་ན་བའེ་རཱསི་(COVID-19) ཐོབ་ཡོད་པའི་ དོགས་པ་ཅན་གྱི་ དཔེ་ཚད་དེ་ གསར་སྦིས་ཐང་རྒྱལ་འཛིན་ནད་རིགས་བཀག་འཛིན་ལྟེ་བ་གིས་ བརྟག་དཔྱད་འབད་བའི་སྐབས་ ནད་འབུབ་མེད་པའི་ མངོན་གསལ་བྱུང་ནུག་ཟེར་ཨིན་པས། དཔེ་ཚད་དེ་ བུམ་ཐང་ལས་ གནམ་གྲུ་ནང་ འབག་འོང་སྟེ་ ལྟེ་བའི་ནང་ ད་རིས་དྲོ་པའི་ཆུ་ཚོད་༩.༢༣ …རྒྱས་པར་ལྷག། »
དཔེ་དེབ་རྩོམ་པ་པོ་ ལོག་སྟེ་ར་ དོ་དམ་འོག་ལུ་བཏང་ཡོདཔ།
༉ ད་རིས་དྲོ་པར་ ཀྲོང་གསར་རྫོང་ཁག་ཁྲིམས་འདུན་གྱིས་ སྟག་རྩེ་མཐོ་རིམ་སློབ་གྲྭའི་ ལེགས་སྦྱར་བ་བགྲེསཔ་དེ་གི་ གློད་གྲོལ་ཆ་མེད་བཏང་སྟེ་ ལོག་སྟེ་ར་ ཁྲིམས་སྲུང་འགག་སྡེའི་ དོ་དམ་འོག་ལུ་ བཞག་དགོ་པའི་ བཀའ་རྒྱ་གནང་ནུག། དེ་ཡང་ བརྡབ་གསིག་འཁྲིག་ཆགས་ཀྱི་ རྩོད་བཤེར་ནང་ ཉེས་འཛུགས་ཅན་གྱིས་ དཔེ་དེབ་ཊར་ནིང་པོནཊ་ཟེར་མི་ཅིག་ རྩོམ་སྒྲིག་དང་ པར་སྐྲུན་འབད་དེ་ མི་མང་ལུ་བཙོང་ནི་ འགོ་བཙུགས་མི་དེ་ …རྒྱས་པར་ལྷག། »
ཇོ་མོ་གཙང་ཁ་ལུ་ ཁྱིམ་དང་སྦྲགས་ བུཚ་ཅིག་འཚིགས་ཡོདཔ།
༉ ཁ་ཙ་ བསམ་གྲུབ་ལྗོངས་མཁར་ལུ་ ཐོག་ཚད་༡ འབད་མི་ཁྱིམ་ཅིག་ལུ་ མེ་རྐྱེན་བྱུང་མི་དེ་ནང་ སྐྱེས་ལོ་༨ ལང་མི་ བུཚ་ཅིག་ འཚིགས་ཡོདཔ་ད་ རྐྱེན་ངན་དེ་ ནུབ་མོའི་ཆུ་ཚོད་༡༠:༢༥ དེ་ཅིག་ཁར་ ཇོ་མོ་གཙང་ཁ་འབྲུག་འགྲེམ་ཡིག་ཚང་གི་ ཉེ་འདབས་ལུ་ བྱུང་ཡོདཔ་ཨིན་པས། གནས་ཚུལ་བྱིན་མི་ཚུ་དང་འཁྲིལཝ་ད་ མེ་རྐྱེན་དེ་ སྤྱ་རྩི་པེམ་འབར་ལས་ བྱུང་ཡོད་པའི་ …རྒྱས་པར་ལྷག། »
རྒྱལ་ཡོངས་དུས་ཆེན་ཐེངས་༡༡༢ པ་བརྩི་སྲུང་ཞུ་སར་ འབྲུག་མི་ག་ར་གིས་ བཅའ་མར་གཏོགས་གནང་།
ལྷ་ོཨེ་ཤི་ཡཱན་རྩེད་རིགས་འགྲན་བསྡུར་ནང་ འབྲུག་གིས་ ལི་གི་རྟགས་མ་༢ ཐོབ་ཡོདཔ།
༉ ཁ་ཙ་ ནེ་པཱལ་གྱི་རྒྱལ་ས་ ཀཱཐ་མཱན་ཌུ་ལུ་ ལྷ་ོཨེ་ཤི་ཡཱན་རྩེད་རིགས་འགྲན་ བསྡུར་ཐེངས་༡༣ པའི་རྩེད་འགྲན་ནང་ འབྲུག་ལས་ ཚེ་རིང་དབྱངས་ཅན་གྱིས་ ཊའེ་ཀཱོན་ཌོ་འགྲན་བསྡུར་འབད་མི་ལས་ ཨང་༣ པ་ཐོན་པའི་གསོལ་རས་ ལི་གི་རྟགས་མ་ཐོབ་ཡོདཔ་མ་ཚད་ ཀ་རི་ཊི་འགྲན་བསྡུར་ནང་ ཤེས་རབ་དབང་ཕྱུག་གིས་ཡང་ ལི་གི་རྟགས་མ་ཐོབ་ཡོད་པའི་གནས་ཚུལ།རྒྱས་པར་ལྷག། »


text:
LibreOffice 7.4 Help
ཚིག་ཡིག་གི་ཡིག་ཆ་གི་ཐོག་ལས་ གཞི་རིམ་ཡིག་གཟུགས་ སྐད་ཡིག་ ཡིག་འབྲུ་གཞི་སྒྲིག་ ཡང་ན་ མཚམས་ཚུ་གདམ་ཁ་ག་འདི་ ནང་འདྲེན་དང་ཕྱིར་འདྲེན་འབད་ཡོད་ག་ཁྱོད་ཀྱིས་གསལ་བཀོད་འབད་བཏུབ། ཁྱོད་ཀྱིས་ ཚགས་མ་དང་བཅས་ཨེ་ཨེསི་སི་ཨའི་ཨའི་ཡིག་སྣོད་མངོན་གསལ་འབདཝ་ད་"Text Encoded"ཡང་ན་ ཁྱོད་ཀྱིསཡིག་ཆ་འདི་གོ་དང་པ་སྲུང་པའི་བསྒང་དང་ ཡང་ན་ ཁྱོད་ཀྱིས་ མིང་གཞན་མི་དང་བཅས་ "save as" འབད་བའི་བསྒང་ཌའི་ལོག་འདི་འབྱུངམ་ཨིན།
ཁྱོད་རའི་ཡིག་སྣོད་འདི་འདྲེན་དང་ཕྱིར་འདྲེན་གྱི་དོན་ལས་གཞི་སྒྲིག་འདི་ངེས་འཛིན་འབདཝ་ཨིན། ཕྱིར་འདྲེན་འབད་བའི་བསྒང་ཡིག་འབྲུའི་གཞི་སྒྲིག་དང་དོན་མཚམས་རྒྱུན་ཆད་ འདི་ངེས་འཛིན་འབད་བཏུབ།
ཕྱིར་འདྲེན་དང་ནང་འདྲེན་གྱི་དོན་ལས་ཡིག་སྣོད་ཀྱི་ཡིག་འབྲུའི་གཞི་སྒྲིག་འདི་གསལ་བཀོད་འབདཝ་ཨིན།
For Unicode character set only, a byte order mark (BOM) is a sequence of bytes used to indicate Unicode encoding of a text file. The presence of the UTF-8 BOM is optional and may cause problems with some software, especially legacy software not designed to handle UTF-8.
སྔོན་སྒྲིག་ཡིག་གཟུགས་འདི་གཞི་སྒྲིག་འབད་བཞིནམ་ལས་ ཚིག་ཡིག་འདི་དམིགས་བསལ་གྱི་ཡིག་གཟུགས་ནང་བཀྲམ་སྟོན་འབད་དགོ་ཟེར་ ཁྱོད་ཀྱིས་གསལ་བཀོད་འབད། ཐོབ་ཚིགས་པའི་ཡིག་གཟུགས་ཚུ་ ཁྱོད་རའི་གློག་རིག་གུ་བཀྲམ་སྟོན་འབདཝ་ཨིན།
འ་ནི་འདི་ཧེ་མ་ལས་ངེས་འཛིན་མ་འབད་བར་ཡོད་པ་ཅིན་ ཚིག་ཡིག་གི་སྐད་ཡིག་འདི་གསལ་བཀོད་འབདཝ་ཨིན། འ་ནི་གཞི་སྒྲིག་འདི་ ནང་འདྲེན་འབད་བའི་བསྒང་རྐྱངམ་ཅིག་ཐོབ་ཚུགས།
ཚིག་ཡིག་གྲལ་ཐིག་གི་དོན་ལུ་དོན་མཚམས་རྒྱུན་ཆད་ཀྱི་དབྱེ་བ་འདི་ངེས་འཛིན་འབདཝ་ཨིན།
བཟོ་སྟོན་ "Carriage Return" and a "Linefeed"འ་ནི་གདམ་ཁ་འདི་སྔོན་སྒྲིག་ཨིན།
བཟོ་སྟོན་ "Carriage Return" དོན་མཚམས་རྒྱུན་ཆད་བཟུམ་སྦེ།
བཟོ་སྟོན་"Linefeed" as the དོན་མཚམས་རྒྱུན་ཆད།


text:
LibreOffice 7.4 Help
Specify hyphenation and pagination options.
Specify the hyphenationཚིག་ཡིག་ཡིག་ཆ་ཚུ་གི་དོན་ལུ་ གདམ་ཁ།
དོན་མཚམས་ནང་ལུ་དགོས་མཁོ་ཡོད་པའི་སྦྲེལ་རྟགས་དེ་ རང་བཞིན་གྱིས་བཙུགསཔ་ཨིན།
Don't insert hyphens in words written entirely in capital letters.
Don't insert hyphens in the last word of paragraphs.
སྦྲལ་རྟགས་དེ་བཙུགས་མ་ཚར་བའི་ཧེ་མ་ གྲལ་ཐིག་གི་མཇུག་ལུ་བཞག་ནིའི་དོན་ལུ་ ཡིག་འབྲུའི་གྱངས་ཁ་ཉུང་མཐའ་དེ་ཐོ་བཀོད་འབད།
སྦྲལ་རྟགས་ཀྱི་ཤུལ་ལས་ གྲལ་ཐིག་གི་འགོ་ཐོག་གུ་འབྱུང་དགོ་པའི་ཡིག་འབྲུ་ཉུང་མཐའ་དེ་ཐོ་བཀོད་འབད།
སྦྲལ་རྟགས་བཀོད་ཡོད་པའི་རིམ་མཐུད་གྲལ་ཐིག་མང་མཐའ་ཐོ་བཀོད་འབད་
Enter the minimum word length in characters that can be hyphenated.
To reduce hyphenation, enter the length of the hyphenation zone. Instead of the possible hyphenation, the line will break between words, if the remaining horizontal space does not exceed the hyphenation zone. Hyphenation zone results in enlarged spaces between words in justified text, and greater distance from paragraph margins in non-justified text.
ཤོག་ལེབ་ ཡང་ན་ ཀེར་ཐིག་གདམ་ཁ་དེ་breakདེ་གསལ་བཀོད་འབད།
ཞིབ་དཔྱད་སྒྲོམ་འདི་སེལ་འཐུ་འབད་ཞིནམ་ལས་ དེ་ལས་ ཁྱོད་ཀྱིས་ལག་ལེན་འཐབ་དགོ་མནོ་མི་མཚམས་ཀྱི་དབྱེ་བ་དེ་སེལ་འཐུ་འབད།
ཁྱོད་ཀྱིས་བཙུགས་དགོ་མནོ་མི་མམཚམས་ཀྱི་དབྱེ་བ་དེ་སེལ་འཐུ་འབད།
ཁྱོད་ཀྱིས་མཚམས་དེ་ག་སྟེ་ལུ་བཙུགས་ནི་ཨིན་ན་སེལ་འཐུ་འབད།
ཞིབ་དཔྱད་སྒྲོམ་འདི་སེལ་འཐུ་འབད་ཞིནམ་ལས་ དེ་ལས་ ཁྱོད་ཀྱིས་མཚམས་ཀྱི་ཤུལ་ལས་ཤོག་ལེབ་དང་པམ་གི་དོན་ལུ་ལག་ལེན་འཐབ་དགོ་མནོ་མི་ ཤོག་ལེབ་ཀྱི་བཟོ་རྣམ་དེ་སེལ་འཐུ་འཐུ་འབད།
མཚམས་ཀྱི་ཤུལ་ལས་ཤོག་ལེབ་དང་པམ་གི་དོན་ལུ་ལག་ལེན་འཐབ་ནིའི་དོན་ལུ་ རྩ་སྒྲིག་འབད་ནིའི་བཟོ་རྣམ་དེ་སེལ་འཐུ་འབད།
Enter the page number for the first page that follows the break. If you want to continue the current page numbering, leave the checkbox unchecked.
ཤོག་ལེབ་མཚམས་ཀྱི་སེ་མ་དང་ཤུལ་ལས་ འབྱུང་མི་དོན་མཚམས་ཚུ་གི་དོན་ལུ་ ཚིག་ཡིག་དབབ་རྒྱུན་གདམ་ཁ་དེ་ཚུ་གསལ་བཀོད་འབད།
མཚམས་དེ་སེལ་འཐུ་འབད་ཚར་ཞིནམ་ལས་ དོན་མཚམས་ཧྲིལ་བུ་དང་ ཡང་ན་ ཀེར་ཐིག་དེ་ཤོག་ལེབ་གཞན་མི་ལུ་སྤོ་བཤུད་འབདཝ་ཨིན།
མཚམས་དང་ཡང་ན་ ཀེར་ཐིག་གི་མཚམས་འདི་བཙུགས་པའི་སྐབས་ལུ་ ད་ལྟོའི་དོན་མཚམས་དང་ འོག་གི་དོན་མཚམས་དེ་གཅིག་ཁར་བཞགཔ་ཨིན།
དེ་གིས་ ཤོག་ལེབ་མཚམས་ཀྱི་ཧེ་མ་ དོན་མཚམས་ནང་ལུ་གྲལ་ཐིག་གི་གྱངས་ཁ་ཉུང་མཐའ་དེ་གསལ་བཀོད་འབདཝ་ཨིན། ཞིབ་དཔྱད་སྒྲོམ་འདི་སེལ་འཐུ་སེལ་འཐུ་འབད་ཞིནམ་ལས་ གྲལ་ཐིག་སྒྲོམ་ནང་ལུ་ཐོ་བཀོད་འབད། ཤོག་ལེབ་ཀྱི་མཇུག་ལུ་ཡོད་མི་གྲལ་ཐིག་གྱངས་ཁ་ཚུ་ གྲལ་ཐིག་སྒྲོམ་ནང་ལུ་གསལ་བཀོད་འབད་ཡོད་མི་དངུས་བསྡོམས་དེ་ལས་ ཉུ་སུ་ཡོད་པ་ཅིན་ དོན་མཚམས་དེ་ཤོག་ལེབ་ཤུལ་མམ་ལུ་སྤོ་བཤུད་འབདཝ་ཨིན།
མཚམས་ཀྱི་ཤུལ་མའི་ཤོག་ལེབ་དང་པམ་དེ་ནང་ལུ་ཡོད་མི་གྲལ་ཐིག་ཚུ་གི་གྱངས་ཁ་ ཉུང་མཐའ་དེ་གསལ་བཀོད་འབདཝ་ཨིན། ཞིབ་དཔྱད་སྒྲོམ་འདི་སེལ་འཐུ་འབད་ཞིནམ་ལས་ དེ་ལས་གྲལ་ཐིག་ཚུ་གི་ སྒྲོམ་ནང་ལུ་ཨང་གངས་ཅིག་ཐོ་བཀོད་འབད། ཤོག་ལེབ་ཀྱི་སྤྱི་ཏོག་གུ་ཡོད་མི་གྲལ་ཐིག་ཚུ་གི་གྱངས་དེ་ གྲལ་ཐིག་ཚུ་གི་ སྒྲོམ་ནང་ལུ་གསལ་བཀོད་འབད་ཡོད་མི་དངུལ་བསྡོམས་དེ་ལས་ཉུང་སུ་ཡོད་པ་ཅིན་ མཚམས་ཀྱི་གནས་ས་འདི་བདེ་སྒྲིག་འབདཝ་ཨིན།


text:
༉ ཤེས་རིག་ལྷན་ཁག་གིས་ འཆར་གཞི་༡༢ པའི་ བར་མཚམས་བསྐྱར་ཞིབ་ཀྱི་ སྙན་ཞུ་ཕུལ་བའི་སྐབས་ ད་ཚུན་གྱི་བར་ན་ སློབ་རིམ་༡༠ པ་ མཐར་འཁྱོལ་མི་ཚུ་ གཞུང་གི་སློབ་གཉེར་གྲོགས་རམ་ཐོག་ལུ་ སྒེར་གྱི་སློབ་གྲྭ་ཚུ་ནང་ འཛུལ་བའི་སྐབས་ ཟད་འགྲོ་དངུལ་ཀྲམ་༦༣༧.༥ དེ་ཅིག་ བཏང་ནུག་ཟེར་ཨིན་པས།
དེ་ཡང་ སྤྱི་ལོ་༢༠༡༩ ལུ་ དངུལ་ཀྲམ་ས་ཡ་༡༦༤.༧༡ དང་ སྤྱི་ལོ་༢༠༢༠ ལུ་ དངུལ་ཀྲམ་ས་ཡ་༢༨༠.༢༧ དེ་ལས་ དུས་ཅི་ དངུལ་ཀྲམ་ས་ཡ་༡༩༢.༥༣ བཏང་ཡོདཔ་ཨིན་པས།
གཞུང་གིས་ སློབ་གཉེར་གྲོགས་རམ་དེ་ཡང་ སྤྱི་ལོ་༢༠༡༩ འི་སློབ་དུས་ལས་ འགོ་བཙུགས་ཡོདཔ་ལས་ ད་ལྟོ་ཚུན་ཚོད་ སྒེར་གྱི་སློབ་གྲྭ་༢༡ ནང་ སློབ་རིམ་༡༠ པ་མཐར་འཁྱོལ་མི་ སློབ་ཕྲུག་༡༣,༥༨༣ དེ་ཅིག་ འཛུལ་ཞུགས་འབད་ནུག།
དུས་ཅིའི་ སློབ་དུས་ལས་ གཞུང་གི་སློབ་གཉེར་གྲོགས་རམ་ཐོག་ལུ་ སྒེར་གྱི་སློབ་གྲྭ་༢༠ ནང་ སློབ་རིམ་༡༠ པ་ མཐར་འཁྱོལ་མི་༡,༨༠༠ འཛུལ་ནི་ཨིན་མི་དེ་ མཇུག་འོང་ནི་ཨིནམ་ད་ དེ་ཡང་ གཞུང་གིས་ སང་ཕོད་ལས་ སློབ་རིམ་༡༠ པ་མཐར་འཁྱོལ་མི་ག་ར་ གཞུང་གི་སློབ་གྲྭ་ཚུ་ནང་ ལེན་ནི་ཨིན་པས།
གཞུང་གིས་ སློབ་གཉེར་གྲོགས་རམ་གྱི་འཐུས་ ནང་སྡོད་སློབ་ཕྲུག་ཚུ་ལུ་ དངུལ་ཀྲམ་༧༠,༠༠༠ རེ་དང་ ཕྱི་སྡོད་སློབ་ཕྲུག་ཚུ་གི་འཐུས་ དངུལ་ཀྲམ་༤༠,༠༠༠ རེ་ བྱིན་ཐོག་ལས་ སྒེར་གྱི་སློབ་གྲྭ་ཚུ་ནང་ བགོ་བཀྲམ་འབད་ཡོདཔ་ཨིན་པས།
གནད་དོན་དེ་གི་སྐོར་ལས་ བར་མཚམས་བསྐྱར་ཞིབ་སྐབས་ གསུང་གྲོས་གནང་ཡོདཔ་ད་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་དང་ དངུལ་རྩིས་ལྷན་ཁག་གི་ འགོ་དཔོན་གོངམ་ཚུ་གིས་ སླབ་མིའི་ནང་ སློབ་རིམ་༡༠ པ་ མཐར་འཁྱོལ་མི་ཚུ་ གཞུང་གི་ སློབ་གཉེར་གྲོགས་རམ་ཐོག་ལས་ སྒེར་གྱི་སློབ་གྲྭ་ཚུ་གི་ སློབ་རིམ་༡༡ པའི་ནང་འཛུལ་མིའི་ གྲོས་གཞི་དེ་ བསྒྱུར་བཅོས་འབད་དགོཔ་འདུག་ཟེར་ཨིན་པས།
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་དྲུང་ཆེན་ འཕྲིན་ལས་རྣམ་རྒྱལ་གྱིས་ སླབ་མིའི་ནང་ སང་ཕོད་ སློབ་རིམ་༡༠ པ་ལས་ མཐར་འཁྱོལ་མི་ སློབ་ཕྲུག་ག་ར་ གཞུང་གིས་ ལེན་ནི་སྦེ་ འཆར་གཞི་ཡོདཔ་ད་ ད་རེས་ནངས་པར་ གཞུང་གི་སློབ་གྲྭ་ཚུ་ནང་ མཐུན་རྐྱེན་མེད་རུང་ སློབ་ཕྲུག་ཚུ་ ལེ་ཤ་འཛུལ་ཞུགས་འབད་ཡོདཔ་མ་ཚད་ སྒེར་གྱི་སློབ་གྲྭ་ཚུ་ནང་ མཐུན་རྐྱེན་ཡོད་རུང་ སློབ་ཕྲུག་མ་ཐོབ་པའི་ གདོང་ལེན་བྱུང་སྟེ་འདུག་ཟེར་ཨིན་པས།
འགོ་དཔོན་ཚུ་གིས་ སླབ་མིའི་ནང་ ལོགས་གཅིག་ཁ་ལས་ གཞུང་ལུ་ འཆར་དངུལ་མེད་པའི་ གདོང་ལེན་བྱུང་རུང་ སློབ་ཕྲུག་ག་ར་ གཞུང་གིས་ ལེན་ནིའི་དོན་ལུ་ སློབ་གྲྭ་ཚུ་ནང་ མཐུན་རྐྱེན་ཐེབས་རྐྱབ་པའི་བསྒང་འདུག་ཟེར་ཨིན་པས།
བློན་ཆེན་དང་ ཤེས་རིག་བློན་པོ་གིས་ གྲོས་ཆོད་དེ་ བསྒྱུར་བཅོས་རྐྱབ་མི་ཚུགས་ཟེར་ བཤད་ཨིནམ་ད་ བློན་ཆེན་ཌོག་ཊར་ བློ་གྲོས་ཚེ་རིང་གིས་ སློབ་ཕྲུག་ཚུ་ དགོ་པ་ཅིན་ སྒེར་གྱི་སློབ་གྲྭ་ཚུ་གིས་ རང་སོའི་ཚོང་འབྲེལ་ གཞི་བཀོད་དེ་ ལེགས་ཤོམ་བཟོ་དགོཔ་ཡོདཔ་ལས་ གཞུང་གིས་ སློབ་ཕྲུག་ཚུ་ མིན་བྱིན་ཟེར་སླབ་མེན་ཟེར་གསུངས་ཡི།
གལ་སྲིད་ སྒེར་གྱི་སློབ་གྲྭ་ཚུ་གིས་ གཞུང་གི་སློབ་གྲྭ་ལས་ལྷག་སྟེ་ སྤུས་ཚད་དང་ལྡནམ་སྦེ་ བཟོ་བ་ཅིན་ སློབ་ཕྲུག་ཚུ་ འཛུལ་ཞུགས་འབད་བར་ མ་འོང་པའི་ དཔེ་མི་སྲིད་ཟེར་ བློན་ཆེན་གྱིས་ གསུངས་ཡི།
བློན་ཆེན་གྱིས་འབད་བ་ཅིན་ གཞུང་གི་སློབ་གྲྭ་ཚུ་ནང་ རང་སོའི་ཚད་གཞི་དང་འཁྲིལ་ཏེ་ སློབ་ཕྲུག་ཚུ་ འཛུལ་ཞུགས་འབད་ནི་དང་ ས་སྟོང་ཐེབས་ཡོད་པ་ཅིན་མ་གཏོགས་ ཐེབས་ལེན་མི་ཆོག་ཟེར་ཨིནམ་ད་ སློབ་ཁང་ནང་ སློབ་ཕྲུག་གི་ སྤྱིར་སྙོམས་ནང་ ཆ་ཚད་ཡང་ སློབ་དཔོན་ཅིག་གི་ སློབ་ཕྲུག་༣༤ ལུ་ བཞག་སྟེ་ཡོད་རུང་ གནད་དོན་དེ་གི་སྐོར་ལས་ གྲོས་བསྟུན་འབད་འོང་ཟེར་ གསུངས་ཡི།
བློན་ཆེན་གྱིས་ གསུངས་མིའི་ནང་ དུས་ཅི་ སློབ་རིམ་༡༠ པ་ལས་ མཐར་འཁྱོལ་མི་ མང་ཤོས་ཅིག་ ཨྱོན་རིག་པའི་འབྱུང་གནས་དང་ སློབ་གྲྭ་དག་པ་ཅིག་གིས་ ཐོབ་ཡོད་རུང་ ལ་ལོ་ཅིག་གིས་ སློབ་ཕྲུག་༤ ལས་བརྒལ་ ཐོབ་མ་ཚུགས་པས་ཟེར་ཨིན་པས།
ཤེས་རིག་བློན་པོ་ ཇའི་བིར་རའེ་གིས་ སླབ་མིའི་ནང་ གལ་སྲིད་ ཀོ་བིཌ་-༡༩ མ་ཐོན་པ་ཅིན་ སློབ་གྲྭ་ཚུ་ནང་ གཞི་རྟེན་མཐུན་རྐྱེན་ སློབ་ཁང་དང་ ཉལ་ཁྱིམ་ཚུ་ གཞི་བཙུགས་འབད་དེ་ སློབ་རིམ་༡༠ པ་ལས་ མཐར་འཁྱོལ་མི་ག་ར་ གཞུང་གི་སློབ་གྲྭ་ཚུ་ནང་ ལེན་ལེནམ་འོང་ཟེར་ཨིན་པས།
ཁོ་གིས་འབད་ཅིན་ སང་ཕོད་ལས་ སློབ་གྲྭ་ཚུ་ནང་ གཞི་རྟེན་མཐུན་རྐྱེན་ཚུ་ རྐྱབ་དོ་ཡོདཔ་ལས་ ས་སྟོང་མེད་པའི་ དཀའ་ངལ་དེ་ཅིག་ར་ མི་འཐོན་འོང་ཟེར་ཨིནམ་ད་ སྒེར་གྱི་སློབ་གྲྭ་ཚོགས་པ་གིས་ ཚོང་འབྲེལ་བསྒྱུར་བཅོས་ཀྱི་ གྲོས་འཆར་ཡང་ ལྷན་ཁག་ལུ་ ལྷོད་དེ་ཡོད་ཟེར་ བཤདཔ་ཨིན་པས།
བློན་ཆེན་གྱིས་ སློབ་གཉེར་གྲོགས་རམ་ འགོ་བཙུགས་པའི་ ནམ་དུས་ལས་ར་ སྒེར་གྱི་སློབ་གྲྭའི་ ཇོ་བདག་ཚུ་ལུ་ ལོ་༣ གྱི་ཤུལ་ལས་ སློབ་ཕྲུག་ག་ར་ གཞུང་གི་སློབ་གྲྭ་ཚུ་ནང་ འཛུལ་ཞུགས་འབད་ནི་སྦེ་ དྭངས་གསལ་སྦེ་ སླབ་ཅི་ཟེར་ ཤེས་རིག་བློན་པོ་གིས་ བཤདཔ་ཨིན་པས།
སང་ཕོད་ལས་ སློབ་ཕྲུག་ཚུ་ སྒེར་གྱི་སློབ་གྲྭ་ཚུ་ནང་ འཛུལ་བའི་སྐབས་ གཞུང་གི་སློབ་གཉེར་གྲོགས་རམ་མེདཔ་མ་གཏོགས་ སློབ་གྲྭ་ཚུ་ནང་ འཛུལ་ནིའི་དོན་ལུ་ ང་བཅས་ཀྱི་ ཁ་ཐུག་ལས་ བཀག་ཐབས་འབད་དེ་མེདཔ་ལས་ སློབ་ཕྲུག་ཚུ་གིས་ རང་སོའི་བློ་འདོད་དང་འཁྲིལ་དགོཔ་བཞིན་དུ་ དུས་ཅི་ སྐུགས་ཚད་མངམ་ཐོབ་མི་ སློབ་ཕྲུག་ཚུ་ སྒེར་གྱི་སློབ་གྲྭ་ནང་ འཛུལ་ནུག་ཟེར་ བློན་པོ་གིས་ བཤདཔ་ཨིན་པས།
ཕྱི་འབྲེལ་བློན་པོ་ཌོག་ཊར་ རྟ་མགྲིན་རྡོ་རྗེ་གིས་ སླབ་མིའི་ནང་ སང་ཕོད་ལས་ སློབ་རིམ་༡༠ པ་ལས་ མཐར་འཁྱོལ་མི་ག་ར་ གཞུང་གི་སློབ་གྲྭ་ནང་འཛུལ་ནིའི་ གནད་དོན་དེ་ ད་ལྟོ་ ཐག་མ་བཅད་པར་ཡོད་ཟེར་ཨིནམ་ད་ ལྷན་རྒྱས་གཞུང་ཚོགས་ནང་ སློབ་ཕྲུག་ཚུ་ ག་དེ་མང་མང་ གཞུང་གིས་ ལེན་ཚུགས་པ་ཅིན་ ཟད་འགྲོ་མར་འབབ་འགྱོ་ནི་ལུ་ ལྷན་ཐབས་འབྱུང་འོང་ཟེར་ཨིན་པས།
འཆར་གཞི་༡༢ པའི་ནང་ ཤེས་རིག་ལྷན་ཁག་ནང་ འཆར་དངུལ་ཡོངས་བསྡོམས་ དངུལ་ཀྲམ་ཐེར་འབུམ་༤.༣ བཞག་ཡོད་མི་ལས་ དུས་ཅི་ སྤྱི་ཟླ་༣ པ་ཚུན་ ཟད་འགྲོ་དངུལ་ཀྲམ་ཐེར་འབུམ་༢.༢༡༠ བཏང་ཡོདཔ་ད་ དམིགས་བསལ་ལས་རིམ་གྱི་དོན་ལུ་ དངུལ་ཀྲམ་ཐེར་འབུམ་༡ བགོ་བཀྲམ་འབད་མི་ལས་ དངུལ་ཀྲམ་ས་ཡ་༣༠༠.༦༩༧ ལག་ལེན་འཐབ་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text:
༉ བསམ་གྲུབ་ལྗོངས་མཁར་ ཇོ་མོ་གཙང་ཁ་དྲུང་ཁག་ནང་ ནད་ཡམས་ཀོ་བིཌ་-༡༩ ཐོབ་མི་ ཉིན་བསྟར་བཞིན་དུ་ ཐོན་དོ་ཡོདཔ་མ་ཚད་ གཡུས་སྒོ་ཚུ་ནང་ ཚ་རིམས་དང་འབྲེལ་བའི་ ནད་རྟགས་ཐོན་མི་ ལེ་ཤ་ཡོདཔ་ལས་ མི་སེར་ཚུ་ ཚ་གྱང་ལང་སྟེ་ ཡོདཔ་ཨིན་པས།
དེ་ཡང་ ལའུ་རི་རྒེད་འོག་གི་ མི་ཚུ་གིས་ སླབ་མིའི་ནང་ ཁོང་གི་གཡུས་ཚན་ནང་ མི་མང་ཤོས་ར་ ཚ་རིམས་ཀྱི་རྟགས་མཚན་ ཐོན་ཡོདཔ་མ་ཚད་ མི་སྡེ་ནང་ ཀོ་བིཌ་-༡༩ འི་ ནད་འབུབ་ཡོད་པའི་ དོགས་པ་ཡོདཔ་ལས་ གསོ་བའི་སྨན་པ་ཚུ་གིས་ ག་དེ་མགྱོགས་མགྱོགས་ མི་མང་བརྟག་དཔྱད་འབད་དགོཔ་འདུག་ཟེར་ཨིན་པས།
རོལ་སྣང་གཡུས་ཚན་ལས་ སྐྱེས་ལོ་༤༠ ལང་མི་ བསོད་ནམས་རྒྱ་མཚོ་གིས་ སླབ་མིའི་ནང་ བཀྲིས་སྒང་མེ་རག་ལས་ ཁ་ཤ་སྟེང་སྤྱི་འོག་ནང་འོང་མི་ སྐྱེས་ལོ་༦༠ ལང་མི་ ཕོ་སྐྱེས་དེ་གིས་ ཕ་ཇོ་དགོན་པའི་ ཕོ་སྐྱེས་ཅིག་དང་གཅིག་ཁར་ ཚོང་ཁང་ཅིག་ནང་ ཕྱད་ནུག་ཟེར་ཨིན་པས།
ཁོ་གིས་འབད་བ་ཅིན་ ཕོ་སྐྱེས་དེ་ ལོག་མེ་རག་ལུ་ སོང་པའི་ཤུལ་ལས་ ཀོ་བིཌ་-༡༩ ཐོབ་ཡོད་པའི་ ངོས་བཟུང་འབད་ཡོདཔ་བཞིན་དུ་ ཁོ་དང་གཅིག་ཁར་ཕྱད་མི་ ཕ་ཇོ་དགོན་པའི་ ཕོ་སྐྱེས་དེ་ཡང་ ནད་འབུབ་ཐོབ་ཡོད་རུང་ ནད་འབུབ་དེ་ མེ་རག་གི་ ཕོ་སྐྱེས་ལས་ ཁྱབ་སྤེལ་སོང་ནུག་ཟེར་ ད་ལྟོ་ སླབ་མི་ཤེས་པས་ཟེར་ཨིན་པས།
བསོད་ནམས་རྒྱ་མཚོ་གིས་ སླབ་མིའི་ནང་ ཁོ་དང་ ཁོ་གི་གནས་ཚང་དེ་ ཁ་ལས་སྐྱུགས་ མགུ་ཏོ་དང་ རྐང་ཚིགས་ལག་ཚིགས་ན་ཡོདཔ་ལས་ ཀོ་བིཌ་-༡༩ འི་ རྟགས་མཚན་ཨིན་པའི་ དོགས་པ་ཆགས་མི་ལུ་བརྟེན་ ལའུ་རི་གཞི་རྟེན་སྨན་ཁང་ནང་ སོང་ཡོདཔ་བཞིན་དུ་ སྨན་ཁང་གིས་ བཟའ་གྲོགས་ལུ་ ཚ་རིམས་ཀྱི་ སྨན་བྱིན་ཏེ་ ལོག་བཏང་ཡི་ཟེར་ཨིན་པས།
ད་རེས་ གཡུས་ཁའི་མི་མང་ཤོས་ཅིག་ར་ མགུ་ཏོ་དང་ རྐང་ཚིགས་ལག་ཚིགས་ན་ནི་དང་ ཁ་ལས་སྐྱུག་ནི་བཟུམ་མའི་ རྟགས་མཚན་ཚུ་ ཐོན་དོ་ཡོདཔ་ལས་ ཁོང་གི་ མི་སྡེ་ནང་ ནད་འབུབ་ཁྱབ་སྤེལ་སྔོན་འགོག་འབད་ཐབས་ལུ་ མི་མང་བརྟག་དཔྱད་འབད་བ་ཅིན་ ཕན་ཐོགས་འབྱུང་ནི་མས་ཟེར་ཨིན་པས།
མོམ་རིང་ལས་ ཚེ་དབང་བསྟན་འཛིན་གྱིས་ སླབ་མིའི་ནང་ གཡུས་ཚན་དེ་གི་མི་ཚུ་ ཁ་ཤ་སྟེང་ལུ་ མི་ཅིག་གྱོངས་མིའི་ བར་བདུན་ཚིགས་ནང་ འགྱོ་བའི་སྐབས་ མེ་རག་གི་ ཕོ་སྐྱེས་དང་ ཕྱད་ནུག་ཟེར་ཨིནམ་ད་ ཕོ་སྐྱེས་དེ་ ཧེ་མ་ལས་ ཚ་རིམས་ཐོབ་སྟེ་ ན་མི་ལུ་བརྟེན་ ས་གནས་ཀྱི་ མི་ཅིག་གིས་ སྨན་བཅོས་འབད་ཡོད་པའི་ ལོ་རྒྱུས་གོ་ཡོད་རུང་ ག་གིས་བཅོ་ཐབས་འབད་ཡི་ག་ མ་ཤེས་ཟེར་ བཤདཔ་ཨིན་པས།
ཀུན་གསལ་གྱིས་གོ་མི་ ལོ་རྒྱུས་དང་འཁྲིལཝ་ད་ མེ་རག་གི་མི་དེ་ རྐང་ཚིགས་ལག་ཚིགས་དང་ མགུ་ཏོ་ན་ནི་ དེ་ལས་ ཁ་ལས་སྐྱུག་ནི་དང་ ལྟོ་ཁམས་བཀག་ནི་ལ་སོགས་པའི་ རྟགས་མཚན་ཚུ་ཐོནམ་ལས་ ས་གནས་ཀྱི་ ཆོསཔ་ཅིག་ལུ་ བཅོ་ཐབས་འབད་གནང་དགོཔ་སྦེ་ སླབ་བཞིན་དུ་ ཆོསཔ་དེ་གིས་ སྨན་བཅོས་འབད་ནུག་ཟེར་ཨིན་པས།
གཡུས་ཁའི་ཆོསཔ་དེ་གིས་ ཀོ་བིཌ་-༡༩ ཐོབ་མི་ ཕོ་སྐྱེས་དང་གཅིག་ཁར་ ཐད་ཀར་དུ་ འབྲེལ་འཐབ་པའི་ཤུལ་ལུ་ ཆོསཔ་དེ་ལས་སྦེ་ མི་སྡེ་ནང་ ནད་འབུབ་ཁྱབ་སྤེལ་སོང་པའི་ དོགས་པ་ཡོད་ཟེར་ཨིན་པས།
ཚེ་དབང་བསྟན་འཛིན་གྱིས་ སླབ་མིའི་ནང་ ད་ལྟོ་ གཡུས་ཁའི་མི་ཚུ་ལུ་ ཚ་རིམས་ཀྱི་ རྟགས་མཚན་ག་ནི་ཡང་མེད་པའི་ཁར་ ཧེ་མ་དང་ཕྱདཔ་ད་ ད་རེས་ མི་ཚུ་གིས་འབད་རུང་ ལགཔ་ཆུ་འཁྱུ་ནི་དང་ ཁ་རས་སྤུབ་ནི་ དེ་ལས་ མི་མང་སྤུང་འཛོམས་འབད་ནི་ལས་འཛེམ་ཐོག་ ཀོ་བིཌ་-༡༩ སྔོན་འགོག་གི་ སྒྲིག་གཞི་ཚུ་ དམ་དམ་སྦེ་ར་ ལག་ལེན་འཐབ་དོ་ཟེར་ཨིན་པས།
ཕ་ཇོ་དགོན་པ་ལས་ སྐྱེས་ལོ་༥༤ ལང་མི་ དོན་གྲུབ་ཀྱིས་ མི་སྡེ་ནང་ ནད་འབུབ་ཁྱབ་སྤེལ་འགྱོ་མི་དེ་ ཚེ་འདས་ཀྱི་ ཕམ་སྤུན་ཆ་དང་ མེ་རག་གི་ ཕོ་སྐྱེས་ཚུ་ལུ་ ཁ་ཉེས་བཀལ་དགོཔ་མེད་ཟེར་ བཤད་པའི་ཁར་ ད་ལྟོ་ ཁག་ཆེ་མི་དེ་ར་ མི་སྡེ་ནང་ ནད་འབུབ་ཁྱབ་སྤེལ་སྔོན་འགོག་འབད་ནིའི་དོན་ལུ་ མི་མང་བརྟག་དཔྱད་འབད་དགོཔ་དེ་ ཨིན་ཟེར་ཨིན་པས།
ཤར་ཕྱོགས་ཀོ་བིཌ་-༡༩ ལས་བྱེད་ཚོགས་ཆུང་གི་ འགོ་དཔོན་ཚུ་དང་འཁྲིལཝ་ད་ ནདཔ་ཕོ་སྐྱེས་དེ་ བསམ་གྲུབ་ལྗོངས་མཁར་ལུ་མེན་པར་ སྤྱི་ཟླ་༤ པའི་ཚེས་༢༧ ལུ་ བསམ་གྲུབ་ལྗོངས་མཁར་ལས་ རྒྱ་གར་བརྒྱུད་དེ་ ཁ་ཤ་སྟེང་ལུ་ འབག་འོང་སྟེ་ ཉིནམ་༤ གི་རྒྱབ་ལས་ སྤྱི་ཟླ་༥ པའི་ཚེས་༡ ལུ་ གྱོངས་སོ་ནུག་ཟེར་ཨིན་པས།
འགོ་དཔོན་ཚུ་གིས་ སླབ་མིའི་ནང་ ནདཔ་ཕོ་སྐྱེས་ཀྱི་ སྤུན་ཆ་༢ སྤ་རོ་ལས་ བསམ་གྲུབ་ལྗོངས་མཁར་ལུ་ མ་འགྱོ་བའི་ཧེ་མ་ ནད་རྟགས་མེདཔ་སྦེ་ ཐོན་ཡོདཔ་མ་ཚད་ ཁོང་༢ ལས་༡ ནདཔ་ལེན་པར་ སྤ་རོ་ལུ་ མ་འགྱོ་བའི་ཧེ་མ་ དགེ་ལེགས་ཕུག་ལུ་ བདུན་ཕྲག་༡ གི་རིང་ ཟུར་བཞག་ནང་ སྡོད་ནུག་ཟེར་ཨིན་པས།
ཨིན་རུང་ འགོ་དཔོན་ཚུ་གིས་འབད་བ་ཅིན་ སྤུན་ཆ་༢ ཆ་ར་ ཀོ་བིཌ་-༡༩ ཐོབ་ནུག་ཟེར་ཨིནམ་ད་ མེ་རག་ལས་ ཀོ་བིཌ་-༡༩ འགོ་དང་པ་ཐོབ་མི་ ཕོ་སྐྱེས་དེ་ སྤྱི་ཟླ་༥ པའི་ཚེས་༡༢ ལུ་ ཁ་ཤ་སྟེང་ལུ་ འོང་ཡོདཔ་བཞིན་དུ་ སྤྱི་ཚེས་༡༤ ལུ་ ལོག་སྟེ་མེ་རག་ལུ་ སོང་ནུག་ཟེར་ཨིན་པས།
རོལ་སྣང་གི་ སྨྱུང་གནས་དེ་ སྤྱི་ཟླ་༥ པའི་ཚེས་༡༨ ལས་༢༡ ཚུན་ འགོ་འདྲེན་འཐབ་ཡོདཔ་བཞིན་དུ་ དེ་ནང་ རོལ་སྣང་གཡུས་ཚན་གྱི་ མི་རྐྱངམ་གཅིག་གིས་ འབྲེལ་གཏོགས་འབད་ཡོད་རུང་ སྤྱི་ཟླ་༥ པའི་ཚེས་༡༩ ལུ་ ཀོ་བིཌ་-༡༩ ཐོབ་མི་ ཐོན་པའི་ཤུལ་ལུ་ ཕྱི་ཁའི་མི་ག་ཡང་ འོང་མ་བཅུག་པས་ཟེར་ འགོ་དཔོན་ཚུ་གིས་ བཤདཔ་ཨིན་པས།
འགོ་དཔོན་ཚུ་གིས་ མགྱོགས་པ་ར་ མི་མང་བརྟག་དཔྱད་འབད་ནིའི་ འཆར་གཞི་ཡོདཔ་ད་ ནད་འབུབ་ཕྱིར་སྤེལ་ཚད་འཛིན་དང་ འཛིན་སྐྱོང་འབད་ནི་མ་གཏོགས་ ནད་འབུབ་དེ་ ག་དེ་སྦེ་ ག་ཏེ་ལས་ ཁྱབ་སྤེལ་སོང་ཡོདཔ་ཨིན་ན་ ཤེས་རྟོགས་འབྱུང་མི་ཚུགས་ནི་ཨིནམ་ལས་ འཚོལ་ཞིབ་འབད་ནི་དེ་ གཙོ་རིམ་མེན་རུང་ གསོ་བའི་སྡེ་ཚན་ཚུ་གིས་ ཞིབ་དཔྱད་འབད་འོང་ཟེར་ བཤདཔ་ཨིན་པའི་གནས་ཚུལ།
སྐལ་བཟང་དབང་ཕྱུག། བསམ་གྲུབ་ལྗོངས་མཁར།


text:
LibreOffice 7.4 Help
ཁྱོད་ཀྱིས་ ཡན་ལག་དཀར་ཆག་དེ་ནང་ལུ་སེལ་འཐུ་འབད་མི་ ཤོག་ལེབ་བཟོ་རྣམ་དེ་ནང་ལུ་ མགོ་ཡིག་ཅིག་ཁ་སྐོང་ ཡང་ན་ རྩ་བསྐྲད་གཏངམ་ཨིན། ཤོག་ལེབ་གཅིག་གི་བཟོ་རྣམ་དེ་ལག་ལེན་འཐབ་མི་ ཤོག་ལེབ་ཆ་མཉམ་ལུ་ མགོ་ཡིག་དེ་ཁ་སྐོང་བརྐྱབས་ཡོདཔ་ཨིན།ཡིག་ཆ་གསརཔ་ཅིག་ནང་ལུ་ "Default" ཤོག་ལེབ་བཟོ་རྣམ་རྐྱངམ་ཅིག་ཐོ་འགོད་འབད་ཡོདཔ་ཨིན། ཁྱོད་ཀྱིས་དེ་ཚུ་ཡིག་ཆའི་ནང་ལུ་འཇུག་སྤྱོད་འབད་ཚར་བའི་ཤུལ་ལས་ ཤོག་ལེབ་བཟོ་རྣམ་གཞན་མི་ཚུ་ཐོ་ཡིག་ནང་ལུ་ཁ་སྐོང་བརྐྱབས་ཡོདཔ་ཨིན།
ཁྱོད་ཀྱིས་ ཡིག་ཆ་དེ་དཔར་བསྐྲུན་ཡིག་ཆའི་ནང་ལུ་སྟོནམ་དང་རྐྱངམ་ཅིག་མགོ་ཡིག་ཚུ་མཐོང་ཚུགས།(ལྕོགས་ཅན་བཟོ་ སྟོན་ - དཔར་བསྐྲུན་སྒྲིག་བཀོད་).
ཞིབ་དཔྱད་རྟགས་འདི་ མགོ་ཡིག་ཡོད་མི་ཤོག་ལེབ་བཟོ་རྣམ་གྱི་གདོང་ཁ་ལུ་བཀྲམ་སྟོན་འབད་ཡོདཔ་ཨིན།
མགོ་ཡིག་ཅིག་རྩ་བསྐྲད་གཏང་ནིའི་དོན་ལུ་བཙུགས་ - མགོ་ཡིག་དེ་གདམ་ཁ་བརྐྱབ་ཞིནམ་ལས་ དེ་ལལས་ མགོ་ཡག་ཡོད་མི་ཤོག་ལེབ་ཀྱི་བཟོ་རྣམ་དེ་སེལ་འཐུ་འབད། མགོ་ཡིག་འདི་ ཤོག་ལེབ་ཀྱི་བཟོ་རྣམ་འདི་ལག་ལེན་འཐབ་མི་ཤོག་ལེབ་ཆ་མཉམ་ནང་ལས་རྩ་བསྐྲད་གཏང་ནུག
ཡིག་ཆའི་ནང་ལུ་ལག་ལེན་འཐབ་པའི་སྒང་ཡོད་མི་ ཤོག་ལེབ་ཀྱི་བཟོ་རྣམ་དེ་ནང་ལས་མགོ་ཡིག་ཚུ་ ཁ་སྐོང་དང་ རྩ་བསྐྲད་ཏགང་ནིའི་དོན་ལུ་བཙུགས་ - མགོ་ཡིག་ - ཆ་མཉམ་.
མགོ་ཡིག་དེ་རྩ་སྒྲིག་འབད་ནིའི་དོན་ལུ་ རྩ་སྒྲིག་ - ཤོག་ལེབ་ - མགོ་ཡིག་.


text:
-
རྩོད་དཔོན་ཡོངས་ཁྱབ་ཡིག་ཚང་འདི་ གཞུང་གི་དབང་ཁྱབ་དང་ དབང་འཛིན་འོག་ལུ་ འགན་ཁུར་འབག་སྟེ་ ལཱ་འབད་མི་ རང་སྐྱོང་ལས་སྡེ་ཅིག་ཨིན། ཡིག་ཚང་གིས་ གཞུང་ལུ་ ཁྱད་རིག་དང་ལྡན་པའི་ཁྲིམས་དོན་ཞབས་ཏོག་ཚུ་ བྱིན་དོ་ཡོདཔ་དང་ ད་ལྟོ་ རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་༢༠༡༥ཅན་མའི་དགོངས་དོན་དང་འཁྲིལ་ཏེ་ ལཱ་འབད་དོ་ཡོདཔ་ཨིན། རྩོད་དཔོན་ཡོངས་ཁྱབ་ཡིག་ཚང་འདི་ ཉེས་བཤེར་དང་རྩོད་བཤེར་གྱི་འགན་ཁུར་འབག་མི་ ལས་སྡེ་ལྟེ་བ་ཅིག་ཨིན། གཞན་ཡང་ གཞུང་གིས་ འགན་བཅོལ་འབད་བའམ་དྲི་གཏུགས་འབད་མི་ ཁྲིམས་ཀྱི་གནད་དོན་ཚུ་གི་ཐོག་ལུ་ བསམ་འཆར་བྱིན་ནི་དང་ གཞུང་གིས་ དྲི་གཏུགས་འབད་མི་ དཔྱད་ཡིག་ ཡང་ན་ བདག་སྐྱོང་གི་ཁྲིམས་བཟོ་ཚུ་ ཇི་མཁོ་ལྟར་ བསྐྱར་ཞིབ་ ཡང་ན་ ཟིན་འགོད་བཏབ་ཨིན།
-
མི་རྗེ་བློན་ཆེན་གྱིས་ རྒྱབ་སྣོན་འབད་དེ་ འབྲུག་མངའ་བདག་རྒྱལཔོ་མཆོག་གིས་ བདག་རྐྱེན་གནང་སྟེ་ཡོད་མི་ རྩོད་དཔོན་ཡོངས་ཁྱབ་ ༼འབྲུག་གི་ཁྲིམས་དོན་གཙོ་འཛིན་འགོ་དཔོན་༽ འདི་ རྩོད་དཔོན་ཡོངས་ཁྱབ་ཡིག་ཚང་གི་ དབང་འཛིན་ཨིན།
-
རྩོད་དཔོན་ཡོངས་ཁྱབ་འདི་ ཁྲིམས་དོན་གཙོ་འཛིན་འགོ་དཔོན་ཅིག་ཨིནམ་ལས་ གཤམ་འཁོད་འགན་ཁུར་ཚུ་འབག་དགོ།
༡༽ རྒྱལ་བརྒྱུད་རྒྱལ་ཁབ་ཀྱི་རྩོད་གཞིའི་ནང་ དགག་ལན་འབད་དེ་ དྲང་ཁྲིམས་ཀྱི་རྗེས་སུ་བཟུང་སྟེ་ ཁོའམ་མོའི་བྱ་སྒོ་ཚུ་ འཐབ་དགོཔ་དང་།
༢༽ གཞུང་ལུ་ཁྲིམས་ཀྱི་གནད་དོན་ཆ་མཉམ་སྐོར་ གྲོས་འབུལ་ཕུལ་དགོཔ་དང་ ཁྲིམས་ཀྱི་གནས་ལུགས་ཨིན་པའི་འགན་ཁུར་གཞན་ཚུ་ བསྟར་སྤྱོད་བསྒྲུབ་དགོ།
༣༽ ཁྲིམས་འདུན་ཡོངས་ཀྱི་འདུན་ས་ལུ་ སྙན་གསན་གྱི་ཐོབ་དབང་ཡོད།
༤༽ ཡིག་ཚང་གི་བྱ་སྒོའི་བདག་སྐྱོང་འཐབ་དགོ།
༥༽ ཁྲིམས་ཀྱི་རིང་ལུགས་དང་དྲང་ཁྲིམས་གོང་ལུ་བཀུར་ནི་ཡོདཔ་ ངེས་གཏན་བཟོ་དགོཔ་ཨིན།
༦༽ དགོས་མཁོ་འཐོན་པའི་སྐབས་ རྒྱལ་བརྒྱུད་རྒྱལ་ཁབ་ཀྱི་ཕྱི་ཁའི་ཁྲིམས་འདུན་གང་རུང་གི་འདུན་སར་ གཞུང་གི་ཁ་ཐུག་ལས་ ངོ་ཚབ་འབད་དགོ།
༧༽ འབྲུག་རྒྱལ་པོ་མཆོག་དང་གཞུང་ལུ་ ཁྲིམས་ཀྱི་གནད་དོན་ཚུ་མ་ཚད་ རྒྱལ་ཡོངས་མཐའ་དོན་དང་འབྲེལ་བའི་གནད་དོན་ཚུའི་སྐོར་ མཁོ་གལ་ཡོད་པའི་གནས་ཚུལ་དང་ གྲོས་འབུལ་ཕུལ་དགོ།
༨༽ རྩོད་གཞི་གང་རུང་ཅིག་གི་བཤེར་གཏུགས་ ཡང་ན་ འགོ་བཙུགས་ནི་དང་ ཕྱིར་བཏོན་འབད་ནི་ཚུ་ ཁྲིམས་དང་འཁྲིལ་ཏེ་ འབད་ནིའི་དབང་ཚད་ཡོད།
༩༽ དམིགས་བསལ་གྱི་ཁྲིམས་དོན་ལཱ་སྐལ་ཚུ་ བསྒྲུབ་ནི་ལུ་ ནམ་ར་དགོས་མཁོ་ཡོདཔ་སྦེ་འཆར་བ་ཅིན་ ཁྱད་ཚད་ལྡན་པའི་རྒྱབ་མི་ལས་ ཞབས་ཏོག་ཚུ་ལེན་ཆོག།
༡༠༽ ཁྲིམས་དོན་གྱི་དྲི་བ་གང་རུང་ཅིག་གི་སྐོར་ལས་ སྤྱི་ཚོགས་ནང་ ངོ་བཅར་འབད་དེ་ བསམ་འཆར་ཚུ་ བརྗོད་ནིའི་ཐོབ་དབང་ཡོད།
༡༡༽ ཁོའམ་མོའི་འགན་ཁུར་ཚུ་སྒྲུབ་པའི་སྐབས་ ཞི་རྩོད་ ཡང་ན་ ཉེས་རྩོད་ཅིག་དང་འབྲེལ་བ་ཡོད་པའི་མི་ངོ་དང་ དངོས་འབྲེལ་ཅན་གྱི་འཛིན་ཐོ་ ཡིག་ཆ་ རྒྱུ་དངོས་ཚུ་ ལེན་ཏེ་སྤྱོད་དགོ
-
ཡིག་ཚང་གིས་ ཞི་བའི་རྩོད་གཞི་ཅིག་གི་ནང་ སྒེར་གྱི་མི་ཁུངས་གང་རུང་ཅིག་གི་ཁ་ཐུག་ལས་ ངོ་ཚབ་འབད་ནི་མེད།
-
རྩོད་དཔོན་ཡོངས་ཁྱབ་ཡིག་ཚང་གིས་ ཁྲིམས་འདུན་གང་རུང་གི་འདུས་ས་ལུ་ ངན་ལྷད་ཀྱི་ཉེས་འཛུགས་རྩིས་པའི་ ཉེས་ཅན་གནོད་འགེལ་གྱི་ཉེས་འཛུགས་གྲུབ་པའི་ སྤྱི་གཡོགཔ་གང་རུང་གི་ཁ་ཐུག་ལས་ དགག་ལན་འབད་ནི་མེད། ཡིག་ཚང་གི་ལཱ་འགན་གྱི་མཚམས་ཚོད་འདི་ སྤྱི་གཡོགཔ་ཚུའི་གཞུང་འབྲེལ་གྲོས་ཆོད་ངེས་བདེན་ཚུ་ ཁྲིམས་ཀྱི་འདུན་ས་ཅིག་ནང་ གདོང་ལན་འབད་ཡོད་པའི་སྤྱི་གཡོགཔ་ཚུ་ དགག་ལན་འབད་ནི་ཨིན།
-
གཞུང་གི་ལས་སྡེ་གང་རུང་གིས་ རྩོད་བཤེར་ ཡང་ན་ ཉེས་བཤེར་གྱི་དོན་ལུ་ རྩོད་གཞི་ཅིག་གི་སྐོར་ལས་ དྲི་གཏུགས་འབད་ཆོགཔ་དང་ རྩོད་གཞི་དེ་གི་སྙན་ཞུ་དང་སྒྲུབ་བྱེད་ཆ་ཚང་ ཡིག་ཚང་ལུ་སྤྲོད་དགོ།
-
ཡིག་ཚང་གིས་ རྩོད་གཞི་ཅིག་ གཞི་གནས་ག་ཅི་ལུ་ གཙོ་བོར་བཟུང་སྟེ་ གཏན་འཁེལ་བཟོཝ་སྨོ་ཟེར་བ་ཅིན་ གལ་སྲིད་ སྒྲུབ་བྱེད་དང་སྤྱི་དོན་གཉིས་ཆ་རའི་བརྟག་དཔྱད་ མཐར་འཁྱོལ་ཏེ་ཡོད་པ་ཅིན་རྐྱངམ་ཅིག ཡིག་ཚང་གིས་ ཉེས་བཤེར་འགོ་བཙུགས་དགོཔ་དང་ གལ་སྲིད་ ཡིག་ཚང་གི་བསམ་འཆར་ལུ་ ཉེས་རྩོད་ཅིག་ ཐེ་ཚོམ་ལས་གྲོལ་བའི་མངོན་རྟགས་སྟོན་ནི་ལུ་ ཡིད་ཆེས་རུང་བའི་སྒྲུབ་བྱེད་ལངམ་སྦེ་ཡོད་པ་དང་། ཉེས་བཤེར་ཅིག་བཙུགས་ནི་དེ་ མི་མང་མཐའ་དོན་ལུ་ མཁོ་གལ་ཡོདཔ་སྦེ་ འཆར་བ་ཅིན་ ཉེས་བཤེར་བརྟག་དཔྱད་འདི་ མཐར་འཁྱོལ་ཏེ་ཡོདཔ་སྦེ་ བརྩི་དགོཔ་ཨིན།
-
ཡིག་ཚང་གིས་ གཞུང་གིས་ དྲི་གཏུགས་འབད་བའི་ཁྲིམས་ཀྱི་གནད་དོན་ཐོག་ལུ་ ཁྲིམས་དོན་བསམ་འཆར་བཀོད་ནི་མ་གཏོགས་ མི་མང་ལུ་ ཁྲིམས་དོན་བསམ་འཆར་ཚུ་ བྱིན་མི་ཆོག། ཨིན་རུང་ ཡིག་ཚང་གིས་ ཁྲིམས་དོན་ལས་བྱེདཔ་ཚུ་ལུ་ ཁྲིམས་དོན་ཤེས་ཡོན་བྱིན་ཆོག་པའི་ཁར་ མི་མང་ལུ་ ཁྲིམས་རིགས་ཀྱི་གོ་བ་བརྡ་སྤྲོད་འཕེལ་རྒྱས་གཏང་ཐབས་ལུ་ གནས་ཚུལ་ཚུ་སྤེལ་ཆོག།
-
ཡིག་ཚང་གིས་ གཞུང་ལུ་རྐྱངམ་ཅིག་ དགོས་མཁོའི་ཡིག་ཆ་ ཡང་ན་ བརྡ་དོན་གཞན་ཚུ་རྒྱབ་རྟེན་སྦེ་ ཡིག་ཐོག་ ཚིག་ཉུང་དོན་གསལ་གྱི་བརྗོད་དོན་འཁོད་དེ་ཡོད་པ་ཅིན་ ཁྲིམས་དོན་བསམ་འཆར་ཚུ་བྱིནམ་ཨིན། གཞན་ཡང ཡིག་ཚང་གིས་ ལྷན་རྒྱས་གཞུང་ཚོགས་ལས་ ཡིག་ཐོག་བཀའ་ཁྱབ་ཐོབ་པ་ཅིན་རྐྱངམ་ཅིག་ ཁྲིམས་དོན་བསམ་འཆར་བྱིནམ་ཨིན།
-
རྩོད་དཔོན་ཡོངས་ཁྱབ་ཡིག་ཚང་གིས་ ཟིན་འགོད་བཏབ་འོང་། དེ་ཡང་ གཞུང་གིས་ དྲི་གཏུགས་འབད་མི་ དཔྱད་ཡིག་ ཡང་ན་ བདག་སྐྱོང་གི་ཁྲིམས་བཟོ་ཚུ་ ཟིན་འགོད་བཏབ་ཨིན།
-
ལྷན་ཁག་ ཡང་ན་ གཞུང་གི་ལས་སྡེ་གང་རུང་ཅིག་གིས་ ཡིག་ཚང་ལས་ ཁྲིམས་དོན་བསམ་འཆར་ལེན་ནིའི་སྐོར་ལས་ ༼བདག་སྐྱོང་བྱ་སྒོའི་དོན་ལུ་ ལྷན་རྒྱས་གཞུང་ཚོགས་ལས་བརྒྱུད་དེ་༽ གཞུང་ལུ་ ཡི་གུ་འབྲི་དགོཔ་དང་ ཡིག་ཚང་གིས་ ལྷན་རྒྱས་གཞུང་ཚོགས་ལས་ ཡིག་ཐོག་བཀའ་ཁྱབ་ཐོབ་པ་ཅིན་རྐྱངམ་ཅིག་ ཁྲིམས་དོན་བསམ་འཆར་བྱིནམ་ཨིན།
-
གཞུང་གིས་ ཡིག་ཚང་ལུ་ དྲི་གཏུགས་འབདཝ་དང་བཅས་ དངོས་འབྲེལ་ཅན་གྱི་ཡིག་ཆ་ག་ར་རྩིས་ཏེ་ དཔྱད་ཡིག་བརྩམ་ནི་ལུ་ མངོན་གསལ་ཅན་གྱི་སྲིད་བྱུས་ལམ་སྟོན་རྒྱས་པ་ ཡིག་ཚང་ལུ་སྤྲོད་དགོ། ཡིག་ཚང་འདི་ ཟིན་འགོད་བཏབ་སའི་ཡིག་ཚང་ཅིག་འབདཝ་ལས་ གཞུང་ལས་ སྲིད་བྱུས་ལམ་སྟོན་རྒྱས་པ་ཐོབ་པའི་རྗེས་སུ་ སྲིད་བྱུས་དེ་ཚུ་ ཁྲིམས་ཡིག་ལུ་བསྒྱུར་ཏེ་ དཔྱད་ཡིག་བརྩམ་དགོ། དེ་མ་ཚད་ དཔྱད་ཡིག་ཅིག་ བརྩམ་པའི་སྐབས་ལུ་ ཟིན་འགོད་བཏབ་མི་དང་ ཞུ་བ་འབད་མི་ལས་སྡེ་གཉིས་ཀྱི་བར་ན་ བརྡ་དོན་བརྗེ་སོར་གྱི་འབྲེལ་བ་བཞག་ཐབས་དང་ ཡིག་ཚང་ལུ་ཕན་རླབས་འཇུག་པའི་དོན་ལུ་ འབྲེལ་ཡོད་ལྷན་ཁག་ ཡང་ན་ དངོས་འབྲེལ་ཅན་གྱི་ལས་སྡེ་གིས་ འགོ་དཔོན་ཅིག་ངོས་འཛིན་འབད་དགོ།
-
ཡིག་ཚང་གིས་ གཞུང་ལས་ དྲི་གཏུགས་འབད་མི་ དཔྱད་ཡིག་དང་བདག་སྐྱོང་གི་ཁྲིམས་བཟོ་ཚུ་ བསྐྱར་ཞིབ་འབད་འོང་། དཔྱད་ཡིག་བསྐྱར་ཞིབ་ཀྱི་དགོས་དོན་ལུ་ སྲིད་བྱུས་ལམ་སྟོན་རྒྱས་པ་ཚུ་ ངེས་གཏན་སྦེ་ ཁྲིམས་ཡིག་ལུ་ བསྒྱུར་ཏེ་ཡོད་མེད་ བདེན་དཔྱད་འབད་དགོ།


text:
LibreOffice 7.4 Help
ཚིག་ཡིག་གི་དོན་ལུ་ ཐིག་ཁྲམ་གྱི་ཧེ་མ་དང་ཤུལ་ལས་ ཚིག་ཡིག་འབབ་རྒྱུན་གདམ་ཁ་ཚུ་གཞི་སྒྲིག་འབད།
ཞིབ་དཔྱད་སྒྲོམ་འདི་སེལ་འཐུ་འབད་ཞིནམ་ལས་ དེ་ལས་ ཁྱོད་ཀྱིས་ཐིག་ཁྲམ་དང་གཅིག་ཁར་མཉམ་འབྲེལ་སྦེ་བཞག་དགོ་མནོ་མི་ མཚམས་ཀྱི་དབྱེ་བ་དེ་སེལ་འཐུ་འབད།
ཐིག་ཁྲམ་གྱི་ཧེ་མ་ ཡང་ན་ ཤུལ་ལས་ ཤོང་ལེབ་མཚམས་ཅིག་བཙུགསཔ་ཨིན།
སྣ་མང་-ཀེར་ཐིག་ཤོག་ལེབ་ཅིག་གུ་ཡོད་མི་ཐིག་ཁྲམ་དེ་གི་ཧེ་མ་ ཡང་ན་ ཤུལ་ལས་ ཀེར་ཐིག་མཚམས་ཅིག་བཙུགསཔ་ཨིན།
ཐིག་ཁྲམ་དེ་གི་ཧེ་མ་ཤོག་ལེབ་ ཡང་ན་ ཀེར་ཐིག་མཚམས་ཅིག་བཙུགསཔ་ཨིན།
ཐིག་ཁྲམ་གྱི་ཤུལ་ལས་ ཤོག་ལེབ་ ཡང་ན་ ཀེར་ཐིག་མཚམས་ཅིག་བཙུགསཔ་ཨིན།
ཁྱོད་ཀྱིས་ ཤོག་ལེབ་མཚམས་ཀྱི་རྗེས་སུ་འབྲང་མི་དེ་ལུ་གསལ་བཀོད་འབད་མི་ ཤོག་ལེབ་དང་པམ་དེ་ལུ་ ཤོག་ལེབ་བཟོ་རྣམ་དེ་འཇུག་སྤྱོད་འབདཝ་ཨིན།
མཚམས་ཀྱི་རྗེས་སུ་འབྲང་མི་ ཤོག་ལེབ་དང་པ་དེ་ལུ་འཇུག་སྤྱོད་འབད་དགོ་མནོ་མི་ ཤོག་ལེབ་ཀྱི་བཟོ་རྣམ་དེ་སེལ་འཐུ་འབད།
Enter the page number for the first page that follows the break. If you want to continue the current page numbering, leave the checkbox unchecked.
ཐིག་ཁྲམ་གྱི་གྲལ་ཐིག་ཚུ་གི་བར་ན་ལུ་ ཤོག་ལེབ་ཀྱི་མཚམས་ ཡང་ན་ ཀེར་ཐིག་མཚམས་ཆོགཔ་ཨིན།
ཤོག་ལེབ་མཚམས་ ཡང་ན་ ཀེར་ཐིག་མཚམས་ཚུ་ ཐིག་ཁྲམ་དེ་གི་གྲལ་ཐིག་ཅིག་ནང་ལུ་ཆོགཔ་ཨིན། མགུ་རྒྱན་ཡང་བསྐྱར་འབད་ཟེར་མི་གདམ་ཁ་འདི་ སེལ་འཐུ་འབད་ཡོད་པ་ཅིན་ གདམ་ཁ་འདི་ཐིག་ཁྲམ་ནང་གི་གྲལ་ཐིག་དང་པམ་ལུ་ འཇུག་སྤྱོད་མི་འབད།
ཁྱོད་ཀྱིས་ མཚམས་དེ་བཙུགསཔ་ད་ལུ་ ཐིག་ཁྲམ་དང་ འོག་གི་དོན་མཚམས་དེ་གཅིག་ཁར་བཞགཔ་ཨིན།
ཐིག་ཁྲམ་དེ་གིས་ ཤོག་ལེབ་གཅིག་ལས་ལྷག་སྟེ་འཕར་འགྱོཝ་ད་ལུ་ ཤོག་ལེབ་གསར་པའི་གུ་ ཐིག་ཁྲམ་མགུ་རྒྱན་དེ་ཡང་བསྐྱར་འབདཝ་ཨིན།
མགུ་རྒྱན་གྱི་གྲངས་སུ་བཙུགས་ནིའི་དོན་ལུ་ གལ་ཐིག་ཚུ་གྱངས་ཁ་དེ་ཐོཀ་བཀོད་འབད།
Select the orientation for the text in the cells. You can use the following formatting options to specify the orientation of text in table cells:
ཐད་སྙོམས་
Vertical (top to bottom)
Use superordinate object settings
Vertical (bottom to top)
ཐིག་ཁྲམ་ནང་གི་ཚུ་གི་དོན་ལུ་ ཀེར་ཕྲང་སྦེ་ཡོད་མི་ཚིག་ཡིག་ཕྲང་སྒྲིག་དེ་གསལ་བཀོད་འབད།